
1. УВОД

Стратегията за развитие на област Шумен е разработена в контекста на процеса на стратегическо планиране и програмиране в нашата страна. Необходимостта от нейното разработване произтича от изискванията на Закона за регионално развитие по отношение на дългосрочното планиране на развитието на страната като цяло, на регионите за планиране, на областите и общините в съответствие с поетите ангажименти на България в преговорния процес по Глава 21 „Регионално развитие” и основополагащите принципи на регионалната политика на Европейския съюз.
Целта на Стратегията е да представи рамката и основните насоки в социално-икономическото развитие на област Шумен. Тя отразява в дългосрочен план вижданията на ръководителите и специалистите от местните структури на управление, представителите на бизнеса, НПО и широк кръг заинтересовани лица за развитието на областта като цяло. В съответствие с нормативните изисквания на ЗРР областната стратегия за развитие представлява основен инструмент за осъществяване на цялостна дългосрочно ориентирана политика за регионално развитие, съобразена с националните, регионалните и общински приоритети. 

Стратегията е разработена на основата на задълбочен анализ на съществуващото състояние и тенденциите в развитието на областта през последните 5-7 години. Тя обхваща следните приоритетни области: природни ресурси и околна среда, социална политика, икономика, туризъм, селско стопанство, техническа инфраструктура, териториална структура и урбанистично развитие. В структурно отношение документът включва две основни части – аналитична и стратегическа. В аналитичната част са направени секторни анализи за актуалното състояние и съвременните тенденции по отношение на природните условия и ресурси, демографската ситуация, икономическото развитие, социалната сфера, техническата инфраструктура, състоянието на околната среда и териториалната структура на областта. Секторните анализи и съдържащите се изводи в тях са основата, върху която „стъпва” обобщения SWOT-анализ на регионалното развитие на областта. Чрез SWOT-анализа са разкрити силните страни и възможностите в развитието на областта, а също така слабите страни и заплахите, които го ограничават. Направените изводи от SWOT-анализа подпомогнаха разработването на стратегическата част на документа, а именно формулирането на визия, стратегически цели, приоритети, мерки и конкретни дейности за реализиране на стратегията. Стратегическите цели и приоритетите за развитие на областта и мерките за постигането им са съобразени с другите стратегически документи на национално, регионално и общинско ниво. 

Неразделна част от документа е схемата за устройството на областта (вж Приложение 2), която представлява пространствена конкретизация на съществуващото състояние и заложените в стратегията цели, приоритети и мерки. 
В разработването на стратегията активно участие взеха десетки специалисти и заинтересовани лица от област Шумен, представляващи различни сектори, отрасли и организации (вж Приложение 1). Дискусиите се провеждаха по работни групи в дух на доброжелателност и партньорство. В работните групи се дискутираха основните проблеми в следните направления: икономика, социална сфера, териториално развитие и урбанизация, техническа инфраструктура и околната среда. Основните етапи, през които премина подготовката и разработването на стратегията бяха:

1. Събиране на необходимата изходна информация както за съвременното състояние на областта, така и за очакванията на специалисти и представители на бизнеса и гражданското общество за бъдещото развитие на отделните сфери на обществения живот.

2. Анализ на данните и изясняване на тенденциите, проблемите и перспективите в развитието на областта.


3. Обобщаване на резултатите от секторните анализи чрез SWOT-анализ на силните и слабите страни, възможностите и заплахите за развитието на областта. 


4. Формулиране на визия, стратегически цели, приоритети и мерки за бъдещото развитие на областта.


5. Разработване на план за действие по програми, включващи конкретни мерки и дейности за постигане на стратегическите цели.

Стратегията за развитие на област Шумен е „отворен” документ, който може да се актуализира и допълва в съответствие с променящите се условия, както с нови оценки и анализи, така и с нови мерки и дейности по изпълнение на стратегическите цели и приоритети. Областната стратегия ще бъде подложена на публично обсъждане със заинтересованите лица и организации, след което в нея ще бъдат отразени постъпили предложения и препоръки. В съответствие с нормативните изисквания стратегията ще бъде обсъдена и приета от Областния съвет за регионално развитие, който ще предложи организацията и координацията на дейностите за постигане на стратегическите цели, както и системата за мониторинг върху изпълнението на стратегията.

 Стратегията за развитие на област Шумен беше разработена под ръководството на областния управител Нора Чалъкова, при координиращата роля на фасилитаторите по проблемни групи – инж. Маргарита Иванова, началник отдел "Регионално развитие, териториално устройство и административен контрол" (РРТУАК), Хрисимира Христова, главен експерт в отдел "РРТУАК" и Николай Димитров, старши експерт в отдел "РРТУАК" от Областна администрация Шумен, с консултантската помощ на екип от експерти, включващ доц.д-р Антон Попов, доц. д-р Петър Славейков, доц.д-р Антон Филипов, ст.ас. д-р Стелиян Димитров, ас. Александър Коцев, ас. Климент Найденов и Димитър Атанасов. 
2. АНАЛИЗ НА ИКОНОМИЧЕСКОТО И СОЦИАЛНОТО СЪСТОЯНИЕ НА ОБЛАСТТА
2.1. Географско положение и административно-териториална структура

Шуменска област е разположена в  централната част на Североизточна България. Тя заема площ от 3,39  хил. кв.км или 3,05 % от територията на страната. Областта на север граничи с област Силистра, на североизток с област Добрич, на изток с област Варна, на юг с област Бургас, на югозапад с област Сливен, а на запад – с областите Търговище и Разград. 

В пределите на областта се включват 10 общини и 151 селища с общо население 205 198 души или около 2,6 % от населението на страната. Така областта се нарежда 16 -то място по големина сред всички 28 области в страната.

Най-голяма по площ и население е община Шумен, в която са включени 26 селища с общо население 104 505 жители. Следват общините Нови пазар – 16 селища с население 19 738 души, Велики Преслав – 12 селища с население  16 385 души, Каолиново – 16 селища с население – 12 584 души, Върбица – 16 селища с население 11 292 души, Каспичан  - 9 селища с население 9 905 души, Смядово – 10 селища с население – 8 338 души, Венец – 14 селища с население – 8 120 души, Никола Козлево – 11 селища с население 7 190 души, Хитрино – 21 селища с 7 141 души население. Средната гъстота на населението е 59,2 д/кв.км, като тя е най-голяма в община Шумен (157 д/кв.км), а най-малка – в община Смядово (22,5 д/кв.км). В областта има 8 града и 143 села. Около 62 на сто от населението на областта живее в градовете.

Територията на областта се отличава с благоприятно географско положение, което е предопределило преминаването през нейната територия на важни транспортни магистрали – първокласните пътни връзки София-Варна и Русе-Варна, меридионалният път I-7, който в перспектива след откриване на ГКПП „Лесово-Хамзабейли” следва да прерасне в международно трасе, свързващо Румъния и Турция, както и важните жп-линии София-Горна Оряховица-Варна, Бургас-Карнобат-Шумен-Варна и Русе-Каспичан-Варна. Тези особености на областта са я формирали от една страна като транзитна територия за осъществяваните транспотртни и икономически връзки в рамките на Североизточния район за планиране, а от друга – във важен хинтерланд, подпомагащ интензивното развитие на  икономическия и туристически център Варна и на Черноморието като цяло. Тези сравнителни предимства на областта, в комбинация с наличните уникални антропогенни туристически ресурси подчертават нейната инвестиционна и туристическа атрактивност.

2.2. Природни условия и ресурси

2.2.1. Релеф

Територията на област Шумен се отличава със значително разнообразие на релефа. Северната и средната й част се включва в рамките на Дунавската равнина, докато южната й част – в Предбалкана и Стара планина. С повишаването на надморската височина в посока от север на юг се увеличава и степента на разчленение на релефа, което се илюстрира със стойностите на показателя отклонение от средната надморска височина (в %). Тези стойности варират от под 50% за северната периферия на областта (териториите на общините Венец, Каолиново и Никола Козлево), до над 125% за южните й периферни части (териториите на общините Върбица и Смядово). 

В зависимост от морфохидрографските особености, територията на областта може да се подели на две главни зони.
Първата зона обхваща северните и средните части от областта, където релефът е предимно равнинно-хълмист и платовиден. В зоната има редица остатъчни плата (Шуменско, Мадарско, части от Провадийското и Лудогорското плато, както и части от Самуиловските височини) със стръмно спускащи се, на места почти отвесни склонове. Платата са ограничени от дълбоко врязани речни долини, долинни разширения и хълмисти полета. Те, заедно с платовидните възвишения между селата Сини вир и Войвода, очертават основния вододел на област Шумен – между Черноморската и Дунавската отточни области. Релефът в тази зона е относително по-слабо разчленен, а гъстотата на талвеговата мрежа варира между 0,5 и 1,0 км/км2.
На север от Самуиловските височини до границата на областта се простира обширната, набраздена от суходолия област Лудогорие с надморска височина около 250 м. Типични морфографски единици тук са плоските междудолинни ридове с полегати източни и стръмни западни склонове. На юг от Самуиловските височини, между долното течение на р. Врана, Шуменското поле и горното течение на р. Мадарска, е разположено Шуменското плато с най-висока точка 502 м. Южно от Каспичанското поле между долината на р. Мадарска и р. Камчия е разположено Мадарското поле. Между горното течение на р. Главница и долното течение на р.Камчия се простира Роякското плато.
Втората зона заема южната част от територията на област Шумен и включва части от Предбалкана и Стара планина. Тук релефът се изменя в източна посока от среднопланински до нископланински. Като цяло в тази зона преобладават терените с надморска височина от 300 до 600-560 м. Разчленеността на релефа е по-голяма, отколкото в първата зона, като гъстотата на талвеговата мрежа достига до 2.5-3.0 км/км2. В релефа доминират успоредни на Старопланинската верига ниски и средновисоки ридове, които са прорязани от напречни проломи на реките Врана, Голяма Камчия и Брястова. Между Преславско-Драгоевската планина и Котленско-Върбишкия дял на Стара планина са разположени Герловската, Ришката и Върбишката котловини с надморска височина 200-350 м. В южната периферия на областта се включват и северните склонове на Върбишка планина, които се отнасят към северния клон на Източна Стара планина, наречен Матор планина. 

За съвременния облик на релефа важно значение имат екзогенните морфогенетични процеси. Осезаема е ролята на карстовите и свлачищните процеси и ерозията. В обхвата на областта попадат части от Шуменския и Преславския карстови райони. В Шуменския карстов район се включват Шуменското плато и платото Фисек. Тук най-забележителни са пещерата Зандана (дълга  2 220 м) и пропастта Тайните понори (дълга  1283 м и дълбока 115 м). В Преславския карстов район се включва по-голямата част от Преславска планина. Върху окарстената му площ са развити предимно повърхностните карстови форми и сравнително малко пещери. Терените с разредена растителна покривка и наклони над 3-5° са подложени на различна по степен ерозия. Най-големи са наклоните на склоновете на платата, на дълбоко врязаните речни долини, в Преславско-Драгоевската и Старопланинската част на областта, за които са характерни гравигенни форми на релефа като сипеи, срутища и свлачища.

Основните скални комплекси в област Шумен са долнокредни, горнокредни, палеогенски и миоценски седименти, представени от валанжки варовици, хотривски мергели, баремски и абски варовици, пясъчници и мергели, ценомански варовити пясъчници, мастрихтски и еоценски мергели и варовити пясъчници и най-отгоре миоценски варовици и мергели. В долинните разширения се наблюдават окарстени валанжки варовици. 

В тектонско отношение частите от Дунавската равнина са формирани в обхвата на Мизийската плоча, а предпланинската и старопланинската части – в обхвата на Междинните зони на Балканидите. Най-добре изразената тектонска структура в северните части на областта е Северобългарското сводово издигане (подуване), маркирано по валанжския карбонатен комплекс. Най-издигнатата му част се разкрива на повърхността в района на Никола Козлево, Тодор Икономово и Каолиново. Структурата е изградена е от плавно потъващи на север скални пластове. Северобългарското сводово издигане на юг се съчленява с Предбалканската структурна зона в района на Търговишко-Провадийско стъпало, където са формирани няколко гънкови структури (Шуменска синклинала, Провадийска синклинала и др.).
По отношение на сеизмичната опасност територията на областта попада между двете земетръсни огнища в Северна България – Стражица и Шабла. Северните и централните части на областта се включват в сеизмоопасната зона от 7-а степен, а на юг от Драгоевска и Преславска планина – в сеизмоопасна зона от 6-а степен. 

2.2.2. Полезни изкопаеми

Основните полезни изкопаеми в област Шумен са нерудните, свързани предимно с широкото разпространение на глинести материали (каолинови глини), пясъчници, варовици и мергели, както и незначително количество гипс. От дъната на по-големите реки като Камчия, Поройна и Дивдядовска се извлича пясък и чакъл като строителен материал. 

Важно значение има добивът на каолин, кварцов пясък, шамот и карбонатни пълнители. "Каолин" АД е единственото дружество на територията на Република България с такъв предмет на дейност и това се предопределя от факта, че то експлоатира уникални за страната находища на каолин и кварцови пясъци, намиращи се в района на Каолиново, а също така Сеново и Вятово (извън областта). Главната суровина, добивана в рудниците на “Каолин” АД и обогатена в фабриките на компанията е каолиновият пясък. Каолинът е привързан към карбонатни седименти от ранния креден период. В резултат от издигане на земната кора, ерозията разкрива върху земната повърхност скали с аптска и баремска възраст. Тези варовици са образували огромен палеокарстов комплекс с обширни понижения, които са се запълвали постепенно с кварцови и фелдшпатови зърна, а химическото изветряне е трансформирало този материал в сега съществуващия слабо споен каолинов пясък. Най-богата на залежи от висококачествен каолин е община Каолиново. Рудникът и фабриката за обогатяване на каолиновата суровина ползват находище, намиращо се близо до град Каолиново, село Тодор Икономово и Дойнарци. Каолинът се пренася от рудниците към обогатителната фабрика чрез въжена линия, а оттам се произвежда обикновен кварцов и формовечън стъкларски пясък и обогатен каолин от марките Д-1, К-2 и О-1. Пясъкът, който се произвежда е особено ценен за леярската и стъкларската промишленост. Фабриката произвежда годишно 70 хил. тона обогатен каолин, като общите запасите възлизат на около 65 млн тона.

В община Велики Преслав има проучени и доказани запаси на варовик (край с. Троица) и скални материали (край с. Драгоево), в община Шумен – на мергелни глини (край с. Ветрище и гр. Шумен, кв. Дивдядово), на варовити пясъци (край с. Лозево), на фелдшпатови пясъци (край с. Средня), на пясък и баластра (край с. Р. Димитриево) и на скални материали (край с. Мътница), в община Каспичан – на мергелни глини (край гр. Каспичан) и скални материали (край с. Зл. Нива), в община Хитрино – за скални материали (край гр. Хитрино). Добивът от тези находища е предизвикал формирането на нарушени терени, които следва да бъдат рекултивирани.

2.2.3. Климат


Климатът на област Шумен се отличава с ясно изразен умерено континентален характер. 


Основните фактори обуславящи този тип климат са разположението на областта в югоизточната част на Дунавската равнина и възможността за безпрепятствено нахлуване на северозападни, северни и североизточни въздушни маси. Въпреки относителната близост на Черно море, неговото влияние върху формирането на климата на областта е ограничено, поради преобладаващия западно-източен пренос на въздушни маси.
Средната продължителност на слънчевото греене е 2204 часа/год. и е по-голяма от тази за страната, благодарение на по-малката средна облачност. В териториален аспект стойностите на този показател намаляват от север на юг във връзка с увеличаването на средната облачност по северните склонове на Стара планина.
Температурният режим на областта е типичен за умерено-континенталния тип климат – с горещо лято и студена зима. Средномесечната температура на най-студения месец (януари) се колебае от -2,5 °С на юг до -1,0 °С на североизток. Средномесечната температура на най-топлия месец (юли) е в границите на +21,0 °С +22,5 °С, като по този начин се оформя зачителна годишна температурна амплитуда от 23-24 °С. Във връзка с открития релеф на NW, N и NE е възможно рязко понижение на температурите при нахлуването на студени атмосферни фронтове или при въздействие на област от високо атмосферно налягане от NE. Също така резки промени на температурата, но в посока на повишение се регистрират при S и SW нахлувания през студеното полугодие.
Континенталният характер на климата се потвърждава в температурно отношение и от значителното отклонение на средните месечни максимални и минимални температури, както и от абсолютните екстремални температури – от  -30 °С до над +40 °С, оформящи абсолютна температурна амплитуда от над 70 °С.  

Характерни за областта са проявата на такива термични аномалии като късни пролетни и ранни есенни мразове, които могат да имат компрометиращо въздействие върху селскостопанските култури. Чести неблагоприятни явления през зимата са обледяванията на електропреносната мрежа (при обледяване селата Висока поляна, Студенина, Звегор, Тервел и др. остават без електрическо захранване).  

Безмразовият период (брой дни със среднодневна температура над 0 °С) в областта е 335 дни, а периодът с активна вегетация (брой дни със среднодневна температура над 5 °С) е 252 дни, което се приема за благоприятно по отношение на отглеждането на земеделски култури на открито.

Средногодишното количеството на валежите е в границите на 500-750 мм, като се наблюдава ясна тенденция на увеличаване на валежите в посока от североизток към югозапад. Разпределението на валежите по месеци и сезони съответства на типичния за континенталния климат режим с максимум през късна пролет и ранно лято и минимум през късно лято и есен. Характерни за областта са градушките през топлото полугодие, както и интензивните извалявания. Карстовият релеф в областта подпомага за бързото инфилтриране на валежите, но при особено интензивни валежи, процентът на повърхностния отток може да нарасне бързо и това да причини разливания и наводнения.
Формирането на трайна снежна покривка е характерно за областта и обхваща период от 2,5-3 месеца (от средата на ноември до средата на февруари), но снеговалежи и краткотрайна снежна покривка може да се образува от средата на октомври до средата на март. Особено опасно за земеделските култури е отвяването на снежната покривка, поради увеличената честота на проява на силни северни и североизточни ветрове през студеното полугодие. Същата причина води и до снегонавявания, което има въздействие върху пътната инфраструктура и понякога предизвиква блокиране на транспортните връзки.
Преобладаващите ветрове са с W, NW, NE посока, но се наблюдават и  местни циркулационни системи, като фьона при S и SW нахлувания през студеното полугодие и слабо изявен планинско-долинния вятър, наблюдаващ се по стръмните платовидни склонове при отсъствие на крупномащабна атмосферна циркулация през топлото полугодие.
Данни за основните климатични елементи (станция Шумен)

	Елемент
	I
	II
	III
	IV
	V
	VI
	VII
	VIII
	IX
	X
	XI
	XII
	Год.

	Продължителност на слънчевото греене (часове)
	79
	99
	139
	182
	234
	263
	318
	302
	245
	176
	95
	72
	2204

	Средно-месечна температура (°С)
	-1,1
	1,0
	4,4
	10,7
	15,6
	19,4
	22,0
	21,6
	17,4
	12,0
	6,8
	1,8
	11,0

	Средно-месечна максимална температура (°С)
	2,7
	5,7
	10,3
	17,4
	22,4
	21,6
	28,9
	29,0
	25,0
	18,6
	11,6
	5,6
	16,9

	Месечна и годишна абсолютна максимална температура (°С)
	20,0
	22,2
	31,4
	32,7
	35,6
	38,1
	40,0
	40,9
	37,0
	35,0
	28,2
	20,8
	40.9

	Средно-месечна минимална температура (°С)
	-4,8
	-2,8
	0,0
	5,0
	9,8
	13,4
	15,4
	15,0
	11,4
	6,9
	3,2
	-1,7
	5,9

	Месечна и годишна абсолютна максимална температура (°С)
	-27,4
	-24,3
	-18,5
	-6,6
	-0,5
	4,4
	6,4
	7,3
	0,5
	-5,8
	-11,9
	-20,5
	-27,4

	Преходи на температурата през определени нива
	Преход на t през 0 °С

01,II – 03,I

(335 дни)
	Преход на t през 5 °С

18,III – 26,XI

(252 дни)
	Преход на t през 10 °С

12,IV – 27,X

(197 дни)
	Преход на t през 15 °С

11,V – 27,IX

(138 дни)
	

	Слани 
	Средна дата на последната пролетна слана

06,IV
	Най-късна дата на слана

22,V
	Средна дата на първата есенна слана

19,X
	Най-ранна дата на слана

19,IX
	

	Средномесечни валежи (mm)
	40,6
	37,3
	40,0
	53,0
	70,0
	79,0
	61,2
	45,1
	32,4
	48,4
	56,7
	52,2
	605,9


С известна степен на условност територията на област Шумен може да се подели на три климатични района:
1. Източен климатичен район, в който забелязва се известно смекчаване на климата, изразено в намаляване на годишната и абсолютната температура на въздуха, както и намаление на годишните валежни суми.

2. Централен климатичен район, обхващащ по-голямата част от областта, в който климатът е типичен умерено континентален.

3. Южен (припланински) климатичен район, обхващащ незначителна част от областта (билните части на Преславско-Драгоевска планина и склоновете на Котленско-Върбишкия дял на Стара планина), в който климатът носи белези на планинския тип климат.

2.2.4. Водни ресурси

Особеностите на климата, в съчетание с геоложката основа, определят смесеното дъждовно-снежно и карстово подхранване на реките в областта, както и относителната бедност на повърхностно течащи води. 

Модулът на оттока е един от най-ниските за страната. Той се колебае от 0,5 до 8-10 l/s/km2 и се обуславя както от неголемите суми на валежите, така и от водопропускливата льосова и карбонатна основа и значителното изпарение.

Подземните води са формирани в резултат на разнообразието от физикогеографски и геоложки условия, с които се характеризира територията на областта. Те обуславят формирането на различни по тип и характер подземни води – грунтови, карстови и пукнатинни. Минерализацията на подземните води е от типа хидрокарбонатно-сулфатен в южните части и хидрокарбоантно-хлориден тип – в северните части на областта.
Територията на област Шумен се поделя на две хидроложки области:

1. Област преобладаващ карстов режим на подхранване - обхваща северните части. Тук речната мрежа е рядка и често е представена от суходолия. Голяма част от валежните води се губят в пукнатините на карстовия терен. Най-значителните карстови извори са Синивирските, Капуновските, изворите северно от Каолиново и Войвода.

2. Област с дъждовно-снежен режим на подхранване – заема централните и южни части на област Шумен. Тук режимът на речния отток е в пряка връзка с вътрешногодишното разпределение на валежите и топенето на снежната покривка. Максималното водно количество е през пролетта, а минималното – през есента. 

Повърхностно течащите води в областта се оттичат към две отточни области – Черноморска отточна област и Дунавска отточна област.
Речна мрежа в област Шумен

Най-голямата речна система от Черноморската отточна област,  отводняваща централните и южни части на областта е Камчия и нейните притоци Вардун, Врана, Стара река, Брястова. Друга по-голяма речна система в тази отточна област, отводняваща източните части на областта е тази на р. Провадийска и нейните притоци Каменица, Крива и Мътница.

Дунавската отточна област е представена предимно от суходолия и частично от речната система на Бели Лом (в най-северозападната част на Шуменска област).

На територията на областта са изградени 252 водоема, като преобладават малките водохранилища. Най-големият водоем е яз. Тича с максимален завирен обем 310 млн.м3, използван както за водоснабдяване на Търговище, Шумен и Велики Преслав, така и за напояване. 

2.2.5. Почвени ресурси и почвено плодородие

Разнообразието на геоложката основа и спецификата на хидро-климатичните условия определят характера на почвената покривка. В тясна връзка с льосовите наслаги и незначителните валежи от север на юг в областта се проследява разпространението на типичните, излужените и оподзолените черноземи. Върху карбонатна основа по височините и при  наличие на горска растителност са разпространени сивите горски и плитките карбонатни почви. В речните долини са разпространени азоналните алувални почви. 

Едромащабните почвени картировки установяват разпространението следните почвени типове в област Шумен:

1. Карбонатни черноземи (calcic chernozems), заемащи сравнително голям район на юг от Самуиловските височини в централните части на областта. Образувани са върху песъкливо-глинести льосоподобни материали. Най-голямо разпространение имат средномощните карбонатни черноземи, заемащи обширни площи в района на Златна нива, Велино, Царев брод, Макак, северно от Мътница и Мадара, североизточно от Каспичан, южно от Нови Пазар, Плиска и Войвода. Слабомощните карбонатни черноземи имат ограничено разпространение югозападно от Нови Пазар и източно от Енево. 

2. Типични черноземи (kastanic chernozems), които се образуват при подобни условия, но заемат предимно равнинните земи. Разпространени са в землищата на Дибич, северозападно от Мадара, североизточно от Шумен, северно от Волов и южно от Тимарево и Върбак. 

3. Плитки и каменисти карбонатни черноземи (calcaric leptosols), които са образувани върху твърди карбонатни скали. Разпространени са по склоновете на платото Стана, Живковското и Шуменското плата, както и южно от Плиска и Върбяне.

4. Излужени черноземи (haplic chernozems), които са развити по плата и вододелни била върху льосоподобни материали и еоценски глини. Представени са в района на платото Стана и района на Пет могили, Т.Икономово, Изгрев, Развигорово, Капитан Петко, Ивански, Ветрище, Друмево и Кирково. 

5. Оподзолени черноземи (haplic phaeozems), които се срещат като острови сред излужените черноземи и сивите горски почви, предимно в северната част на областта. Развити са върху льосоподобни материали. 

6. Тъмносиви горски почви  (luvic phaeozems), които имат ограничено разпространение в северните части (землищата на Браничево, Т.Икономово, Венец и Изгрев).

7. Сиви горски почви (luvisols), които са обособени в два района: Лудогорски и Предбалкански. В Лудогорския район те са развити върху льосоподобни материали в землищата на Никола Козлево, Пет могили, Мировци, Сини вир и Венец. В Предбалканския район (Драгоево, Преслав и Ивански) те са образувани върху по-тежки песъкливо-глинести отложения. 

8. Плитки почви (rendzic), които са разпространени в Преславска планина, Шуменско плато, източно от Ивански, Вехтово и Кълново. 

9. Светлосиви горски почви (planosols), които са образувани върху пясъчници и са разпространени изключително в южните части на областта – землищата на Веселиново, Бяла река и Върбица. 

10. Ливадно-черноземни почви (gleyic chernozems), които заемат понижения, заливни и надзаливни тераси в релефа в землищата на Дибич, Вехтово, Цар Крум. 

11. Алувиално-ливадни почви (fluvisols), които имат ограничено разпространение в заливните тераси на по-големите реки на областта. 

Установеното почвено разнообразие в област Шумен благоприятства интензивното земеделие и представлява ценен природен ресурс.

2.2.6. Растителност и животински свят

Макар и условно, област Шумен може да се раздели на две растително-географски зони: лесостепна и горска.


Лесостепната зона включва почти изцяло територията на Лудогорието в рамките на областта. Основни горски видове, срещащи се тук са няколко вида дъб, бряст, ясен, клен, липа, топола, акация, люляк, дива черница, дива круша и габър. По северните склонове на Шуменското плато, както и по други склонове със северна експозиция, са запазени отделни съобщества от мизийски бук. От храстовидните съобщества са разпространени смрадлика, чашкодрян, диво грозде, драка, глог, леска и бъз. 

В северна посока се наблюдава преход на горската растителност в лесостепна и увеличение на степните тревни видове овча владика, кьолерията, черната и бяла садина, ливадината, божура, перуниката и коилото.

В горската зона се наблюдава вертикална зоналност в разпределението на растителността. В поясът 700-800 м (Предбалкана) добре е запазен габъровият пояс, примесен на места с дъб. Такива гори покриват предимно билните повърхнини, докато широките долинни разширения са обезлесени и заети от земеделски култури. Най-високите части от областта (склоновете на Стара планина) са заети от букови гори.

Съществуващата растителност не дава пълна представа за растителната покривка, характерна за областта в доагрокултурния период, поради значителното човешко вмешателство, изразяващо се в изсичане и залесяване с неподходящи видове. Под влияние на човешката дейност, горите не само са намалели като площи, но са и силно видоизменени. Особено добре това личи в Лудогорието, където горите сега са нискостеблени и закелявели. Изчезването на закрития горски склоп и влошаването на почвените условия водят до значителни негативни промени в екологичните условия. Положителен ефект за неутрализиране на неблагоприятното влияние на суховеите и отвяването на снежната покривка оказват изградените полезащитни пояси в северната част на областта.

Животинския свят, макар и притеснен от разширяването на обработваемите земи, показва разнообразие предимно по отношение на бозайниците и по малко по отношение на птиците, земноводните и влечугите Най-разпространени са дивите свине, но се срешат и типични степни бозайници като степен пор, европейски лалугер, хомяк, заек, таралеж. От малките бозайници най-разпространени са гризачите. Птичето разнообразие се представя от посевна врана, сива яребица, пъдпъдък, а край водните обекти се среща малката и обикновена дропла. 

2.2.7. Защитени територии

Съгласно Закона защитените територии от 1998 г. защитени територии са: Национален парк, Природна забележителност, Резерват, Подържан резерват, Природен парк, Защитена местност, като за всяка от тези категории се определя особен режим на природна защита и природоползване.

Към момента на територията на област Шумен са обособени следните защитени територии: 

Резерват “Букака” – ДР № 100091; Обявен със Заповед № 79/05.02.1980 г. на КОПС

Заема площ от 63,04 ха в горски фонд на ДЛ гр. Шумен, с надморска височина 450 м. Резерватът “Букака” е горски масив, обявен за опазване на съществуващата коренна над стогодишна елитна букова гора от вида мизийски бук. В северната част от територията на резервата растат още зимен дъб, габър, благун, клен, цер и др. дървесни видове, като подлесът е разнообразен и включва леска, глог, шипка, къпина, мъждрян и др. Разнообразието на тревната покривка е представено от синчец, лютикова съсънка, куха лисичина, момокова сълза, петров кръст, пролетно ботурче и др. От представителите на животинския свят характерни видове са лисица, заек, язовец, сърна, дива свиня, сив хомяк, няколко вида змии, рядко благороден елен.

С официалното предаване на ЗТ, съгласно ЗЗТ /ДВ 133/98 г./, с предавателно – приемателен протокол на РИОСВ за управление е назначена паркова охрана и възлагане на дейности с изготвяне на План за управление на ЗТ, с цел ограничаване извършването на незаконни сечи на територията му, констатирана при проверките. Ще се упражнява по-ефективен контрол за опазването на резервата. Защитената територия е предложена на вниманието на МОСВ като обект на мониторинг.

Поддържан резерват “Патлейна” ДР № 100012; Заповед № РД-360/15.10.1999 г. на МОСВ.

Защитената територия “Патлейна”, обявена за природен резерват с постановление № 13428/23.10.1948 г., със ЗЗТ и категориите ЗТ е прекатегоризирана в категория “поддържан резерват”. Територията на поддържания резерват “Патлейна” от 37,8 ха се намира на 4 км. южно от гр. Велики Преслав, на северния склон на Преславската планина, в красива криволичеща долина и представляваща ивица от едноименната местност, разположена на десния бряг на р. Тича. Обявен е за съхраняване и защита на гора – естествено находище на вида “див рожков”, терциерен реликт, включен в Червената книга на България и е най-голямото в България естествено находище на див рожков. В защитената територия, като съобщество растат още дъб, бряст, габър и др. Тревната покривка е богато и разнообразно представена, като най-значим е защитеният вид “урумово лале”, като единични представители на вида в ЗТ и в съседство с нея на по-голяма площ. На територията на поддържания резерват “Патлейна” и в непосредствена близост до него, се намират няколко исторически паметника – останки от манастирска църква и занаятчийска работилница с пещи от времето на Първото българско царство (кр.на ІХ и нач.на Х в.) и средновековния манастир от Х век “Свети Пантелеймон”.

Извършените проверки в периода след наводнението от м. ІХ 1999 г. констатират влошаване на състоянието на ЗТ. Необходими са специални мерки, в рамките на разрешените дейности, съгласно Заповедта на МОСВ, при обявяването и прекатегоризирането му за възстановяване на вида “див рожков” като находище.

Поддържан резерват “Дервиша” – ДР № 100013; Заповед № РД-361/15.10.1999 г.

Обявен като защитена територия “Природен резерват” с Постановление № 13428/23.10.1948 г. и прекатегоризиран в поддържан, съгласно ЗЗТ и изискванията за категориите защитени територии. Поддържаният резерват “Дервиша”, с площ 10,6 ха, се намира на 3 км. от гр. Велики Преслав, в ДГФ на ДДС “Велики Преслав” по северния склон на Преславската планина. Разположен е на двата бряга на дерето на р. Дервишка като тясна, успоредна на дерето ивица и е обявен за защитена територия за съхраняване и защита на единственото естествено находище на дървесния вид “конски кестен” в България, запазен остатък от някогашната обширна гора. Отделни екземпляри от конския кестен достигат до 35 метра височина. В защитената територия растат още орех, клен, габър, сребролистна липа, а тревната покривка е разнообразна на видове. На изток – югоизток, поддържаният резерват граничи с път – останки от стар римски път. За съхраняване на естественото находище на конски кестен в поддържания резерват “Дервиша” и с разрешение на МОСВ, научна група от Лесотехническия университет в София извършва теренни проучвания и изследвания за ефективна борба срещу кестеновия “Листоминиращ молец”, вредител на поставения под защита вид.

За опазване и съхранение на поколенията на подържаните резервати “Патлейна” и “Дервиша”, обявени за защитени територии, заради естествените находища на “див рожков” и “конски кестен” е необходимо да се обособят и обявят “буферни зони”, като защитни зони за възпрепятстване и ограничаване степента на урбанизацията и антропогенизация, съществуващи преди прекатегоризацията им.

Поддържан резерват “Моминград” ДР № 100058; Заповед № РД-15-375/15.10.1999 г. на МОСВ

Защитената територия,  обявена със Заповед № 665/03.05.1960 г. за природен резерват е прекатегоризиран, съгласно ЗЗТ  за поддържан резерват. Поддържаният резерват “Моминград” е обявен за защитена територия, с цел опазване и поддържане на вековна 150 годишна елитна букова гора. Територията на поддържания резерват, с площ 6,0 ха, се намира на Върбишкия дял на източна Стара планина, с надморска височина 800 м. в ДГФ на ДЛ гр. Върбица, землище с. Бяла река, община Върбица. В подраста на елитната букова гора се срещат единично представени видове габър. В защитената територия животинският свят е представен предимно от видове – обекти на лов. Защитената територия не е съществено застрашена от незаконни сечи, поради отдалечеността й от населени места и поради местоположението й като част от отдел на ДГФ на ДЛ Върбица.

Природен парк “Шуменско плато” Заповед № 563 / 08.05.2003 г. 

С площта си от 3929,9 ха, от които 3703,9 ха са в ДГФна ДЛ Шумен и ДДС “Преслав” и 226 ха общински фонд на община Шумен, е най-голямата защитена територия в района на РИОСВ. Разположен е югозападно от гр. Шумен и обхваща по-голямата част от Шуменското плато. Географското положение, особеностите на релефа и почвено-климатичните условия предопределят голямото видово разнообразие на флората – повече от 550 вида висши растения, от които над 100 вида лечебни растения. Обликът на гората се определя от представители на коренната дървесна растителност – мизийски бук, и смесените съобщества широколисти гори, в които бука съжителства с обикновен келяв габър, цер, благун, клен, ясен, сребролистна липа, космат дъб и др. В многообразието на тревната покривка се включват следните защитени, застрашени и редки растителни видове от Червената книга на България:

· защитени видове – горска съсънка, гръцка ведрица, давидов мразовец, пролетно ботуриче (циклама), пясъчно подрумиче, румелийско подрумиче, седефче, снежно кокиче, черноморска ведрица;

· застрашени видове – кадифено великденче;

· редки видове – българско еньовче, източен микс, кавказка копривка, ленолистен целолист, степен пащърнак, хьофтианово часовниче, червен хедизарум, щитовидна фибигия.

Проучените и описани около 20 вида, представители на сем. Орхидеи, балканския ендемит – вида македонска какула и новия за флористичен район в Североизточна България вид – храстовиден жасмин, допълват богатството от растителните видове.

Природният парк “Шуменско плато” с местоположението си, умерения климат и разнообразните биотопи е местообитание за много представителни на животинския свят. Висшата фауна е от среноевропейски тип, с понтийски елементи и включва 109 вида гръбначни животни, от които 28 вида бозайници, 61 вида птици, 14 вида влечуги и 6 вида земноводни. Видово най-многочислена е орнифауната, като 45 вида са гнездещи, а останалите преминаващи или зимуващи. Включени в Червената книга на България с представителство на територията на парка са видовете смок мишкар, голям и малък ястреб, бухал, черен кълвач, скален орел, както и видове от Световната Червена книга – гръцка костенурка, вълк.

На територията на Природния парк “Шуменско плато” има около 60 пещери – сухи и водни, въртопи, скални образувания, скални манастири и църкви – археологически останки на крепости и селища, датиращи от различни исторически епохи. Географското положение, особеностите на релефа, видово разнообразие на флората и фауната и създадената мрежа от маркирани екопътеки за организиран екотуризъм предоставят големи възможности за превръщането му във важен център за вътрешен и международен екотуризъм.

Защитена местност “Могилата” ДР № 3681; Заповед № 960/25.07.2003 г. на МОСВ

Представлява земно възвишение, намиращо се в поземления фонд на ЕАД “Кабиюк”, в землището на с. Коньовец, община Шумен. Обхваща площ от 35,8 ха и е обявена за опазване на разнообразната степна растителност, различна за всеки скат (изложение) на могилата. Проведени научни проучвания са установили, че “Могилата” е най-добре запазеното находище на степна растителност у нас. Растителността е изключително богата, като общият брой е около 200 вида тревни и храстовидни видове, включително степната растителност. По-характерни видове са: киоло, руска самодивска трева, нисък бадем, пролетно котенце (съсънка), пролетен горицвет, син и сребрист конски босилек, повет-нисък, дребна перуник, жълт равнец и др. Защитеният обект е в землището на конезавода за елитни коне “Кабиюк”, поради което е включен в организираните туристически маршрути при посещения от наши и чуждестранни туристи.

Защитена местност “Дъбовете” ДР № 364; Заповед № 956/25.07.2003 г. на МОСВ

За защитени са обявени група от вековни дървета от вида Летен дъб. Запазени са 47 броя с приблизителна възраст от 100 до 200 г. Защитената местност заема площ от 1,29 ха в поземления фонд на с. Ил.Блъсков, община Шумен. Обектът е включен в предложението до МОСВ за мониторинг.

Защитена местност “Чибуклията” ДР № 400094; Заповед № 333/16.05.1991 г. на МОСВ

В землището на с. Хърсово, община Никола Козлево, на площ 31,8 ха от ДГФ на ДЛ Нови пазар се намира вековна церова гора, обект на защита. Сред вековните ццерови дървета има единично представителство на дървесния вид благун. Защитената местност е отдалечена от населени места, поради което е трудно достъпна за туризъм. Ледолома в края на 1999 г. причини частично увреждане на дърветата в защитената местност.

Защитена местност “Блатно кокиче” ДР № 400008; Заповед № 938/03.07.1970 г. на КОПС

Защитена местност “Блатно кокиче” ДР № 400050; Заповед № 608/23.08.1979 г. на КОПС

На територията на община Велики Преслав, в поземления фонд на с. Кочово и с. Осмар се намират две естествени находища на ценния растителен вид “блатно кокиче”, което е основание за поставянето на заеманата от вида територия под защита. С общата площ от 27,00 ха тези находища са най-големите в Северна България. Поради раздробяването на територията им с влезлия земеразделителен план на много собственици, повечето частни, съществува опасност от увреждане на част от находищата.
Защитена местност “Марашка кория” ДР № 366; Заповед № 958/25.07.2003 г. на МОСВ

В землището на с. Мараш, община Шумен, на площ от 26,88 ха е разположена кория от внушителна със своите размери вековни дъбови дървета, на възраст над 350 г. Близостта до селището създава предпоставка за посегателства в нарушение режима на ЗТ. Необходими са действия за ограничаване на свободния достъп на хора и домашни животни; проучване и мерки за борба и ликвидиране разпространението на констатираните при проверката лещовидни образувания по листата на вековните дъбове. Защитеният обект е предложен за мониторинг на МОСВ.

2.3. Демографски анализ

2.3.1. Брой и динамика  на населението

От началото на 30-те години до края на 80-те години на ХХ в. броят на населението в Шуменска област постоянно  нараства. От 1989г. обаче то намалява в резултат на емиграциите и отрицателния естествен прираст. По тази причина човешките ресурси на Шуменска област бързо намаляват както в количествено, така и в качествено отношение.
Само за шест години (от 1998 до 2003 г.) населението на областта е намаляло с  15 347 души – от 216 048 души в края на 1998 г. на 200 701 души в края на 2003 г. Това намаление е със средногодишен темп от 1,2 %,  при 0,9 % средногодишен темп за страната. Това е показателно за условията на живот в областта, в сравнение с тези за страната.
Успоредно с намаляването на населението в областта, намалява и относителният му дял от населението  на страната – от 2,62 % през 1999 г., на 2,57% през 2003г.

	 Население

(брой)
	1998г.
	1999г.
	2000г.
	2001г.
	2003г.
	1998/2003г. (+/-)

	Р България
	8 230 371
	8 190 876
	8 149 468
	7 891 095
	7  801 273
	-429 134  

	Шуменска област
	216 048
	214 877
	213 934
	203 383
	200 701
	-15 347


Намаляването на населението в област Шумен е основен неблагоприятен фактор за бъдещото развитие на областта, поради ограничаването на работната сила и възпроизводствения потенциал.
Намаляването на населението в областта е основната причина за намаляването на географската му гъстота. През 2003 г. тя е била 59,2 д/кв.км и е значително под средната за страната.

Поради различните условия за труд и обитаване в отделните общини от областта, съществуват и значителни различия в средната географска гъстота на населението им. Най-населена е община Шумен, където гъстотата на населението е над 2 пъти по-голяма от средната за страната и почти 3 пъти по-голяма от средната за областта. През последните 40 години има изразена тенденция към концентрация на населението от областта в град Шумен и селата от общината, което се дължи на развитието на града като административен, социален, културен и индустриален център. Същевременно териториите на повечето от останалите общини от областта бързо се обезлюдяват и днес най-слабо населени са общините Смядово, Върбица и Хитрино, които разполагат с ограничени стопански и демографски ресурси.

Население в област Шумен по общини
	Област/ 

Община
	Години

	
	1965
	1975
	1985
	1992
	2001
	2003

	Област Шумен
	243416
	253437
	254835
	220320
	204378
	200701

	Велики Преслав
	21092
	21565
	20028
	17682
	16276
	16057

	Венец
	15161
	14329
	13212
	9438
	8042
	7416

	Върбица
	14744
	14116
	13594
	11841
	11249
	11011

	Каолиново
	22364
	20916
	19424
	13556
	12544
	12555

	Каспичан
	13355
	12612
	11490
	10483
	9808
	9654

	Никола Козлево
	12465
	11151
	9967
	8427
	7157
	6955

	Нови пазар
	24293
	25685
	24843
	20985
	19559
	19478

	Смядово
	13889
	11753
	10469
	9519
	8242
	8000

	Хитрино
	16440
	14889
	12523
	8219
	7045
	7146

	Шумен
	89613
	106421
	119285
	110170
	104456
	102429


Разпределение на населението по общини

През периода 1965-2003 г. е намалявало населението на всички общини, с изключение на община Шумен. Това се дължи на концентрацията на административни и производствени дейности в областния център и изоставането на останалите общински центрове в развитието на инфраструктурата и производствените дейности.  Най-значително е намалението на населението през същия период в общините Никола Козлево, Венец и Хитрино  – около и над 50 %. Същевременно населението в община Шумен се е увеличило през периода 1965-1985 г. с 33,0 %, а  за  последните 18 години е намаляло с 14,0 %, при средно за областта над 21,0 %. Това потвърждава извода за огромната разлика между развитието на град Шумен и останалите общински центрове от областта.

2.3.2. Естествено възпроизводство на населението (брачност, разводимост, раждаемост, смъртност и  естествен прираст)

През последните 15 години изселванията от областта към други региони на страната и извън нея доведоха до значително влошаване на демографските структури, а чрез тях и до проблеми в естественото възпроизводство на населението. Това личи от тенденциите в динамиката на основните демографски процеси – брачност, разводимост, раждаемост и смъртност. През последните 4 години нивото на брачност е спаднало значително (вж. приложената таблица), поради застаряването на населението и отказа от сключване на бракове при сегашните социално-икономически условия в областта. През 2003 г. брачността в Шуменска област е била едва 3,5 ‰, при 3,9 ‰ средно за страната и 3,8 ‰ за Североизточния район за планиране. Най-високи са стойностите на този показател в общините Венец, Каолиново и Никола Козлево (вж. приложената таблица). Това се дължи както на етно-културния облик и семейните традиции на населението в тях, така и на малкият брой на население им, което води до високи стойности на демографските показатели при малък брой на демографските събития. Прави впечатление и изключително ниската брачност на населението в община Каспичан, което отразява полово-възрастовата структура на населението в общината.
За разлика от брачността, стойностите на разводимостта в Шуменска област нараснаха значително през последните 4 години и достигнаха 1,5 ‰. Това може  да се приеме като отражение на влошените социално-икономически условия в областта след 1989 г. Същевременно тази тенденция е неблагоприятна от гледна точка на раждаемостта, тъй като по традиция в региона съществува тясна връзка между брачност, разводимост и раждаемост. Днес разводимостта в областта (1,5 ‰) е равна на тази в страната, но е по-ниска от стойностите за Североизточния район за планиране (1,8 ‰). С максимална разводимост  изпъква община Шумен (1,8 ‰), което е отражение на условията за живот в областния център. Най-ниска е разводимостта в общините Смядово (0,8 ‰) и Каолиново (0,9 ‰), което се дължи на застарялата възрастова структура на населението и неговия културен облик.

Наред с негативните тенденции в динамиката на брачността и разводимостта, през последните 15 години има трайна тенденция към намаляване на раждаемостта в Шуменска област. Въпреки това, нивото й в областта (9,6 ‰) е все още по-високо, от това за страната (8,6 ‰) и за Североизточния район за планиране (9,4 ‰). Това се дължи основно на традициите в семейните отношения, които се поддържат от културния облик на населението в областта. Този извод се потвърждава и от високите стойности на раждаемостта в общините Каолиново, Върбица, Никола Козлево и Нови Пазар.

Поради застаряването на населението и влошаването на здравното обслужване, през последните 15 години се отбелязва трайна тенденция към поддържане на високи стойности на смъртността в областта. През 2003 г. стойностите й  достигнаха 14,6 ‰, при 14,3 ‰ за страната и 13,9 ‰ за Североизточния район за планиране. С най-висока смъртност се отличават общините Смядово (19,6 ‰), Каспичан (18,4 ‰) и Хитрино (17,5 ‰), чието население се характеризира и с напреднал процес на застаряване. Най-ниски са стойностите на смъртността в общините  Каолиново (11,7 ‰) и Шумен (13,2 ‰), което се дължи на относително младата възрастова структура на населението и по-доброто здравно обслужване (за община Шумен).
Динамиката и нивото на детската смъртност са важни показатели за жизненото равнище в областта и страната. През последните 15 години стойностите на този показател бележат постоянно нарастване, като през 2003 г. (17,7 ‰) те са значително по-високи от тези за България (12,3 ‰) и за Североизточния район за планиране (13,5 ‰). В общините Смядово, Каспичан и Върбица детската смъртност е около 2 пъти по-висока от средната за областта, което се дължи от една страна на раждането на повече деца в посочените общини, но от друга – на липсата на квалифицирана медицинска помощ.

В резултат от негативните тенденции в динамиката на раждаемостта и смъртността на населението в Шуменска област през последните 15 години, отрицателните стойности на естествения му прираст постоянно нарастват. Това води до намаляване на демографския потенциал на областта и ще играе ролята на ограничаващ фактор за бъдещото й социално-икономическо развитие.
Естествено възпроизводство на населението на област Шумен по общини (‰)

	Област/ Община
	Брачност
	Разводимост
	Раждаемост
	Смъртност
	Детска 

смъртност
	Естествен 

прираст

	Година
	1999
	2003
	1999
	2003
	1999
	2003
	1999
	2003
	1999
	2003
	1999
	2003

	Шумен
	4,3
	3,5
	1,2
	1,5
	10,1
	9,6
	14,4
	14,6
	16,8
	17,7
	- 4,3
	- 5,0

	Велики Преслав
	3,2
	2,9
	1,2
	1,4
	10,5
	8,1
	17,4
	17,0
	17,6
	15,3
	- 6,9
	- 8,9

	Венец
	6,6
	6,0
	0,4
	1,1
	9,8
	11,3
	15,5
	16,2
	41,1
	23,8
	- 5,7
	- 4,9

	Върбица
	4,4
	3,7
	0,5
	1,1
	11,7
	12,4
	13,4
	13,2
	38,8
	29,2
	- 1,7
	- 0,8

	Каолиново
	5,2
	5,7
	0,5
	0,9
	11,2
	13,4
	12,5
	11,7
	14,3
	17,9
	- 1,3
	+1,7

	Каспичан
	2,6
	1,2
	0,5
	1,3
	11,2
	10,3
	22,6
	18,4
	76,9
	30,3
	- 11,4
	- 8,1

	Никола Козлево
	4,0
	4,0
	0,9
	1,6
	16,7
	12,1
	14,8
	16,7
	17,2
	23,8
	+ 4,6
	- 4,6

	Нови пазар
	3,7
	2,5
	1,1
	1,6
	9,9
	12,3
	13,9
	16,3
	10,4
	12,5
	- 4,0
	- 4,0

	Смядово
	2,5
	2,5
	0,8
	0,8
	8,4
	8,1
	21,5
	19,6
	44,8
	30,8
	- 13,1
	- 11,5

	Хитрино
	3,4
	2,8
	0,4
	1,1
	8,3
	8,7
	17,5
	17,5
	16,9
	16,1
	- 9,2
	- 8,8

	Шумен
	4,7
	3,6
	1,7
	1,8
	9,5
	8,3
	12,7
	13,2
	11,3
	14,1
	- 3,2
	- 4,9

2.3.3. Миграции на населението

Населението на Шуменска област се отличава с относително висока миграционна подвижност (4,8 % през 1999 г. и 4,3 % за 2003 г.), в сравнение с тази в Североизточния район и в Република България. Това се дължи на емиграциите и миграциите към Варна, София и другите най-големи градове в страната. Миграциите в рамките на областта са насочени основно към град Шумен, който е привлекателен с възможностите за намиране на работа и сравнително доброто състояние на инфраструктурата си.

Миграционни процеси в област Шумен (1999-2003 г.)

	Район/ област/ община
	1999
	2003

	
	Заселени
	Изселени
	Механичен прираст
	Заселени
	Изселени
	Механичен прираст

	Североизточен район
	16007
	18374
	-2366
	20512
	24008
	-3496

	Област Шумен
	5050
	5364
	-314
	4251
	4432
	-181

	Велики Преслав
	431
	443
	-12
	307
	274
	-133

	Венец
	129
	270
	-141
	58
	122
	-64

	Върбица
	213
	197
	16
	155
	182
	-27

	Каолиново
	325
	324
	1
	296
	273
	23

	Каспичан
	270
	321
	-51
	155
	207
	-52

	Никола Козлево
	190
	261
	-71
	220
	186
	34

	Нови Пазар
	411
	540
	-129
	539
	529
	10

	Смядово
	234
	212
	26
	224
	186
	38

	Хитрино
	210
	218
	-8
	164
	126
	38

	Шумен
	2633
	2578
	55
	2133
	2347
	-214


	Райони за планиране, области и общини
	Заселени
	Изселени
	Механичен прираст

	
	Общо
	Мъже
	Жени
	Общо
	Мъже
	Жени
	Общо
	Мъже
	Жени

	България
	152269
	71321
	80948
	152269
	71321
	80948
	0
	0
	0

	Североизточен
	20512
	9415
	11097
	24008
	11069
	12939
	-3496
	-1654
	-1842

	Варна
	5433
	2617
	2816
	5743
	2682
	3061
	-310
	-65
	-245

	Добрич
	3445
	1638
	1807
	4470
	2124
	2346
	-1025
	-486
	-539

	Разград
	2241
	985
	1256
	2996
	1386
	1610
	-755
	-401
	-354

	Силистра
	2277
	1019
	1258
	2941
	1322
	1619
	-664
	-303
	-361

	Търговище
	2865
	1230
	1635
	3426
	1544
	1882
	-561
	-314
	-247

	Шумен
	4251
	1926
	2325
	4432
	2011
	2421
	-181
	-85
	-96

	Велики Преслав
	307
	133
	174
	274
	128
	146
	33
	5
	28

	Венец
	58
	22
	36
	122
	58
	64
	-64
	-36
	-28

	Върбица
	155
	66
	89
	182
	67
	115
	-27
	-1
	-26

	Каолиново
	296
	116
	180
	273
	106
	167
	23
	10
	13

	Каспичан
	155
	83
	72
	207
	85
	122
	-52
	-2
	-50

	Никола Козлево
	220
	100
	120
	186
	80
	106
	34
	20
	14

	Нови пазар
	539
	238
	301
	529
	234
	295
	10
	4
	6

	Смядово
	224
	113
	111
	186
	88
	98
	38
	25
	13

	Хитрино
	164
	78
	86
	126
	55
	71
	38
	23
	15

	Шумен
	2133
	977
	1156
	2347
	1110
	1237
	-214
	-133
	-81


Сравнение на миграционните процеси в област Шумен с тези в страната и останалите области в Североизточния район за планиране

[image: image10.jpg]MexaHuyeH npupact
(2003 1)

[ ]e6-54
[ ]53-21
[ ]20-21
g 4) P 22-40
0 25 5 10 15 ZOKM D 50-53





2.3.4. Гъстота и структура на населението по местоживеене. Полово-възрастова и етническа структура на населението

Средната гъстота на населението в област Шумен е под тази на страната. В самата област с най-голяма гъстота се отличава община Шумен – 160,1 д./кв.км. Тези стойности са двойно по-високи от средните за страната и почти тройно по-високи от средните за областта. С много ниска гъстота на населението се отличават общините Смядово, Върбица, Хитрино и Никола Козлево.
Гъстота и структура на населението по местоживеене

	Страна/област/община
	Гъстота

(д/км2)
	Градско население (%)
	Селско население 

(%)

	България
	70,3
	69,7
	30,3

	Област Шумен
	59,2
	62,9
	37,1

	Велики Преслав
	58,6
	57,3
	48,7

	Венец
	36,1
	0
	100

	Върбица
	24,6
	32,6
	67,4

	Каолиново
	42,7
	12,4
	87,6

	Каспичан
	35,7
	49,5
	50,5

	Никола Козлево
	27,0
	0
	100

	Нови Пазар
	61,6
	69,2
	30,8

	Смядово
	23,3
	53,3
	46,7

	Хитрино
	25,5
	0
	100

	Шумен
	160,1
	85,2
	14,8


Относителният дял на градското население в област Шумен е под средния за страната. В областта изпъква община Шумен, която единствено делът на градското население е над средния за България. Впечатление прави наличието на общини с изцяло селско население – Венец, Никола Козлево и Хитрино.
Тенденцията, характерна за страната в половата структура на населението, се проявява и в област Шумен. Жените са по-голямата част от населението. През 2003 г. те са  51,4 % от населението на страната, а в Шуменска област – 52,3 %. Мъжете преобладават във възрастовите групи до 50 г. Във възрастовата група 50-59 г. има относително изравняване на половете, а след това делът на жените започва плавно да расте и достига почти двойно по-високи стойности, спрямо тези за мъжете след 80 годишна възраст. Но това като цяло е характерно не само за Шуменска област, но и за страната като цяло и се дължи на по-високата средна продължителност на живота при жените и високата смъртност сред мъжете.

Негативните тенденции в развитието на демографските процеси задълбочават промените във възрастовата структура на населението, както в страната, така и в областта. Процесът на демографско застаряване продължава и вече навлезе в изключително тревожен етап. Този процес продължава да оказва влияние върху формирането на трудовия потенциал в областта и най-вече върху неговото възпроизводство. Полово-възрастовите пирамиди показват, че общото намаляване на населението и неговото застаряване се дължат на намаляването на броя на населението в най-младите възрасти.
Броят на лицата в трудоспособна възраст през 2003 г. в областта е 122 176 души. Делът на населението в надтрудоспособна възраст за същата година е 22,0 %  и е по-нисък, в сравнение с този за страната. Това се дължи на разширеното естествено възпроизводство на населението в Шуменска област през периода преди 1989 г. Според класификацията на полския демограф Е. Росет, населението в Шуменска област е изключително старо, както и това в страната. Делът на лицата  в подтрудоспособна възраст е 17,0 %, или малко над средния за страната. Има обаче трайна тенденция към неговото намаляване, поради спадащата раждаемост. Това ще доведе и до намаляване в бъдеще на населението в трудоспособна възраст и ограничаване на работната сила в областта. Същевременно населението в пенсионна възраст ще нараства, което ще повишава и социалното натоварване на икономически активните лица в Шуменска област и ще увеличава натиска върху бюджета. Сред лицата в подтрудоспособна и в трудоспособна възраст преобладават мъжете, докато сред населението в пенсионна възраст значително преобладават жените. В настоящия момент половата структура на населението в областта е относително благоприятна за естественото възпроизводство и трудовото участие на населението.

Население под, в  и над трудоспособна възраст към 31.12.2003г. по общини и пол

	Област/ общини
	Общо
	Под трудоспособна възраст
	В трудоспособна възраст
	Над трудоспособна възраст

	
	Общо
	Мъже
	Жени
	Общо
	Мъже
	Жени
	Общо
	Мъже
	Жени
	Общо
	Мъже
	Жени

	Шумен
	200701
	97730
	102971
	34482
	17787
	16695
	122176
	64111
	58065
	44043
	15832
	28211

	Велики 

Преслав
	16057
	7972
	8085
	2589
	1331
	1258
	9292
	5088
	4204
	4176
	1553
	2623

	Венец
	7416
	3698
	3718
	1447
	733
	714
	4415
	2364
	2051
	1554
	601
	953

	Върбица
	11011
	5460
	5551
	2334
	1166
	1168
	6586
	3507
	3079
	2091
	787
	1304

	Каолиново
	12555
	6237
	6318
	2744
	1416
	1328
	7492
	4009
	3483
	2319
	812
	1507

	Каспичан
	9654
	4769
	4885
	1783
	908
	875
	5187
	2845
	2342
	2684
	1016
	1668

	Никола 

Козлево
	6955
	3503
	3452
	1545
	813
	732
	4004
	2163
	1841
	1406
	527
	879

	Нови Пазар
	19478
	9497
	9981
	3640
	1893
	1747
	11532
	6113
	5419
	4306
	1491
	2815

	Смядово
	8000
	3926
	4074
	1128
	611
	517
	4231
	2332
	1899
	2641
	983
	1658

	Хитрино
	7146
	3547
	3599
	1158
	575
	583
	3842
	2117
	1725
	2146
	855
	1291

	Шумен
	102429
	49121
	53308
	16114
	8341
	7773
	65595
	33573
	32022
	20720
	7207
	13513

Структура на населението в Шуменска област по уедрени възрастови групи през 2003г.

Коефициентът на възрастова зависимост през 2003 г. за областта е 45,6 и е почти колкото средния за страната – 45,5. Същевременно той е много по-нисък в сравнение с този за Североизточния район – 71,8. С коефициент над средния за страната и областта се отличават общините Смядово (61,2), Каспичан (60,9), Хитрино (57,3) и Велики Преслав (50,9), докато останалите общини са с близки или по-ниски стойности.

Етнически състав на населението според преброяването от 2001 г.
	
	Общо
	Българи
	Турци
	Роми
	Други

	Област Шумен
	203786
	122576
	59551
	16457
	5202

	Венец
	8020
	137
	7320
	466
	97

	Върбица
	11227
	1255
	6700
	2600
	672

	Хитрино
	7029
	1238
	5732
	41
	18

	Каолиново
	12496
	1165
	9935
	1316
	80

	Каспичан
	9790
	6699
	1389
	1073
	629

	Никола Козлево
	7140
	1726
	3667
	1245
	502

	Нови Пазар
	19497
	12457
	5146
	1603
	291

	Велики Преслав
	16239
	10471
	3915
	1383
	470

	Смядово
	8218
	5847
	1936
	364
	71

	Шумен
	104130
	81581
	13811
	6366
	2372


Етнически състав на населението според преброяването от 2001 г. (%)

	
	Общо
	Българи
	Турци
	Роми
	Други

	Област Шумен
	100
	60,1
	29,2
	8,1
	2,6

	Венец
	100
	1,7
	91,3
	5,8
	1,2

	Върбица
	100
	11,2
	59,7
	23,2
	5,9

	Хитрино
	100
	17,6
	81,5
	0,6
	0,3

	Каолиново
	100
	9,3
	79,5
	10,5
	0,7

	Каспичан
	100
	68,4
	14,2
	11,0
	6,4

	Никола Козлево
	100
	24,2
	51,4
	17,4
	7,0

	Нови Пазар
	100
	63,9
	26,4
	8,2
	1,5

	Велики Преслав
	100
	64,5
	24,1
	8,5
	2,9

	Смядово
	100
	71,1
	23,6
	4,4
	0,9

	Шумен
	100
	78,3
	13,3
	6,1
	2,3


Характерен за областта е високият дял на турското население – 29,2 %. Този дял е около 3 пъти по-висок от средния за страната (9,4 %) и малко над средния за Североизточния район за планиране (22,5 %). Делът на турското население в общините Венец, Хитрино, Каолиново, Върбица и Никола Козлево е значително над средния за областта. Най-нисък е делът на тази етническа общност в община Шумен, поради концентрацията на българска етническа общност в нея.
Шуменска област се отличава и с по-висок относителен дял на ромите (8,1 %), в сравнение с този за страната (около 2 пъти). В областта изпъкват две общини със значителен дял на ромското население в тях – Върбица (23,2 %) и Никола Козлево (17,4 %). Необходимо е да се отбележи, че значителна част от ромите се самоопределят като българи или турци, което не позволява да се определи с точност техният брой.

Общият извод е, че взаимоотношенията между етническите общности на територията на областта са хармонични и няма  напрежение и опасност от конфликти. Въпреки това, промените в етническата структура на населението в Шуменска област (намаляване на относителния дял на етническите българи) трябва да се имат предвид от областната администрация при провеждането на регионалната политика в бъдеще.

Етнически състав на населението в област Шумен

2.3.5. Образователна структура на населението

Жителите на областта с висше образование са 13 789 души, като делът им е 7,2 %, при среден за страната 9,6 %. Делът на тези с висше образование (специалист) е 3,5 % (6 663 души), докато средният за страната е  4,5 %. Със средно образование са 61 174 души (32,0 %, докато в страната – 37,9 %). Жителите с основно образование са 60 133 души (31,5 %, при 27,4 % за страната). С начално и незавършено образование са 44 854 души (23,5 %, при 18,3 % за страната). Неграмотни жители са 3 562 души (1,9 %) за областта, при 1,8 % за страната. Деца – 513 души (0,3 %) за областта, при 0,3 % за страната и непоказано – 529 души (0,3 %) за областта, при 0,3 % за страната. От приведените данни ясно се вижда, че образователната структура на населението на област Шумен се характеризира с по-влошени характеристики, в сравнение със средните за страната.
Образователна структура на населението на 7 и повече години през 2001 г.

По отношение на териториалното разпределение на населението по степен на образование се забелязва следната тенденция. В общините Венец, Върбица, Хитрино, Каолиново и Никола Козлево, където преобладават турската и ромската етнически общности, относителният дял на населението с висше и полувисше образование е много нисък (под 1,3 %, което е почти 10 пъти по-малко, отколкото средното за областта). Подобна тенденция се наблюдава и за населението със средно образование. С относително нисък дял на население с основно и под основно образование са общините Шумен, Смядово, Велики Преслав, Нови Пазар и Каспичан, където преобладава българската етническа общност. По отношение на категориите неграмотни, деца и непоказано не се наблюдават съществени различия.
Население по степен на образование и общини към 01.03.2001г. в област Шумен (%)

	Община/Степен на образование
	Висше
	Полувисше
	Средно
	Основно
	Под основно
	Неграмотни
	Деца
	Непоказано

	Венец
	0,6
	0,6
	13,9
	41
	32,1
	3,8
	7,6
	0,3

	Върбица
	1,3
	1
	15,8
	36
	32,4
	5
	8,9
	0,2

	Хитрино
	0,6
	1
	17
	40,8
	33,2
	2
	6,3
	0,2

	Каолиново
	1
	0,8
	13,9
	38,3
	33,8
	3,7
	8,5
	0,4

	Каспичан
	2
	2,7
	25
	35
	25,7
	2,4
	7,5
	0,2

	Никола Козлево
	1
	1
	12,8
	38,2
	35,8
	3,9
	9,0
	0,2

	Нови Пазар
	4
	3,3
	30,8
	29,6
	23,4
	1,7
	7,0
	0,3

	Велики Преслав
	3,9
	3,3
	27,9
	33,5
	23,7
	1,6
	6,1
	0,2

	Смядово
	1,5
	1,7
	22,7
	38,8
	28,2
	3,1
	5,3
	0,3

	Шумен
	11,2
	4,9
	38,2
	23,7
	15,9
	0,7
	5,9
	0,3


От анализа на образователната структура на населението в Шуменска област могат да се направят следните по-важни изводи:
· Делът на лицата с висше образование (7,2 %) е по-нисък от този за страната (9,6 %),  което е неблагоприятен фактор от гледна точка на качеството на работната сила в областта.
· Областта се отличава и с по-нисък дял на висшистите-специалисти (3,5 %), в сравнение със страната, което потвърждава горния извод.
· Същевременно населението на Шуменска област се характеризира със завишен дял на лицата с основно (31,5 %), начално и незавършено начално образование (23,5 %), както и на неграмотните (1,9 %), в сравнение със средните стойности за страната.
· Значителните териториални различия в образователната структура на населението показват, че е необходима целенасочена политика по отношение на повишаването на образователното ниво в общините с преобладаващи турска и ромска етнически общности.

· Като цяло образователната структура на населението в областта може да се оцени като неблагоприятна от гледна точка на бъдещото социално-икономическо развитие на областта.

2.4. Анализ на икономическото развитие

2.4.1. Равнище на икономическото развитие

По данни на националната статистика произведеният брутен вътрешен продукт (БВП) в област Шумен за 2002 г. е 597 038 хил. лв., което формира 1,85 % от БВП на страната и 13,27 % от брутния продукт на североизточния район за планиране. По обем на БВП областта се нарежда на 16 място в страната.  В рамките на района за планиране, по същият показател, областта се нарежда на трето място след областите Варна и Добрич.

По показателя брутен вътрешен продукт на човек от населението през 2002 г. област Шумен се обаче се нарежда още по-назад – на 22 ро място в страната, а в рамките на североизточния район за планиране отново заема третото място.  За същата година БВП на човек от населението в областта се равнява на 2 946 лв. и по този начин е с 1 163 лв., или с 28,3 % по-малко от средния брутен продукт за страната. Това говори за понижената производителност на труда в рамките на област Шумен.

От данните за БВП на човек от населението става ясно, че за целия изследван период от 1999 – 2002 г. стойностите, отнесени на 1 жител нарастват постоянно, но отстъпват значително в сравнение с североизточния район за планиране, и още повече по отношение на средната за страната стойност. В рамките на изследвания четиригодишен период не се наблюдават сериозни изменения в тенденцията към нарастване на БВП на човек в областта. Темпът на нарастване е близък до този за страната, но при постоянно запазващ се по-нисък обем на БВП на човек в рамките на изследвания период не се наблюдава намаляване на разликата между националното ниво и областта. Изхождайки от един от основните принципи на регионалното развитие, изразяващ се в намаляване на регионалните различия, трябва да се отбележи че е необходимо създаването на предпоставки за стимулирането на икономиката в областта и увеличаване на темпа на нарастване на БВП – догонване на резултатите за района за планиране и страната.  Деноминацията на националната валута през 1998 г. затруднява анализа на по-дълга статистическа редица, но при всички положения в предходните години БВП на човек от населението е с още по-ниски стойности.

През 2002 г. стопанските субекти в областта са реализирали брутна добавена стойност (БДС) в размер на 526 702 хил. лв., по текущи цени, което е 88,2 % от БВП.  В структурата на брутната добавена стойност доминира секторът на услугите с 292 588 хил. лв. (55 %), следван от аграрния сектор с 125 863 хил. лв. (24 %) и накрая индустрията, с 108 252 хил. лв. или 21 % от обема на БДС за областта.

При по-детайлен разрез на статистическата информация по групи икономически дейности става ясно, че основните отрасли, които формират най-голяма част от брутната добавена стойност са: селско и горско стопанство (24,9 %), операции с  имущество и  бизнес услуги (17,8 %), преработваща индустрия (13,7 %).  Най-малък е делът на следните групи икономически дейности - електроенергия, газ и вода (1,2 %), риболов и добивна промишленост (под 1 %).

БДС по икономически дейности и по текущи цени през 2001 г. (хил. лв.)

	Икономически дейности
	България
	Североизточен район
	Област Шумен

	Селско, горско стопанство
	3 519 584
	770 462
	124 406

	Образование
	1 073 195
	174 917
	28 313

	Строителство
	1 203 467
	184 390
	30 697

	Здравеопазване
	661 039
	98 180
	14 886

	Операции с  имущество и  бизнес услуги
	4 391 377
	613 226
	88 701

	Държавно управление
	1 753 965
	212 512
	33 333

	Риболов
	12 966
	1 175
	215

	Търговия и ремонт 
	2 178 967
	263 262
	32 478

	Преработваща индустрия
	4 606 245
	539 946
	68 254

	Транспорт и съобщения
	3 385 730
	534 359
	48 398

	Други услуги 
	449 988
	45 474
	6 251

	Финанси, кредит, застраховки
	831 434
	83 477
	10 467

	Хотели и обществено хранене
	535 364
	116 375
	6 563

	Електроенергия, газ и вода
	1 349 336
	148 691
	5 851

	Добивна индустрия
	402 940
	14 881
	197


Приносът на област Шумен за формирането на БДС в съответните отрасли на националното стопанство е най-голям в следните отрасли – селско и горско стопанство (3,53 % от БДС за отрасъла в страната), образование (2,64 % от БДС за отрасъла в страната), строителство (2,55 % от БДС за отрасъла в страната).

В динамика нарастването на обема на брутната добавена стойност се дължи на услугите – техният относителен дял се увеличава постоянно, докато аграрният сектор и индустрията имат относително стабилни стойности за целия изследван четиригодишен период.  Делът на отраслите в сферата на услугите, в структурата на БДС е нараснал от 51,6 % през 1999 до 55,6 % през 2002 г.

Въпреки че липсват данни за брутния вътрешен продукт и брутната добавена стойност на по-ниско териториално равнище (община, NUTS4), при всички случаи община Шумен формира най-голяма част от добавената стойност на икономиката в областта.

Индиректен измерител на икономическото състояние на общините в областта е информацията за брой на наетите лица, нетните приходи от продажби и дълготрайните материални активи на предприятията в нефинансовия сектор. Основният методологичен недостатък на горепосочените статистически показатели се изразява в разликата между местонамирането на дейността и месторегистрацията на стопанските субекти, което може да доведе до изкривяване на информацията в териториален разрез.

Обем на нетните приходи и приход на 1 човек (1999 - 2001) по общини
	Община
	Нетни приходи (хил. нови лева)
	Нетни приходи на наето лице

	
	1999
	2001
	1999
	2001

	Венец
	2 963
	3 481
	3,2
	5,3

	Върбица
	7 590
	5 296
	5,9
	5,6

	Хитрино
	5 612
	5 434
	5,4
	7,2

	Каолиново
	4 592
	5 088
	2,9
	4,6

	Каспичан
	51 626
	52 090
	17,7
	23,0

	Никола Козлево
	3 133
	1 762
	4,6
	4,6

	Нови Пазар
	49 945
	62 339
	12,8
	15,4

	Велики Преслав
	34 309
	34 700
	10,3
	12,8

	Смядово
	4 672
	4 958
	4,0
	5,5

	Шумен
	556 613
	711 508
	17,8
	23,3

Според данните за нетни приходи от продажби на фирмите, регистрирани в областта, най-голям дял от реализираните приходи се пада на община Шумен, а като вторични центрове се открояват Нови пазар, Каспичан и Велики Преслав.  Най-малък е броят на стопанските субекти и успоредно с това обемът на реализираните приходи от дейността в общините Никола Козлево, Венец, Смядово, Каолиново и Върбица.

Териториалната структура на икономиката в областта се характеризира с ясно изразена ос на развитие в посока изток – запад, включваща общините Шумен, Каспичан, Нови пазар и Велики Преслав.  Останалите общини, попадащи в северната и южната периферия на областта, значително отстъпват по икономически показатели от горепосочените общини. Трябва да се търсят възможности за създаване на предпоставки за интензифициране на икономическото развитие на тези периферни общини, така че те да „догонят” по-развитите общини в областта. Фирмите  с най-голям брой наети лица през 2003 по общини
 са представени в следната таблица:

	Фирма
	Община

	"ВИНАРСКА ИЗБА "ХАН КРУМ"" АД
	Велики Преслав

	"ВИНЕКС ПРЕСЛАВ" АД
	Велики Преслав

	"МНОГОПРОФИЛНА БОЛНИЦА ЗА АКТИВНО ЛЕЧЕНИЕ - ВЕЛИКИ ПРЕСЛАВ"
	Велики Преслав

	"НЮ ФАШЪН - ИНТЕРНЕШЪНЪЛ" ООД
	Велики Преслав

	"ХАН КРУМ" АД
	Велики Преслав

	ДП - ДДС "ПАЛАМАРА"
	Венец

	ЕТ "АМИГО БУЙНОВИЦА - ХАМИД МУСТАФА"
	Венец

	ПРОИЗВОДСТВЕНО-ПОТРЕБИТЕЛНА КООПЕРАЦИЯ "ДЪБРАВА"
	Венец

	ПРОИЗВОДСТВЕНО-ПОТРЕБИТЕЛНА КООПЕРАЦИЯ "РОДИНА"
	Венец

	РАЙОННА ПОТРЕБИТЕЛНА КООПЕРАЦИЯ "СИЛА"
	Венец

	"ГЕРИЛА" АД
	Върбица

	"ЕВРОТЕКСТИЛС" ЕООД
	Върбица

	"ЮРОДОМУС" ООД
	Върбица

	ЕТ "ГЕОРГИ ТОПЧИЕВ"
	Върбица

	ЕТ "МАРТИНИ-95 - АЙТЕН МУСТАФОВА"
	Върбица

	"РАДОСТ - 2000" ООД
	Каолиново

	ЕТ "ИНТЕРЕС-2000 - МУСА МУСОВ"
	Каолиново

	ЕТ "ПУМА-99 - НИХАТ АХМЕД"
	Каолиново

	КООПЕРАЦИЯ "ЗАРЯ"
	Каолиново

	ПРИЗВОДСТВЕНО-ПОТРЕБИТЕЛНА ЗЕМЕДЕЛСКА КООПЕРАЦИЯ "ЛУДОГОРИЕ
	Каолиново

	"КЕРАМАТ" АД
	Каспичан

	"РОКА БЪЛГАРИЯ" АД
	Каспичан

	"ХЕРТИ" ООД
	Каспичан

	ЕТ "ДИМИТЪР 85-ХРИСТИНА ВАСИЛЕВА - ИВАН ЗЛАТЕВ"
	Каспичан

	ЗКПУ "СКАЛА"
	Каспичан

	ЕТ "ИСМ-91 - ИСА САЛИ"
	Никола Козлево

	ЕТ "ЧАЙКА-ВЪЛНАРЕ - ДЖЕВДЖЕТ МЕХМЕД"
	Никола Козлево

	ЗЕМЕДЕЛСКА КООПЕРАЦИЯ ЗА ПРОИЗВОДСТВО И УСЛУГИ "ЗЕМЛЯК"
	Никола Козлево

	ЗКПУ "УСПЕХ"
	Никола Козлево

	КООПЕРАЦИЯ "НОВ ЖИВОТ"
	Никола Козлево

	"КИТКА СТИЛ" ООД
	Нови пазар

	"МАЯК - КМ" АД
	Нови пазар

	"МБАЛ "Д-Р ДОБРИ БЕРОВ"" ЕООД
	Нови пазар

	"ТЕБА ГЛАС" ООД
	Нови пазар

	ЕТ "РУСИС 82 - ИСКРА РУСЕВА"
	Нови пазар

	"СИБИЕЛ" ООД
	Смядово

	"СТРОИТЕЛСТВО И СТРОИТЕЛНИ МАШИНИ" ЕООД
	Смядово

	ЕТ "РУМЯНА КОСТАДИНОВА"
	Смядово

	КООПЕРАЦИЯ "ГОЛЯМА КАМЧИЯ"
	Смядово

	ПОТРЕБИТЕЛНА КООПЕРАЦИЯ "ИЗВОРА"
	Смядово

	"КОРЕКТ 98" АД
	Хитрино

	ЕТ "АНМЕТ - АНДРЕЙ МЛАДЕНОВ"
	Хитрино

	ЗЕМЕДЕЛСКА КООПЕРАЦИЯ "ЖИТЕН КЛАС"
	Хитрино

	ЗЕМЕДЕЛСКА КООПЕРАЦИЯ ЗА ПРОИЗВОДСТВО И УСЛУГИ "ЗЛАТЕН КЛАС
	Хитрино

	ПРОИЗВОДСТВЕНО-ПОТРЕБИТЕЛНА КООПЕРАЦИЯ "НАЧАЛО"
	Хитрино

	"АВТОМАГИСТРАЛИ - ЧЕРНО МОРЕ" АД
	Шумен

	"АЛКОМЕТ" АД
	Шумен

	"ВЕЛА" АД
	Шумен

	"МНОГОПРОФИЛНА БОЛНИЦА ЗА АКТИВНО ЛЕЧЕНИЕ - ШУМЕН" АД
	Шумен

	ТЕХНОЛОГИЧЕН РАЙОН ПО ДАЛЕКОСЪОБЩЕНИЯ - ШУМЕН
	Шумен


2.4.2. Инвестиции

Един от основните статистически показатели за анализ на състоянието на икономиката на дадена територия е обем на преките чуждестранни инвестиции в предприятията.  Те имат все по-голямо значение за стопанството на страната.  Според дефиницията на националната статистика чуждестранна пряка инвестиция е всяко вложение, което включва дългосрочни отношения, отразяващи дълготрайния интерес на резидент на чуждестранна икономика (чуждестранен пряк инвеститор) в предприятие – резидент на българската икономика (инвестиционно предприятие). Пряката инвестиция включва както първоначалната транзакция между двата субекта, така и всички последващи транзакции между тях.

В област Шумен за изследвания шестгодишен период (1998 – 2003) се наблюдава тенденция към постоянно увеличаване на обема на чуждестранните преки инвестиции, като през последната година от периода (2003) чуждестранните преки инвестиции са над три пъти повече в сравнение с 1998 г.

Чуждестранните преки инвестиции  в нефинансовите предприятия с натрупване 

към 31.12. (1998 – 2003 г.)

	Години
	хил. лева
	хил. щатски долари

	1998
	24 737
	16 516

	1999
	28 432
	17 588

	2000
	29 352
	17 947

	2001
	28 284
	17 416

	2002
	53 527
	29 645

	2003
	78 197
	46 708


В област Шумен, през 2001 г. разходите за дълготрайни материални активи (ДМА) възлизат на 64 522 хил. лв., като от тях 37,8 % се падат на отрасъла „Преработваща промишленост”, като следват „Търговия и ремонт” – 17,0 %, „Селско, горско и ловно стопанство” – 10,6 % и „Строителство” – 7,7 %.

2.4.3.Място и развитие на малките и средните предприятия (МСП) в икономиката на областта

В национален мащаб микропредприятията (такива с до 10 души наети) са около 90 % от всички МСП. В края на 1999 г. националната статистика проведе анкетно проучване на микропредприятията на територията на страната, с цел изследването на условията за тяхното развитие и вътрешни условия (технически, технологични, финансови, кадрови и др.), както и влиянието на външната среда  върху състоянието и развитието на микропредприятията.  Обект на изследването са предприятия с до 10 заети лица вкл.  Повече от 93 % от предприятията в страната, и 92,3 % за област Шумен са микропредприятия, което определя важното значение на техния икономически статус, на анализа на условията за тяхното създаване, функциониране и развитие.

Брутна добавена стойност, генерирана от една фирма за 1999 г. по групи фирми (хил. лв.)

	Териториални единици
	Микро предприятия
	Малки предприятия
	Средни предприятия
	Предприятия със 101 до 250 наети
	Големи предприятия

	Общо за страната
	142,98
	1 861,43
	6 231,59
	18 234,19
	120 078,51

	Североизточен район за планиране
	29,56
	454,95
	1 393,23
	4 464,43
	24 444,25

	Област Шумен
	4,48
	65,11
	228,46
	610,03
	2 576,31


През последните години малките и средни предприятия в област Шумен функционират в условия на макроикономическа стабилност, наблюдава се увеличение на броя на новорегистрираните фирми. Най-големият дял на регистрираните фирми, по аналогия с голяма част от страната, е в областта на бързо ликвидни отрасли. Тази тенденция е обусловена от факта, че дейностите в тях може да се осъществяват като семеен бизнес и да се използват различни форми за самонаемане.

Положителен е фактът, че в класацията на най-добрите петдесет МСП в страната за 2003 г.
 попадат две фирми от област Шумен - Вяра-1 ООД, занимаваща се с търговия и заемаща 32 ро място по продажби на един зает и Антарес ООД, работеща в областта на промишленото производство и заемаща 34 то място по същият показател.

2.4.4. Проблеми пред развитието на МСП

Проучването на бизнес средата за развитие на МСП, според Доклад на АМСП показва, че преобладаващата част от МСП реализират продажбите си в общината, в която са регистрирани.

На настоящия етап на развитие на страната, не само МСП, а преобладаващата част от българските фирми прилагат стратегия на ниски цени в процеса на конкуренция на националния и международния пазар. За сега в голяма част от случаите тя е успешна. Стратегиите на ниски цени, обаче не са устойчиви в рамките на глобалната икономика, тъй като винаги съществува някой, който предлага по-ниски цени. Страни с ниски ценови равнища и фирми, прилагащи тази стратегия, се оказват в спирала на намаляваща добавена стойност. Освен това стратегиите на ниски цени затрудняват запазването на човешките ресурси вътре в страната. Затова предпочитаната конкурентна стратегия е въвеждането на иновации.
В развитите страните разчитат не само на технологичните предимства, а и на съвременни начини на управление на фирмата, финансиране, маркетинг, обучение на персонала, както и на други фактори. Предимствата им в индустриалния сектор се дължат до голяма степен на  добра комбинация от всички тези фактори- елементи на  цялостна иновационна система.

Липсват проучвания за иновативната нагласа на бизнеса в областта, но в последните години все повече собственици на фирми разбират необходимостта да разработват и произвеждат високотехнологични и висококачествени изделия на сравнително ниски цени.
Изводи:

· Област Шумен се нарежда на едно от последните места в страната по обем на генерирания БВП.
· Производителността на труда в областта е ниска (БВП на човек е с значително по-ниски стойности в сравнение с средните за страната и североизточния район за планиране).

· Делът на услугите нараства стабилно в структурата на брутната добавена стойност.

· Основната част от предприятията в областта са концентрирани в Шумен. Териториалната структура на стопанството се характеризира с ос на развитие в посока изток – запад и значително по-слабо развита периферия в северната и южната част от областта.

2.4.5. Селско стопанство

Условията за развитие на земеделието в Шуменска област се определят преди всичко от:
· Благоприятните агроекологични условия в по-голямата част от територията на областта.

· Голям брой незает трудов ресурс с определени традиции в земеделската дейност.

· Близост до Черноморието, както и перспективи за развитие на международния и вътрешния туризъм в региона, което създава добри възможности за реализация на земеделската продукция.

За периода 01.01.2003 г. – 31.12.2004 г. в област Шумен по програма САПАРД са инвестирани, инвестират се или предстоят да бъдат довършени общо 54 проекта на обща стойност 61 462 хил.лв., което по преценка на ОД на ДФ”Земеделие” е изключително добро постижение за областта.

Територията на област Шумен обхваща 151 населени места.

Площ на обработваемата земя (дка) по културни видове в област Шумен към 31.12.2004 г. (по данни от ДФ „Земеделие”) 

	Обща площ на обработваемата земя
	1 974 270
	Относителен дял (%)

	Ниви
	1 632 313
	82,7

	Мери и пасища
	229 956
	11,6

	Естествени ливади
	14 551
	0,7

	Трайни насаждения
	97 450
	4,9

	Незасяти площи
	288 035

2.4.5.1. Растениевъдство

Сред трайните насаждения преобладават винените сортове лозя – 29 495 дка. Следват ябълки, десертни лозя, вишни, кайсии и праскови. Засетите с лавандула площи са 3 086 дка. Средният добив на ориенталски тютюн е 88 кг/дка, за Бърлей – 169 кг/дка, докато за Виржиния – 115 кг/дка.

Благоприятните агроклиматични условия през 2004 година повлияха положително върху развитието на селскостопанските култури и това доведе до по-високи добиви, спрямо предходната година.

Средни добиви за 2003г. и 2004 г. на основните есенни и пролетни култури

	Култури
	Засети площи 2003г. (дка)
	Засети площи 2004г. (дка)
	Разлика в засетите площи (дка)
	Средни добиви Рек. 2003г. (дка)
	Средни добиви Рек. 2004г. (дка)
	Разлика в средните добиви кг/дка

	Пшеница
	379 250
	412 715
	+33 456
	140
	379
	+239

	Ечемик
	143 223
	92 562
	-50 661
	116
	354
	+238

	Царевица
	257 831
	172 049
	-85 782
	248
	503
	+255

	Слънчоглед
	282 112
	227 763
	-54 349
	108
	170
	+62


Въпреки увеличените средни добиви през 2004 г., Шуменска област изостава по отношение на същите за страната и района за планиране. При пшеницата средните добиви (379 кг/дка) са близки до тези за страната (381 кг/дка), но са далеч от средните за Североизточния район за планиране (444 кг/дка). При ечемика те също по-ниски (354 кг/дка) от тези за страната (359 кг/дка) и района (392 кг/дка). По отношение на царевицата средните добиви (503 кг/дка) се доближават до тези за страната (554 кг/дка), но са далеч от тези за района (608 кг/дка). При слънчогледа тази тенденция се запазва. Средните добиви в област Шумен са (170 кг/дка), за страната (182 кг/дка) и за Североизточния район за планиране (203 кг/дка).

Трябва да се отбележи, че Шуменска област е една от 5-те в страната, в които е обявено каламитно нападение от мишевидни гризачи.
Основните тенденции в развитието на растениевъдството в областта показват намаляване на производството на почти всички култури, поради намаляването на засетите площи, въпреки увеличаването на средните добиви.
Очертават се следните основни проблеми и перспективи пред развитието на растениевъдството в областта:

Все още се наблюдава слабо ориентиране към алтернативните доходоносни производства.

Предимство трябва да се даде на биологичното земеделие. В много от общините се произвежда екологично чиста продукция, но това е предимно производство за лично задоволяване, като на практика няма пазарна продукция. Това се дължи до голяма степен на липсата на средства за посадъчен материал и възможности за реализация на продукцията.

Растениевъдството създава сезонна заетост на част от работната сила. При днешната нарастваща безработица, то осигурява допълнителни доходи и хранителни продукти за домакинствата.

Липсата на млада работна сила в селските райони, поради демографския срив, както и изчерпването на вътрешния им потенциал, може да доведе до западането им.

Появата на частни фирми за изкупуване на тютюн, изискванията за по-високо качество и същевременно намаляването на изкупните цени създава пречки пред развитието на тютюнопроизводството. Поради тенденцията за бъдещи ниски изкупни цени, тютюнопроизводството не може да се смята за перспективно, а то по-скоро се явява поминък за населението там, където липсват всякакви други алтернативи.

Земеделските производители са слабо запознати с Европейските изисквания за качество на продукцията. Нужни са обучителни семинари относно изискванията за екологично производство, условията на европейски пазар, повишаване на пазарните умения и агротехническа култура.

Липса на реален пазар на земята.

2.4.5.2. Животновъдство

Животновъдството в област Шумен по отношение на наличните бройки се движи около миналогодишните си граници, с известно намаление и увеличение при отделните въдства. Увеличение бележат биволиците, кокошките – носачки, зайкините и пчелите. Намалението на овцете и козите – майки е констатирано през І тримесечие на 2004г.в резултат на комплекс от причини, като лошото презимуване, чистка на негодните и ликвидиране на отделните стада и пренасочване към друго въдство. В момента се наблюдава тенденция към търсене и увеличаване на елитните животни. За същото тримесечие се наблюдава и намаление на свинете-майки, поради ниски изкупни цени, довели до ликвидиране на цели фирми и силно намаляване на бройките в други.

Брой на селскостопанските животни (2003 и 2004 г.)

	Видове животни осн. стадо
	Налични

(2003 г.)
	Налични

(2004 г.)
	Разлика

(бр.)

	Крави
	18 959
	18 891
	-68

	Биволици
	114
	121
	+7

	Овце – майки
	77 417
	72 725
	-4 692

	Кози – майки
	31 706
	30 278
	-1 428

	Свине – майки
	13 721
	12 416
	-1 305


	Кокошки носачки
	477 000
	510 000
	+33 000

	Зайкини
	6 328
	6 728
	+400

	Пчелни семейства
	16 723
	22 349
	+5 626


Главните проблеми в развитието на животновъдството са:
· Ниски изкупни цени на животинска продукция.

· Високи за много от производителите цени на концентрирани фуражи.

· Липса на осигурен пазар за продукцията.

· Слаба маркетингова политика за завладяване на пазара.

· Все още липсват достатъчно добри механизми и системи за насърчаване на производството и защита на интересите на производителите.

· Все още малките стопанства изпитват затруднение при вземането на кредити и съответно липсват нови инвестиции.
2.4.6. Горско стопанство

Общия горски фонд на Шуменска област за периода 2003-2004г. е 105 445 ха. По този начин той формира 31,1% от територията на областта. Разпределението по видове гори е както следва:

· широколистни високостеблени, 38 832 ха (36,8 %)

· издънкови за превръщане, 33 666 ха (31,9 %)

· гори за реконструкция, 16 986 ха (16,2 %)

· иглолистни, 11 325 ха (10,7 %)

· нискостеблени гори, 4 636 ха (4,4 %)

В област Шумен, и по-точно, в площите заети от горския фонд се съхраняват част от защитените растения и застрашени от изчезване видове животни в страната. С цел опазване на това биоразнообразие, на територията на областта са обособени 1 природен парк, 4 резервата и 7 обекта, като природни забележителности. Със специално предназначение са 30 % от горския фонд – защитни рекреационни гори и гори в защитени местности.

Също така областта разполага със значими недървесни горски ресурси – билки, горски плодове, гъби и др.

Общия запас на горите е 12 283 201 куб.м., средния годишен прираст на 1 хектар възлиза на 3,15 куб.м., средния запас на 1 хектар е 120 куб.м., общият прираст е 332 000 куб.м., средната възраст е 40 години, средният бонитет ІІІ, средна пълнота 0,80.

Във връзка с изпълнението на Закона за възстановяване на собствеността върху земите и горите от горски фонд (1997), разпределението на горският фонд по видове собственост е както следва:

	Държавен горски фонд
	100 632,4 ха
	95,44 %

	Общински гори
	3 063,0 ха
	2,91 %

	Частни гори
	1 469,6 ха
	1,39 %

	Гори на МОСВ
	237,0 ха
	0,29 %

	Училищни гори
	42,2 ха
	0,04 %

	Други
	0,8 ха
	0,00 %


Частните собственици са 792, като средно им се падат 1,86 ха.

В региона са обособени 2 448 ха семепроизводствени насаждения. През 2004 г. са събрани 31 045 кг. семена, което е с около 30 % повече, в сравнение с 2003 г. (21 955 кг). Добивът на горски репродуктивни материали се извършва от определените в европейските изисквания семепроизводствени насаждения. Наблюдава се и увеличение в производството на фиданки. През 2004 г. са произведени – 3 048 хил. броя, докато през 2003г. едва 2 310 х. броя. Те се произвеждат в 2 горски разсадника – ДЛ-Шумен, горски развъдник „Салманово” и ДЛ-Върбица, горски разсадник „Станянци”.

В областта няма голи незалесени площи. Наблюдава се спад в залесяването. През 2004 г. са залесени 3 172 дка, докато през 2003 г. – 3 807 дка. Тези залесявания са насочени към зрелите, но невъзобновени насаждения, към подпомагане на естественото възобновяване и подобряване на биологичното разнообразие.

През 2004 г. са били изведени отгледани сечи на площ от 27 809 дка, докато през 2003г. – 29 501 дка.

През 2004 г. ползването от горите възлиза на 201 070 куб.м. или 77 % от предвижданията по ЛУП, а през 2003г. 206 258 куб.м. или 79 % от ЛУП. Годишното ползване от горите предвидено в лесоустройствените проекти (ЛУП) е 260 350 куб.м.

Във връзка с охраната на горите са ангажирани 127 лесовъди и техник-лесовъди. От тях 78 са горска стража и 8 са подвижна горска стража. От 2002 г. се извършват системни проверки по опазването, ползването, преработката и търговията с горски, дивечови и рибни ресурси. В резултат на това в сравнение с 2001 г. почти всички показатели за охрана са по-високи. През 2004 г. са извършени 2,5 пъти повече проверки в сравнение с 2003 г. Увеличена е значително и събираемостта на влезлите в сила наказателни постановления, съответно 2004 г. – 42 %, а 2003 г. – 12 %. Намалели са горските пожари от 294 дка през 2003 г. на 16 дка през 2004 г.
В Шуменска област стопанисването и ползването на дивеча се осъществява в две дивечовъдни станции и в три едродивечовъдни ловни района:

· ДДивС „Паламара”, с.Венец

· ДДивС „Преслав”, гр. Велики Преслав

· ДЛ „Върбица”

· ДЛ „Смядово”

· ДЛ „Шумен”

При основните видове дивеч се наблюдава увеличение на еленът лопатар и сърната, а намаление при дивата свиня и благородният елен. Въпреки това запасът на елен лопатар и сърна все още са под допустимия запас, докато запасът на благородния елен е около допустимия, а този на дива свиня – много над допустимия (133 %).
Все още разходите за ловностопански мероприятия значително надвишават приходите от ловен туризъм.
Актуални проблеми са нарушената полово-възрастова структура на дивеча и достигането на допустимите запаси.

В административно отношение РУГ-Шумен управлява, координира и контролира дейностите в горския фонд на Шуменска и Търговищка области. В Шуменска област на нейно подчинение са 4 държавни лесничейства и две държавни дивечовъдни станции:

· ДЛ „Върбица”

· ДЛ „Смядово”

· ДЛ „Шумен”

· ДЛ „Нови Пазар”

· ДДивС „Паламара”, с.Венец

· ДДивС „Преслав”, гр. Велики Преслав

В системата работят 158 човека, от които 40 с висше образование, а останалите със средно специално. През 2003г. и 2004г. структурите на РУГ-Шумен работиха по Програмата „Възобновяване и опазване на българската гора” по националната програма от „Социални помощи към заетост”. През 2003г., по тази програма са били назначени общо 442 човека, а през 2004г. – 604 човека. Проблем се оказва и одобряването само на програмата на ДЛ-Смядово и частично на ДЛ-Нови Пазар. Това ще доведе до намаляване на обема на мероприятията на лесовъдните дейности в горите и до невъзможност за финансиране на разходите по мероприятията.

Основно залесяване се осъществява в държавния ГФ, и предимно в ареали на съхнещи насаждения и култури, в пожарища, голи площи и сечища. Сегашният приоритет е устойчивостта на горските култури, а не само тяхната производителност. Това може да се постигне с по-голямо участие на местните широколистни видове, създаване на смесени култури, залесяване на дървесни и храстови видове в техните естествени ареали и намаляване на гъстотите.

Някои от предизвикателствата пред българските гори, по принцип валидни и за област Шумен за устойчивото използване на горските ресурси са свързани с бракониерството, корупцията и засилената антропогенна дейност. Прогресивно намаляват и дивечовите запаси. Възстановяването на правото на собственост върху горите и земите на общините и на частните лица, както е характерно и за страната ни, не е приключило. Това от своя страна води до конфликт на интереси, неизплатени обезщетения на собствениците за отнети гори и др.

Основните проблеми в развитието на горското стопанство са:

· Разпокъсване на горската собственост и нейното раздробяване

· Липсва пазар на горски имоти.

· Несъвършенства в законовата и подзаконовата нормативна база за стопанисването на недържавните гори.

· Няма система за обучение и подпомагане на частните собственици.

· Новите собственици на гори не познават горското законодателство и нямат опит в стопанисването на горите.

· Връщането на собствеността не е обвързано с даване на цялостни права за ползване на горските плодове, гъбите и билките.
· Отгледаните сечи се подценяват, а това води до намаляване на устойчивостта  и дървесния състав на младите насаждения. От там се намалява и качеството на дървесина.

· Недостатъчни са инвестициите от страна на държавата за залесяване.

· Липсва подходяща политика за подпомагане на залесяването на частните и общинските гори.

· Системата за инвентаризация и планиране, в не достатъчна степен отговаря на изискванията за природосъобразно, многофункционално и устойчиво стопанисване на горите.
· Все още има несъвършенства в Закона за защита на растенията, за провеждане на лесозащитните мероприятия.
· Недостатъчно материално-техническо обезпечаване на горската стража.
· Неефективна система за реализация на наказателните постановления.
· Пропуски в нормативната уредба, позволяващи безнаказаност за нарушенията в горите.
· Липса на ясна оценка на корупционната практика в сектора.
· По принцип за областта, както и за страната е характерно ниското ниво на квалификация на работниците в дърводобива.
· Мерките взети по отношение на бракониерството не са достатъчно ефективни.

· Липсва система за събиране и обмен на информация, мониторинг и оценка на биологичното разнообразие в горските екосистеми.

· Липса на специализирани научни разработки, насочени към оценка влиянието на горскостопанските практики върху биологичното и ландшафтно разнообразие.
· Липса на законодателство, регламентиращо изискванията за опазване и управление на ландшафтите и непълнота на законодателството за опазване на биоразнообразието.
2.4.7. Туризъм

Икономическата програма на Правителството на Република България поставя във фокуса си динамичното развитие на туризма и създаването на съвременен, висококачествен и конкурентен туристически продукт, като все повече се залага на алтернативния туризъм, който има потенциал да се развива в краткосрочен план (5 год.) и то до отрасъл с национална значимост. В Шуменска област туризмът все повече се разглежда като приоритетен отрасъл, тъй като съществуват благоприятни предпоставки за развитие на алтернативен туризъм (културен, еко-, селски и др.). Туризмът до голяма степен може да доведе до разрешаване на част от проблемите, свързани с безработицата в областта. Той може да спомогне за увеличаване на БВП, създаван в областта чрез привличане на по-голям брой туристи и съответно увеличаване на дневните им разходи.
Както много от районите в България и в Шуменска област е нужно да се гледа на туризма като на приоритетен отрасъл за икономическото развитие на региона. Тъй като за района са характерни еднодневните туристически турове, трябва да се обърне внимание на увеличаване престоя на туристите чрез една реалистична оценка на факторите  и възможностите за развитие на туризма. Тези фактори могат да се групират по следния начин:

· Туристически ресурси (природни и антропогенни) – използването им за конкретни видове туризъм.

· Предлагане на туристически продукт, свързан с различните видове туризъм на територията на областта – културен, селски, познавателен, делови и др.

· Условия за развитие на видовете туризъм – тук се включват инфраструктурата, свързана с туризма, средствата за настаняване и хранене, транспортната достъпност на местата, представляващи интерес от туристическа гледна точка, туристическите организации и предприятия.

Съседството на Шуменска област с Варненска област, както и наличието на световни и национални забележителности могат да спомогнат за реализирането на регионален туристически продукт.

Област Шумен разполага с разнообразни природни и антропогенни ресурси за развитието на туризма. Природните дадености и богатото културно-историческо наследство са наличен потенциал, даващ възможност за по-мащабното бъдещо развитие на този отрасъл в региона. Областта има и сравнително благоприятно географско положение – близост до черноморските курорти Варна, Албена, Златни пясъци, Св. Св. Константин и Елена. От своя страна общините в областта също разполагат значителен потенциал и благоприятни условия за развитие на туризма. Всяка една община в област Шумен притежава уникално културно-историческо наследство и богати природни дадености.

Природни и културно-исторически туристически обекти в област Шумен

В област Шумен има широка мрежа от защитени територии – природни паркове, резервати, природни забележителности и защитени местности.Такива са природен парк “Шуменско плато”; 4 резервата (“Букака”, “Патлейна”, “Дервиша” и “Момин град”); защитени местности (Могилата, Дъбовете, Чибуклията, Блатно кокиче, Марашка кория) и три природни забележителности, обявени  по Закона за защитените територии и др.

 През територията на Шуменска област протичат реки, на които са изградени язовири, които също предоставят възможности за развитие на риболовен, селски и еко-туризъм.

Областта разполага и с разнообразни и богати антропогенни туристически ресурси. Пример за това са старите столици Плиска, Велики Преслав, Шуменска крепост, паметникът „Създатели на Българската държава”, световноизвестният „Мадарски конник”, намиращ се в националния историко-археологически резерват „Мадара”, Томбул джамия в гр. Шумен и др. В областта има шест Държавни дивечовъдни стопанства, които дават възможност за развитие на ловен туризъм.
Освен тези обекти, с национално значение са:

1. Регионален исторически музей (един от 100-те национални туристически обекта).

Регионалният исторически музей в Шумен е научен и културно-просветен институт с девет отдела и обособена научна група. Във фондовете му се съхраняват над 150 000 движими паметници на културата от халколита до наши дни, от които 15 000 са изложени в 8 експозиционни зали. Периодично се експонират и временни изложби. В структурата си музеят включва и тези от  Търговишка област.

2. Национален историко-археологически резерват “Плиска” (един от 100-те национални туристически обекта).

Плиска (Абоба) е първата столица на основаната от хан Аспарух българска държава. Градът е столица на държавата от 681 г. до 893 г. Повече от 100 години се провеждат археологически проучвания в Плиска, които са разкрили останките от "външен" и "вътрешен" град, Тронна палата, Малък дворец, езически храм, дворцова черква, водохранилище, бани, стопански и жилищни постройки. На около 1,5 км от Източната порта са разкрити основите на внушителен катедрален храм, наречен “Голямата базилика”. Разкритите останки са консервирани и по същество представляват музей на открито. Находки от резервата, показани в музейната експозиция, представят бита, материалната и духовна култура на обитателите на старата столица. Историко-археологическият резерват се намира на 28 км североизточно от град Шумен и на 2 км от съвременният град Плиска.
3. Национален историко-археологически резерват”Мадара” (един от 100-те национални туристически обекта).

Мадара основателно е наречена "Българската Троя", поради богатството на откритите археологически паметници в нея, които  датират от периода IV хилядолетие Пр.Хр. - XV в. Най-забележителният паметник в резервата е уникалният скален барелеф Мадарски конник. Той е единствен в Европа образец на старобългарското изкуство и символизира мощта и величието на българската държава. Надписите около него, които са на гръцки език  разкриват подвизите на българските ханове Тервел, Крум и Омуртаг. Мадарският конник е обявен от ЮНЕСКО за световен културен паметник. Тук могат да се видят и светилища, езическо капище, християнски черкви, параклиси и др.

4. Национален историко-археологически резерват с музей “Велики Преслав” (един от 100-те национални туристически обекта).

Велики Преслав е втората българска столица (от 893 г. до 969 г.). Градът е възникнал през първата половина на IX в. по време на управлението на хан Омуртаг като военен лагер с укрепен дворец и гарнизон. За столица е провъзгласен от цар Симеон. Велики Преслав има същите конструкции на портите, кулите и стените, както тези на Плиска. Цар Симеон Велики превърнал Велики Преслав в най-величествения град на цяла Югоизточна Европа по време на своето царуване, известно и като  “Златния век". В Преслав са работили и живяли видни личности като Йоан Екзарх, Черноризец Храбър, Константин Преславски, Презвитер Козма и др. На територията на резервата и неговата околност са открити десетки културни паметници, а в експозицията на музея могат да се видят оригинални произведения на старобългарското и средновизантийското изкуство. Шедьоври сред тях са иконата на Св. Теодор, Преславското златно съкровище и Керамичният иконостас от Дворцовия манастир, уникалната колекция от оловни печати, ценната сбирка от епиграфски паметници и др.

5. Историко-археологическия резерват "Шуменска крепост" (един от 100-те национални туристически обекта).

Историко-археологическият резерват “Шуменска крепост” се намира в парка ”Шуменско плато”, на 3 км от центъра на град Шумен. В специална експозиция в музея на крепостта  е представена историята на Шумен. Шуменската крепост е много добре запазена и е най-значимият исторически и археологически обект в града. Според археолозите, тя е построена върху  четири платформи в ранната и късна Античност, а по-късно през Средновековието е била разширена.

6. Томбул джамия "Шериф Халил Паша" в град Шумен (един от 100-те национални туристически обекта).

Томбул джамия е най-голямата джамия в България и е на второ място по големина на Балканския полуостров след  джамията "Султан Селим" в гр. Одрин. Джамията "Шериф Халил Паша" и комплексът около нея са построени през 1744 г. Тя е известна с името Томбул джамия, заради тумбестата форма на купола й. Комплексът е разположен върху площ от 1730 кв.м. Джамията е обявена за паметник на културата. Освен молитвен дом, тя е и често посещаван туристически обект.

Туристически интерес представляват  също:

 Църквата "Св. Три светители"

Построена е през 1857 г. на мястото на стар параклис с дарения на шуменските еснафи. Запазени са старата й портика с надпис над входа, царските двери и старинните икони.

Църквата "Свето Възнесение"

Построена е през 1829 г. Стенописите, иконостасът и вътрешната й уредба датират от 933 г. В нея се съхраняват  ценни книги, златотъкана плащеница с перли от 1776 г., както и иконата "Св. Св. Кирил и Методий", която е подарена от генерал Белокопитов в памет за освобождението на гр. Шумен. По древен обичай в храма са погребани заслужили пред вярата и народността си възрожденци. Сред тях има и двама князе – Димитър Мурузи (1766-1812) и Валериан Григориевич Мадатов (1782-1829).

Арменската  църква "Св. Асвизазин" (Света Богородица)
Надпис в църквата сочи датата на освещаването й – 1834 г. Тя е построена с дарения от арменски бежанци. През 2001 г. църквата е ремонтирана и обновена с нова камбанария. В двора й се пазят надгробни мраморни плочи на арменски първенци и дарители от ХVІІІ-ХІХ в. с надписи и скулптурни украси. В нея през 1849 г. Лайош Кошут и негови сподвижници отбелязват Рождество Христово. В съседство до църквата е сградата на Арменския народен дом.
 



Други интересни от туристическа гледна точка места за посещение са:

· Къщата музей “ Панайот Волов”

Домът на един от най-видните дейци на българската национална революция - Панайот Волов, днес е превърнат в музей. С оригинални материали е пресъздадена обстановката, в която са преминали детските и юношеските години на родения през 1850 г. в гр. Шумен революционер. В специално построена за целта експозиционна зала, чрез веществен, документален и снимков материал е разкрит животът на великия българин, с акцент върху дейността му по време на Априлското въстание като апостол на IV революционен окръг.

· Къщата - музей “ Лайош Кошут”

Тя е паметник на възрожденската архитектура с оригиналния си градеж, с двора на три нива, който е ограден с високи зидове. Домът е свързан с българската и с унгарската история. Това е къщата на шуменския търговец и кмет на българската община Хаджи Димитраки Хаджипанев, в която е живял и водачът на Унгарската революция Лайош Кошут по време на изгнанието си в град Шумен. Възстановената вътрешна уредба е съчетана с документална експозиция, проследяваща хода на Унгарската революция (1848 - 1849 г.) и дейността на нейния водач – Лайош Кошут. В специално построена за целта зала е поместена експозицията "Българо-унгарски културни връзки", където се експонират и временни изложби.

· Къщата - музей “ Панчо Владигеров”

Панчо Владигеров е сред от най-изтъкнатите творци на изкуството, които град Шумен е дал на България и света. 

Къщата, в която е направил първите си стъпки в музиката, сега е музей. Богатата документална експозиция е съчетана с възстановената уредба на този дом от първите десетилетия на ХХ в. Показани са работният кабинет и първото пиано на големия композитор. Комплексът включва още самостоятелната експозиция "Музикалното дело в Шумен" и камерната концертна зала. В нея, както и в двора на къщата, целогодишно се организират концерти. 

· Къщата - музей “ Добри Войников”
Домът на видния възрожденец Добри Войников днес е превърната в музей. Къщата  е построена през епохата на Възраждането. Тук в по-старата къща през 1833 г. се ражда Добри Попов Войников – учител и автор на учебници, музикант и композитор, диригент и музикален критик, читалищен деец и редактор на вестник, драматург и театрал, автор на първата българска драма ("Стоян войвода").
В музейната експозиция е възстановен интериорът на възрожденския дом. Документалната й част, чрез писма, фотоси, извадки от периодичния печат, възстановки на моменти от театрални представления и др., е разкрита многостранната личност на Добри Войников, както и характера на епохата, в която той е живял и творил.

Къщата-музей е и образец на възрожденската архитектура. Експозицията представя енциклопедичната дейност на Войников като музикант и деятел, театрал и драматург, издател на вестник, читалищен деятел, учител-новатор и съставител на учебници.

Привлекателни туристически обекти са още:

· Дъсченият сарай на Гераите (1835 г.), старинната къща на хаджи Вълчин (1868г.), къщата братя Грудеви, останките от Герилград и курортната местност с минерален извор на 3 км от град Върбица.

· Часовниковата кула (1826г.), запазеното килийно училище, курортната местност „Станата”, старобългарския акропол северно от Нови Пазар.

· Църквата „Св. Събор Архангелов” (1869г.) в етнографския възрожденски комплекс в град Смядово.

· Конния завод край Шумен и др.

Туристическа инфраструктура

По отношение на средствата за подслон област Шумен е в неблагоприятно положение, спрямо водещите области от Североизточния район за планиране и страната, въпреки, че се наблюдава нарастване на средствата за подслон за периода 1999-2004 г. Областта се нарежда на трето място в Североизточния район за планиране по средства за подслон, но е далеч от водачите – областите Варна и Добрич. Тенденцията ще се запази и в бъдеще, поради невъзможността за развитие на масов туризъм.

По отношение на броя на леглата, също се наблюдава увеличение за периода 1999-2004 г., което е характерно и за страната като цяло, района за планиране и областите в него. Отново водещи са област Варна и област Добрич, като Шуменска област е на трето място, но с много по-малка леглова база.

През последните 5 години се регистрира увеличение и при показателя легла-денонощия. Както и при първите два, показателя Шуменска област заема третото място в района за планиране след областите Варна и Добрич.
Средства за подслон по райони за планиране и области (бр.)

	Р. България, район за планиране, области
	Средства за подслон
	Легла

	
	1999
	2000
	2001
	2004
	1999
	2000
	2001
	2004

	България
	710
	836
	839
	1306
	117740
	136026
	128588
	190040

	Североизточен район
	229
	275
	270
	484
	44215
	53226
	53581
	82047

	Варна
	142
	182
	160
	349
	24438
	32147
	29717
	55912

	Добрич
	61
	68
	78
	96
	17851
	19265
	21571
	23897

	Разград
	5
	4
	5
	6
	599
	401
	477
	437

	Силистра
	9
	6
	7
	10
	296
	295
	310
	380

	Търговище
	4
	6
	12
	7
	190
	220
	654
	321

	Шумен
	8
	9
	8
	16
	841
	898
	852
	1100


Средства за подслон по райони за планиране и области
	Р. България, район за планиране, области
	Легла-денонощия

	
	

	
	1999
	2000
	2001
	2004

	България
	28488413
	33052314
	34648293
	42015511

	Североизточен район
	10752151
	11938280
	14062082
	16005853

	Варна
	3736966
	4664189
	6011574
	8982642

	Добрич
	6363701
	6669070
	7348485
	6231178

	Разград
	216613
	129545
	146787
	158486

	Силистра
	62296
	107970
	113150
	113698

	Търговище
	69350
	52507
	145172
	102074

	Шумен
	303225
	314999
	296914
	335728


По брой на общо реализираните нощувки и нощувки на чужденци област Шумен отново заема трето място в Североизточния район за планиране след областите Варна и Добрич. Въпреки че се наблюдава общ спад в броя на нощувките, нараства броят на нощувките на чужденци. Все пак техният дял е незначителен, в сравнение броя на пренощувалите чужденци в района за планиране.

Реализирани нощувки в средствата за подслон по райони за планиране и области
	Р България, район за планиране, области
	Общо
	В т.ч. от чужденци

	
	1999
	2000
	2001
	2004
	1999
	2000
	2001
	2004

	България
	7499798
	8554139
	9384506
	141160067
	4382405
	5170091
	6189893
	10303525

	Североизточен район
	3203844
	3855567
	4783631
	5951643
	2434635
	3125672
	4057454
	4917796

	Варна
	1694550
	2021506
	2502537
	4203691
	1279323
	1623453
	2081531
	3507291

	Добрич
	1407307
	1742617
	2171859
	1638705
	1144763
	1488749
	1962807
	1392707

	Разград
	26581
	26365
	29496
	21769
	2080
	3175
	2647
	1704


	Силистра
	9643
	13272
	15973
	23794
	1179
	2009
	1739
	2649

	Търговище
	4613
	5335
	12822
	20318
	112
	316
	741
	3601

	Шумен
	61150
	46472
	50944
	43366
	7178
	7970
	7989
	9844


Както и при показателя „реализирани нощувки”, по брой на пренощувалите в средствата за подслон Шуменска област се нарежда на трето място в района за планиране. Прави впечатление скокът с около 37 % на пренощувалите чужденци в областта за периода 2001-2004 г., което основно се дължи на туристи от Турция, които идват в родината си.
Пренощували лица в средствата за подслон по райони за планиране и области
	Райони за планиране Области
	Общо
	
	В т.ч. чужденци

	
	1999
	2000
	2001
	2004
	
	1999
	2000
	2001
	2004

	Общо за страната
	2046217
	2232667
	2232433
	3346525
	
	589905
	750555
	873318
	1694549

	Североизточен
	493992
	587246
	672927
	965211
	
	235952
	312530
	416454
	638206

	Варна
	257413
	297391
	363606
	645381
	
	122737
	163269
	222908
	453678

	Добрич
	174363
	229460
	241669
	243533
	
	106614
	141603
	185971
	173270

	Разград
	15484
	14975
	17867 
	14135
	
	1123
	1464
	1318
	1136

	Силистра
	7744
	10066
	12209 
	15690
	
	763
	1164
	1023
	1394

	Търговище
	3331
	4128
	9181 
	12067
	
	93
	260
	513
	1263

	Шумен
	35657
	31226
	28395 
	34405
	
	4622
	4770
	4721
	7465


По отношение на почивните домове в Шуменска област не се наблюдава промяна в броя им. Съответно не се променя и броя на леглата в тях.
Почивни домове по райони за планиране и области
	Райони за планиране  Области
	Почивни домове
	Легла в почивните домове

	
	
	Общо
	в т.ч.  целогодишни

	
	1999
	2000
	2001
	1999
	2000
	2001
	1999
	2000
	2001

	Общо за страната
	729
	597
	538
	52051
	40285
	34827
	13112
	10126
	9175

	Североизточен
	189
	174
	154
	11254
	10568
	9089
	482
	336
	828

	Варна
	134
	132
	114
	8113
	7858
	6796
	402
	266
	483

	Добрич
	51
	38
	36
	3071
	2640
	2223
	10
	-
	275

	Разград
	-
	-
	-
	-
	-
	-
	-
	-
	-

	Силистра
	-
	-
	-
	-
	-
	-
	-
	-
	-

	Търговище
	-
	-
	-
	-
	-
	-
	-
	-
	-

	Шумен
	4
	4
	4
	70
	70
	70
	70
	70
	70


Проблеми, свързани с развитието на туризма

Липсват достатъчно финансови средства за поддръжка на музеите, археологическите паметници и защитените територии. Системният им недостиг доведе до тежкото състояние на археологически музей “Велики Преслав”, където в момента се намира уникалното златно съкровище.
Крайно недостатъчни са средствата и за съхраняването на “Мадарският конник” и прилежащата му културно-историческа и природна среда. Това проличава и от последните трагични събития с туристи, посещаващи комплекса. Липсата на музей в Мадара създава реална опасност от похабяване и загубване на това безценно културно историческо наследство. Спешно трябва да бъдат предприети мерки по консервацията на “Мадарски конник” и да се вземе решение за неговото опазване като световна ценност.

Продължава да стои като проблем недостигът на средства за поддръжка и разработване като туристически центрове на музеите и археологическите паметници в старите столици Плиска и Велики Преслав.

Тези предпоставки налагат спешното предприемане на мерки по опазването на  историческите ценности от национално и световно значение на територията на областта.

Екологичната ситуация, природните дадености и богатото културно–историческо наследство в областта са предпоставка  за развитието на различни форми на туризъм. Туризмът е един от приоритетните отрасли и разрастването му ще подпомогне развитието на областта. Развитието на алтернативни форми на туризъм е заложено  като мярка в Регионалния план за развитие на СИР. Благодарение на природните дадености и наличната база той ще бъде разработен и това ще насърчи откриването на много нови работни места за постоянна и временна заетост. Развитието на хотелиерския бизнес и алтернативните форми на туризъм ще допринесат за осигуряване на временна и постоянна заетост сред местното население и така ще решат и демографски проблеми на областта.

Състоянието на туристическата инфраструктура като цяло е незадоволително. Основните проблеми, които съществуват в нея са свързани със състоянието на  пътищата към туристическите обекти, извън територията на населените места.  На някои места липсват указателни и информационни табели, ограничено е предлагането на информация за посетителите на обектите и на място.

Усилията би следвало да са насочени именно към тези ключови атракции и тяхното адаптиране за туристически посещения, тъй като официалната статистика сочи, че голям брой чуждестранни туристи се интересуват не толкова от организираното летуване по Черноморието, колкото от културен, еко - , селски,  планински туризъм, летуване във ферми, разглеждане на вътрешността на страната, балнеология и др.
Развитието на туристическата дейност в региона трябва да е съпроводено от подобряване на туристическата инфраструктура и създаване на продукти и събития, отговарящи на изискванията на международния пазар.

В настоящия момент силно ограничена е маркетинговата, рекламната и информационната дейност. Голям недостатък е липсата на туристически информационен център в областта, който да улеснява престоя на туристите, техният достъп до местата, представляващи туристически интерес и  да им помага да научат за спектъра от възможности, които им се предлагат, за това какво могат да правят и да видят, за да използват част то тези възможности. Рекламните и информационните материали (без тези на отделни заведения или обекти) са крайно ограничени и недостатъчни. Незадоволително е представянето на областта като цяло, както и на отделните общини и техните възможности за развитие на туризъм. Практически липсва регионална туристическа политика – не се правят пазарни проучвания, наблюдения на туристическото търсене, обновяване на съоръженията и атракциите и др. Други проблеми, спиращи развитието на туризма са остарялата му материално-техническа база, недоброто състояние на  общата инфраструктура (пътища, указателни табели, комуникации и др.).

Изводи:

· Област Шумен има благоприятно географско положение и разполага с възможности за развитие на туризъм, макар и по-ограничени, в сравнение с традиционните туристически райони в България. Съществуващите ресурси са предпоставка за развитие главно на познавателен, културен, еко- ,селски туризъм (от т.нар. рекреативни видове туризъм), които могат да се развиват самостоятелно. С изключение на селския туризъм, става въпрос за развитие на туризъм с кратък престой.

· Шуменска област е разположена в близост до голям туристически пазар – Северното Черноморие, което позволява обособяването на регионален туристически продукт и привличането на туристи от Черноморието за неколкодневни излети и запознаване със забележителностите в областта.

· До настоящия момент не е напълно оползотворен съществуващият туристически потенциал, поради липсата на комплексен туристически продукт на областта.

· Най-атрактивните туристически обекти не са пригодени за посещение от голям брой туристи.

· Ресурсният потенциал е териториално съсредоточен предимно в общините Шумен, Велики Преслав и Плиска.

· Ограничител за привличането на туристи и качественото им обслужване е липсата на цялостна рекламна, маркетингова и информационна дейност за общините и областта.

· Ограничител за развитието на туризма в област Шумен са съществуващите мощни туристически дестинации, разположени в Североизточния район за планиране – Варненска и Добричка области. Това налага предлагането  на нови (нетрадиционни) туристически продукти в Шуменска област.
2.5. Анализ на социалната сфера

2.5.1. Заетост и безработица

2.5.1.1.Икономическа активност на населението

Икономически активните лица в областта наброяват 95 785
 души към 31.12.2004 г. Икономически активното население (работната сила) включва лицата на 15 и повече навършени години, които влагат или предлагат своя труд за производство на стоки и услуги. Работната сила включва както заетите, така и безработните лица. 

Коефициентът на икономическа активност (относителен дял на икономически активните спрямо общото население на дадена територия за фиксиран период от време) за периода 1997 – 2003 г. намалява от 53,1 до 47,8 % през 2003 г. Това се обяснява с негативната за цялата страна тенденция към застаряване на населението, както и до голяма степен с външната миграция, която се формира предимно от лица в трудоспособна възраст.

Сравнено със стойностите за североизточния район за планиране и страната област Шумен от 2001 г. насам се характеризира с по нисък дял на икономически активните лица спрямо общия брой на населението или негативната тенденция към намаляване на делът на икономически активните лица, характерна за националното ниво е още по-задълбочена в рамките на областта. Трябва да се отбележи и че нивото на икономическа активност на работната сила все още е твърде ниско в сравнение с това на страните от Европейския съюз.

Възрастовата структура на населението на областта рефлектира върху икономическата му активност. Сравнително неблагоприятната възрастова структура на населението е предпоставка за намаляване на дела на лицата в трудоспособна възраст в структурата на работната сила. Кадровата осигуреност е във високите възрасти.

Очертават се значителни различия по отношение на икономическата активност на населението в териториален разрез - по общини.  Най-ниска е икономическата активност на населението в общините Смядово и Никола Козлево, съответно 40,3 и 40,8 %.  Най-висока е икономическата активност в общините Шумен и Върбица, с 49,0 и 51,3 %, като стойността за община Шумен е много близка до тази за страната, а стойността за община Върбица – до тази за североизточния район за планиране.

Икономическа активност на населението (2003 г.)

	Код по

ЕКАТТЕ
	Област, общини
	Население (към 31.12.2003 г.)
	Икономически активно население
	Коефициент на икономическа активност (%)

	SHU
	Област Шумен
	200 701
	95 785
	47.7

	SHU25
	Смядово
	8 000
	3 336
	40.3

	SHU21
	Никола Козлево
	6 955
	2 841
	40.8

	SHU11
	Хитрино
	7 146
	3 152
	44.1

	SHU19
	Каспичан
	9 654
	4 303
	44.6

	SHU23
	Велики Преслав
	16 057
	7 358
	45.8

	SHU07
	Венец
	7 416
	3 532
	47.6

	SHU18
	Каолиново
	12 555
	6 065
	48.3

	SHU22
	Нови пазар
	19 478
	9 434
	48.4

	SHU30
	Шумен
	102 429
	50 222
	49.0

	SHU10
	Върбица
	11 011
	5 652
	51.3


Разпределението на общините според броя на икономически активното население показва, че община Шумен формира 54,3 % от общото за областта икономически активно население.  Най-малък дял от икономически активното население на областта формира община Никола Козлево – само 3,0 %.

2.5.1.2. Заетост

Заетите лица в областта, според националната статистика, наброяват 63,2 хиляди души към 31.12.2003 г. Коефициентът на заетост, изразяващ се в дял на заетите лица на сто души от населението, за областта за 2003 г. се равнява на 37,5 %, което е под средната за страната стойност – 42,4 %, както и под тази за североизточния район за планиране – 40,2 %. Динамиката в структурата на заетите по този показател се изменя съществено за 1997 - 2003 г.

За периода 1997 – 2000 г. се наблюдава стабилен спад в стойностите на коефициента на заетост на населението, след което през 2001 г. има незначително увеличение на делът на заетите лица на 100 жители.  Значителен е спадът на заетостта в периода 2001  - 2002 г.  Положителна е тенденцията в края на наблюдавания седемгодишен период като през 2003 г. има ръст от близо 9 % в сравнение с 2002 г. и стойността на коефициента на заетост от 37,5 % се доближава до тази от 2001 г. Тенденцията за област Шумен е близка до тази за североизточния район за планиране.
Средногодишният брой на наетите по трудово или служебно правоотношение лица в област Шумен през 2003 г. е 47 904 души.  Наети лица са тези, които са в трудово правоотношение с работодателя съгласно Кодекса на труда и в служебно правоотношение съгласно Закона за държавния служител, по силата на които правоотношения те получават възнаграждение в пари или натура под формата на работна заплата за извършена в определен обем и качество работа, независимо дали договорът за наемане е постоянен или временен, на пълно или непълно работно време
.  Броят на наетите лица е значително по-малък от този на заетите, тъй като той не включва:

· работодатели - лица, които сами или в съдружие с други лица управляват собствени предприятия, фирми, стопанства, работят под аренда или извършват друга дейност, като наемат на работа поне едно лице;

· самостоятелно заети (самонаети) лица - лицата, които сами или в съдружие с други лица извършват стопанска дейност, работят на свободна (частна) практика, работят под аренда или извършват самостоятелно друга дейност, като не наемат на работа други лица;

· неплатени семейни работници - лицата, които работят без заплащане във фирма, предприятие и стопанство на родствено лице от същото домакинство.

В обществения сектор в област Шумен са наети 40,0 % от общо наетите, а в частния – останалите 60,0 %.  Съотношението обществен – частен сектор, в полза на частния сектор е идентично с това за страната и североизточния район за планиране, но относителният дял на обществения сектор от 40,0 % е по-висок от този за страната, равняващ се на 36,7 % през 2003 г. С по-висок дял на заетите в обществения сектор в сравнение с частния през 2003 г. се отличават следните отрасли на стопанството: държавно управление и задължително обществено осигуряване (100,0 %), образование (99,3 %), здравеопазване и социални дейности (89,2 %), транспорт, складиране и съобщения (58,5 %) и др.  В общините с висока безработица делът на наетите в обществения сектор е по-висок поради големият дял на заетите в социалната сфера (образование, здравеопазване, социални дейности и др.).

Сравнението между разреза на статистическата информация по икономически дейности за страната и областта показва голямо сходство.  Коефициентът на корелация между стойностите на национално и областно ниво е 0,9658 или приблизително 97 %.  Разпределението на наетите лица в област Шумен по сектори и икономически дейности показва, че в преработващата промишленост са наети 13 762 души, като така те формират 28,7 % от всички наети в областта.  По брой на наетите следват образованието, с 5 604 наети лица (11,7 %) и търговия, ремонт на автомобили, лични вещи и стоки за домакинствата с 5 416 наети лица.

Структурата на заетостта в областта по образование е сходна с тази в страната и се характеризира със следните параметри за 2003 г. – 22,0 % от заетите лица в областта са с висше образование, 55,6 със средно и останалите 22,4 % с основно или по-ниско от основното образование (за страната тези проценти са съответно – 25,8 %, 56,0 % и 18,2 %).

Брой наети лица по трудово или служебно правоотношение по отрасли (2003 г.)
	Отрасъл
	Брой лица

	
	Република България
	Североизточен район за планиране
	Област Шумен

	
	
	
	Брой
	Дял от общото за страната (%)

	Общо
	2 079 932
	308 568
	47 904
	2,3

	Селско, ловно, горско и рибно стопанство
	74 935
	19 120
	3 747
	5,0

	Добивна промишленост
	32 756
	1 391
	321
	1,0

	Преработваща промишленост
	597 947
	72 666
	13 762
	2,3

	Производство и разпределение на електроенергия газ и вода
	58 748
	8 857
	1 166
	2,0

	Строителство
	108 110
	17 897
	2 394
	2,2

	Търговия, ремонт на автомобили, лични вещи и стоки за домакинствата
	282 492
	40 047
	5 416
	1,9

	Хотели и ресторанти
	75 059
	16 318
	1 144
	1,5

	Транспорт, складиране и съобщения
	159 742
	26 862
	2 903
	1,8

	Финансово посредничество
	29 125
	3 136
	363
	1,2

	Операции с недвижими имоти и бизнес 
	113 660
	13 333
	1 505
	1,3

	Държавно управление; задължително обществено осигуряване
	111 745
	15 547
	2 516
	2,3

	Образование
	193 906
	33 302
	5 604
	2,9

	Здравеопазване и социални дейности
	132 431
	20 985
	3 830
	2,9

	Други дейности, обслужващи обществото и личността
	109 276
	19 107
	3 233
	3,0


За периода 1999 – 2003 г. не се наблюдават значителни промени в структурата на заетостта в областта.  За целия изследван период преработващата промишленост е водеща по брой на наетите лица с постоянен относителен дял над 25 % от общото за областта.  От анализирания петгодишен период става ясно, че основният проблем свързан със заетостта на населението, по аналогия с голяма част от страната, се явява безработицата.

Териториалната структура на заетостта се отличава с високия дял на община Шумен, която съставлява 68,9 % (30 488 д.) от всички наети лица в областта.  Въпреки че преработващата промишленост е водеща по брой наети в областта, в отделните общини се наблюдават известни различия – селското, горското и ловното стопанство са водещите икономически дейност, що се отнася до среден списъчен състав на персонала в общините Велики Преслав (585 д. или 21,6 % от наетите) и Хитрино (231 д. или 30,5 % от наетите)
.

[image: image28.jpg]Haetu nuua

[ =0

[ Js81-1115
[]1116-2714
[ 2715 - 4056
[ 4057 - 30488




Разпределение на наетите лица по общини (2001 г.)

2.5.1.3. Доходи и жизнен стандарт

Област Шумен не е изключение в статистическата картина на доходите и бедността, типични за цялата страна. Докато периодът 1992 - 1997 г. се отличаваше с траен спад на реалните доходи, от 1998 насам се наблюдава тенденция към колебливо увеличение на доходите на населението, факт който не се отразява осезаемо върху покупателната способност, поради изключително ниската база и трайно деформираното потребление в страната.
Националният анализ на доходите и социалната политика
 извежда следните по-важни характеристики за 2001 г.:

· Реалните доходи остават непроменени, не се постига подобрение в покупателната им способност,

· Позитивната тенденция в увеличението на средните брутни доходи остава нестабилна,

· Голямата разлика на доходите в бюджетния и реалния сектор се запазва,

· Политиката на доходите остава подчинена по-скоро на рестриктивния бюджет, а не на социалните си цели и функции,

· Проведена е реформа в социалното осигуряване – въведена е нова пенсионна система и се усъвършенства Законът за закрила при безработица и насърчаване на заетостта.

Делът на “живеещите трудно” и “едва свързващи двата края” е трайно над 70%. Само двама от всеки десет човека считат, че живеят нормално.

На фона на високите очаквания за положителна промяна, липсата на промяна в доходите е отрицателна промяна.

Според националният план за действие по заетостта през 2005 г. реалният ръст на работните заплати изостава от растежа на икономиката като цяло, което има задържащ ефект върху ръста на частното потребление
.

За съжаление към момента официалните данни за доходите на домакинствата и лицата не са представителни за областите (NUTS3) в страната, тъй като статистиката на домакинските бюджети е основана върху сравнително малък обем на извадка от населението (през 2003 г. само 3 000 домакинства, състоящи се от 7 869 лица за цялата страна).  Индиректен измерител за доходите на домакинствата могат да бъдат получени от анализа на средните годишни заплати на наетите по трудово и служебно правоотношение лица.

Средногодишната заплата в област Шумен е 2 775 лв. през 2003 г., като по този начин тя е по-ниска както от годишната заплата в североизточния район (3 016 лв.), така и в страната (3 280 лв.).  Най-високи, в рамките на изследваната територия, са заплатите в следните икономически дейности - производство и разпределение на електроенергия газ и вода (5 743 лв.), финансово посредничество (5 517 лв.) и др.  Заплатите в област Шумен са по-ниски от средногодишните за страната във всички отрасли на стопанството, като най-осезаемо това е в областта на добивната промишленост (1 945 лв. по-малко на година) и финансовото посредничество (1 991 лв. разлика годишно).  Като цяло заплатите в област Шумен са с около 15 % по-ниски от средногодишните в страната и с около 8 % по-ниски от тези в североизточния район за планиране.

Вътре в рамките на областта, най-ниски са заплатите в общините Нови Пазар и Каолиново и най-високи в общините Шумен и Каспичан, но въпреки това остават по-ниски от средногодишната заплата за страната.
Според индекса на бедността, изчислен в доклад, финансиран от Световната банка и проведен от Националния статистически институт и Министерство на труда и социалната политика две общини от област Шумен (Никола Козлево и Върбица) попадат в групата на най-бедните 13 общини в страната.
	ЕКНМ
	Община
	Дял на бедните (%)


	SHU30
	Шумен
	12,1

	SHU23
	Велики Преслав
	18,6

	SHU11
	Хитрино
	19,5

	SHU22
	Нови пазар
	20,7

	SHU25
	Смядово
	21,0

	SHU19
	Каспичан
	21,8

	SHU18
	Каолиново
	23,9

	SHU07
	Венец
	29,3

	SHU21
	Никола Козлево
	30,2

	SHU10
	Върбица
	32,7


2.5.1.4. Безработица

Според данни на НСИ равнището на безработица намалява в почти всички области в България, като най-висок е коефициентът на безработица в област Търговище – 30,1 %, следвана от областите Сливен – 24,0 % и на трето място Шумен с 21,6 % през 2003 г.  През първото тримесечие на 2004 г. в сравнение със същия период на 2003 г. безработицата в областта се е увеличила с 0,1 процентни пункта.

Въпреки че през последните години се наблюдава тенденция към намаляване на безработицата област Шумен се нарежда на едно от първите места по дял на безработното население.  Коефициентът на безработица (съотношение между броя на безработните лица и работната сила) в областта има значително по-високи стойности от тези за североизточния район и за страната.  Докато в началото на изследвания период стойностите на коефициента на безработица за страната и за област Шумен са близки (съответно 14,4 % и 16,5 %), в рамките на изследвания период разликите се задълбочават, като най-съществени са разликите между националното и областното ниво през 2000 и 2002 г. За следващите две години – 2003 и 2004 се наблюдава стабилен спад в равнището на безработица от 25,05 % към 31.01.2003 г. до 22,19 % към 31.01.2005 г., но стойностите за дял на безработните лица са все още са значително по-високи от тези за страната. 

Въпреки положителната тенденция, която се наблюдава през 2003, 2004 и 2005 г. съществува значително различие в икономическото развитие на отделните териториални единици в рамките на област Шумен, в това число и по отношение състоянието на пазара на труда. Регионалните различия се проявяват в стойностите на показателите от всички аспекти на функционирането и развитието на пазара на труда - заетост, безработица, заплащане, производителност на труда, образователна професионално-квалификационна и демографска структура на работната сила.

Анализът на териториалното разпределение на безработицата показва значителни разлики в структурата на безработните лица.  Някои от общините се нареждат на едни от първите места в страната по равнище на безработните лица – Никола Козлево (60,3 %), Калоиново (49,6 %), Венец (38,8).  По този показател най-благоприятна е картината в община Шумен, поради значително по-благоприятния бизнес климат и по активното търсене и предлагане на работа на пазара на труда.  По отношение на равнището на безработица единствено община Шумен е със стойност по-ниска от средната за страната.  Всички останали девет общини попадат в по-неблагоприятно от средното за страната положение.

За решаване на проблема с регионалните различия в заетостта е необходимо да се окаже подкрепа на изоставащите региони, която е различна от държавната подкрепа като цяло, защото се отнася до преодоляване на различия, продиктувани не само от икономическото развитие, но и от географските особености. Тази подкрепа следва да се насочва към икономическо стимулиране и създаване на работни места в общините, в които стандартът на живот е по-нисък от средния и в които има висок брой безработни лица.

С оглед преодоляване регионалните различия трябва да се предприемат конкретни дейности, които са част от отговорностите на комисиите по заетостта. В тях трябва да са представени териториалните структури на Агенцията по заетостта, организациите на социалните партньори, както и местните власти (областни или общински) и организации с нестопанска цел, работещи в сферата на заетостта и професионалното обучение.

Регистрирани безработни лица в бюрата по труда към 31.12.2003 г.
	Код по ЕКАТТЕ
	Териториални единици
	Регистрирани безработни лица (брой)
	Равнище на безработица (%)

	
	
	Общо
	От тях:
	

	
	
	
	На възраст до 29 години, включително
	С продължи-телност на регистрацията над 1 година
	

	BG
	БЪЛГАРИЯ
	500 664
	134 285
	266 078
	13.5

	SHU
	Шумен
	19 242
	5 430
	10 753
	20.1

	SHU07
	Венец
	1 372
	382
	866
	38.8

	SHU10
	Върбица
	2 000
	621
	1 384
	35.4

	SHU11
	Хитрино
	1 072
	253
	762
	34.0

	SHU18
	Каолиново
	3 009
	913
	1 844
	49.6

	SHU19
	Каспичан
	971
	282
	434
	22.6

	SHU21
	Никола Козлево
	1 712
	611
	1 192
	60.3

	SHU22
	Нови Пазар
	1 886
	474
	875
	20.0

	SHU23
	Велики Преслав
	1 287
	314
	621
	17.5

	SHU25
	Смядово
	692
	189
	378
	21.5

	SHU30
	Шумен
	5 241
	1 391
	2 397
	10.4

Разпределение на безработицата по общини

2.5.1.5. Целеви групи на пазара на труда

В резултат на активната политика на пазара на труда намалява броят на безработните лица от неравнопоставените групи на пазара на труда, с изключение на тези с намалена работоспособност.  Като цяло обаче основните неравнопоставени групи на трудовия пазар в област Шумен като относителен дял от общия брой на безработните през 2003 г. са: 

· продължително безработни лица (55,9 %) 

· младежи до 29 годишна възраст (28,2 %) 

· лица над 50 годишна възраст (22,8 %) 

· жени (54,7 %). 

Специфична е групата на лицата с намалена работоспособност (около 3 % от регистрираните безработни в страната), като те са с най-ниска конкурентоспособност на пазара на труда.

Продължително безработни лица
. През 2003 г. техният брой в рамките на област Шумен е 10 753 души, с 10,9 % по-малко в сравнение с 2002 г. Запазващият се висок дял  на тази група от безработни показва, че те не са сред предпочитаната работна сила на пазара на труда и е нужно да бъдат включвани в програми за субсидирана заетост. Реинтеграцията на дългосрочно безработните в заетостта се затруднява от неблагоприятната им образователна и професионално-квалификационна структура и ниска грамотност. Възможността те да започнат работа намалява пропорционално на продължителността на престоя им без работа.

Обезкуражени лица. Според статистическа информация с източник НСИ към декември 2002 г. икономически неактивните лица (лицата извън работната сила) на 15 и повече навършени години в област Шумен са 88.7 хил. души. От тях  36,6 хил. са мъже и 36,7 хил. – жени.

Част от тези лица нямат работа и желаят да работят, но са се отказали да търсят активно работа, защото считат, че е невъзможно да намерят такава (обезкуражени лица). Обезкуражените лица не се включват в броя на безработните лица, а в населението извън работната сила и представляват основна част на т.нар. ”трудов резерв”. В НПДЗ 2004 г. (насоки 1, 8 и 9) са залегнали програми, проекти и мерки, целящи връщането на тези лица на пазара и труда и повишаване на заетостта. 

Младежи. През 2003 г. безработните младежи до 29 г. намаляват с 16,2 % спрямо предходната година и от 6 478 броят им достига 5 430 души. Независимо от наблюдаваното намаление те все още представляват значителна част от общия брой на безработните - 28.2 %.

Сред причините за младежката безработица са липсата на условия за плавен преход от училище или университет към работа. Увеличава се и времето за този преход. Една особено негативна тенденция се изразява в това, че придобитите знания и умения не съответстват на търсенето на пазара на труда. Съществен недостатък на образователната система в страната и областта в частност е недостигът на практически умения на завършилите образователна степен младежи.

Безработни лица над 50-годишна възраст. Пропорционално на общото намаление на безработицата, но с по-нисък темп намаляват и безработните лица над 50 г.  За североизточния район за планиране техният брой намалява през 2003 г. с 9,7 % в сравнение с 2002 г.  В област Шумен техният дял се равнява на 22,8 % от всички безработни лица за 2003 г.

Наред с всички социални особености на хората от тази възрастова група (слаба мобилност, по-трудна адаптивност), реализацията им на трудовия пазар се затруднява и от неблагоприятната образователна и професионално-квалификационна структура, както и от негативната нагласа на работодателите към тях.

Безработните жени
. Те представляват 54,7 % от всички безработни в областта. В образователната и професионалната структу​ра на безработните жени по правило преобладават тези с основно и по-ниско образование.

Безработни лица с намалена работоспособност. Те са друга неравнопоставена група на пазара на труда. Специфични фак​тори, свързани с особеностите на  лицата с намалена работоспособност - физически, психически, професионални, образователни и др. - обуславят безработицата при тази група. Безработните лица с увреждания през второто тримесечие на 2004 г. за североизточния район за планиране са 2 385 д., като в сравнение с предходното тримесечие намаляват с 3,8 % (93 д.).  Спрямо второто тримесечие на 2003 г. обаче техният брой е нараснал с 8,8 % (193 д.). Делът им в общия брой на безработните с намалена работоспособност е малък (около 4,2 % за североизточния район за планиране), но те носят специфични икономически и социални проблеми на цялото общество. Тенденцията за североизточния район, както и за страната е към увеличаване на относителния дял на регистрираните безработни с намалена работоспособност.  Образователната и професионално-квалификационната им структура е аналогична на наблюдаваната, както на национално ниво, така и при другите неравнопоставени групи на пазара на труда.
Възможностите за устройване на работа на безработните с намалена работоспособност са крайно ограничени. Шансовете им да започнат работа на несубсидирани работни места са минимални.

Безработни лица с ниска степен на образование и без специалност и професия. Образователното равнище и притежаваната квалификация на работната сила са критерии за конкурентноспособност на трудовия пазар и индикатор за качество. Поради това безработицата засяга в много по-голяма степен хората с ниско равнище на образование и квалификация. Ниското образователно и професионално-квалификационно равнище е една от характерните черти на безработицата в област Шумен. Това се потвърждава и от анализа на другите неравнопоставени групи на трудовия пазар.

Безработните с ниска степен на образование и без професия и специалност са в изключително неблагоприятно положение на пазара на труда, тъй като шансовете да си намерят работа са минимални. Работодателите предпочитат квалифицирани работници със съвременни знания и умения. Това увеличава престоя им без работа, в резултат на което те се включват трайно в групата на продължително безработните.

2.5.1.6. Търсене на работна сила

По данни от Анализа на дейност „Трудово посредничество”, през 2003 г. броят на проведените срещи с работодатели в област Шумен е нараснал с 6,3 %, като по този показател областта изостава значително от съседната Варненска област (ръст от 18,3 %). 

Към 31.12.2003 г. пазарният дял на бюрата по труда или обхватът на фирмите, регистрирани по Булстат със статут „развиващ дейност” в областта е 9,9 %
.  През периода януари – декември 2003 г. в област Шумен са заявени 11 220 работни места (включително места по програми за заетост), които съставляват 29 % от заявените в североизточния район за планиране работни места.  В сравнение с предходната година се наблюдава ръст, предимно благодарение на програми за заетост, тъй като местата на първичния пазар на труда се запазват на нивото от 2002 г.

Професионално-квалификационната структура показва значително нарастване на местата за лица без специалност и професия.  Основният фактор, който оказва влияние върху това е реализацията на Националната програма „От социални помощи към осигуряване на заетост”, чиито бенефициенти са в преобладаващата си част без образование, квалификация и професия.
По програми в рамките на областта за 2003 г. са заявени 6 355 работни места, като това се равнява на 56,6 % от всички заявени работни места.

През 2003 г. не се наблюдава значителна промяна в търсенето на работна сила на първичния пазар на труда спрямо 2002 г., като за областта като цяло обявените места се увеличават от 4 009 до 4 865 (ръст от 12,6 %).  Заявените работни места от работодатели в рамките на областта за ползване на насърчителните мерки по Закона за насърчаване на заетостта са 556 през 2003 г.

2.5.1.7. Мерки за намаляване на безработицата

С разработването и прилагането на инициативи за заетост се цели увеличаване заетостта и да се стимулира развитието на отделните региони с насоченост към преодоляване на регионалните различия в страната. Основна цел на програмите за заетост е ограничаване разпространението на безработицата и съкращаването на нейната продължителност в регионите с неблагоприятни социално-икономически условия.
За преодоляване на регионалните различия в равнището на заетост в отделните региони на страната средствата за активна политика на пазара на труда се разпределят съобразно равнището на безработица и заявени потребности от дирекциите “Бюро по труда”. Общините с най-висока безработица получават най-високи квоти по мерките от ЗНЗ и по програмите за заетост и професионална квалификация. Регионалният подход се прилага по всички активни дейности на пазара на труда – мерки по ЗНЗ, регионални програми за ограмотяване, професионално обучение и заетост в дейности от обществен интерес (чл.31 от ЗНЗ), както и проектите “Заетост чрез подкрепа на бизнеса”, “Красива България”, SANE, Национална програма “От социални помощи към осигуряване на заетост”, Социално-инвестиционен фонд, Проект “Проучване на потребностите на работодателите от работна сила с определена квалификация в регионален аспект”, Проект “Нова професионална квалификация в областта на информационните технологии и компютърните мрежи” и др.

През 2003 г. постъпилите на работа безработни лица (включително устроените по програми и мерки) в областта наброяват 13 264 д., което е с 2 180 д. повече от предходната 2002 г.  Делът на лицата устроени на работа чрез посредничеството на бюрата по труда в областта е 68 %.

През последните години интересът на търсещите работа лица към възможностите а трудова реализация е нараснал в резултат на програмите на Агенцията по заетостта за уреждане на работни места в Испания, Великобритания, Германия, Швейцария и др. европейски страни.

2.5.2. Социално подпомагане

Регионалната дирекция за социално подпомагане в Шумен  е структура на Агенцията за социално подпомагане (АСП) към МТСП за изпълнение на държавната политика в сферата на социалното подпомагане. АСП разпределя един от най-големите бюджети в държавата, дава подкрепа на най-нуждаещите се хора, а именно на тези, които не могат да се справят сами със задоволяване на жизнените си потребности.

	Подпомагани лица и семейства през 2004г.


	
	
	
	

	Код по ЕКНМ
	Дирекция „Социално подпомагане”
	Брой лица и семейства подпомагани по чл. 9 от ППЗСП

	Дял  от  населението  на  общината (%)

	SHU
	Област Шумен
	11 283
	5,11   

	SHU23
	Велики Преслав
	601
	3,53

	SHU07
	Венец
	843
	6,48

	SHU10
	Върбица
	945
	6,75

	SHU18
	Каолиново
	1 877
	11,3

	SHU19
	Каспичан
	823
	8,31

	SHU21
	Никола Козлево
	1 034
	14,16

	SHU22
	Нови пазар
	1 135
	4,87

	SHU25
	Смядово
	506
	6,09

	SHU11
	Хитрино
	653
	8,16

	SHU30
	Шумен
	2 866
	2,78


През последните години е налице рязко намаляване на средствата за пряко месечно подпомагане на лица в трудоспособна възраст (9 721 лица и семейства за 2004 г.). Към тях са насочват активните мерки на пазара на труда главно чрез  националните програми на Министерство на труда и социалната политика и особено на програмата  ”От социални помощи към осигуряване  на заетост”.

Изводи:

· Броят на икономически активното население в областта постоянно намалява поради демографския срив.
· Териториалната структура на заетостта се отличава с високия дял на община Шумен, която съставлява 68,9 % от всички наети лица в областта.
· Заплатите в област Шумен са по-ниски от средногодишните за страната във всички отрасли на стопанството.
· Въпреки че през последните години се наблюдава намаляване на безработицата, област Шумен все още заема едно от първите места в страната по дял на безработните от икономически активното население.
· Съществува значително различие в икономическото развитие на отделните териториални единици в рамките на област Шумен, в това число и по отношение състоянието на пазара на труда.
· Основният фактор, който оказва влияние върху намаляването на безработицата е реализацията на Националната програма „От социални помощи към осигуряване на заетост”, където намират временна работа лица, които са в по-голямата си част без образование, квалификация и професия. 

· В рамките на изследвания период не се наблюдава значително нарастване на работните места на първичния пазар на труда.
· Възможностите за устройване на работа на безработните с намалена работоспособност са крайно ограничени. Шансовете им да започнат работа на несубсидирани работни места са минимални.

· Налице е намаляване на социално-подпомаганите лица в трудоспособна възраст, с цел тяхното интегриране в обществото чрез програми на Министерство на труда и социалната политика.

2.5.3. Здравеопазване

Здравната система на територията на област Шумен, както и в цялата страна, болезнено се адаптира към новите пазарни условия, въвеждани в сектора с провежданата  здравна реформа. Това се отнася най-вече до системата за финансиране в сектора и териториалната му проекция и структура. 

Макроструктурата на здравната мрежа в пределите на областта се формира от общо 8 болнични заведения,  7 от които имат договор с НЗОК по различни клинични пътеки. Това са:

· Медицински център 1 - Велики Преслав

· Многопрофилна болница за активно лечение"Добри Беров"-ЕООД

· Многопрофилна болница за активно лечение-Велики Преслав-ЕООД

· Многопрофилна болница за активно лечение-Шумен-АД

· Областен диспансер за онкологични заболявания със стационар-Шумен-ЕООД

· Областен диспансер по кожно-венерически заболявания със стационар-Шумен-ЕООД

· Областен диспансер по пневмо-фтизиатрични заболявания със стационар-Шумен-ЕООД

Общият брой на болничните легла в тези заведения възлиза на 625, като 420 от тях (67%) са концентрирани  в гр. Шумен.

В Шуменска област функционират 3 многопрофилни болнични заведения и една специализирана болница на пряко подчинение на Министерство на Здравеопазването - това е Държавна психиатрична болница в с. Царев брод, община Шумен.  


За периода 1997-2005г. се очертава тенденция на драстично намаление на броя на леглата в болничните заведения - от 2 439 през 1997 г. , на 1 080 през 2003 г. до сегашните 620 броя. Това намаление е близо 4 пъти и се дължи преди всичко на провежданата в сектора реформа, и най-вече в трудностите на болниците в приспособяването им към новите правила за финансиране на здравните услуги чрез НЗОК. Освен това значение имат  намаляващият брой на населението и по-високата обращаемост в ползването на болничните легла (по-кратък престой в болница).

Състояние на сектор „ЗДРАВЕОПАЗВАНЕ” в област Шумен

	№
	Показатели
	Мярка
	Област

Шумен
	Община Шумен
	Н.Пазар
	В.Преслав
	Каспичан
	Смядово
	Каолиново
	Хитрино
	Върбица
	Никола Козлево
	Венец

	1
	Здравноосигурени граждани, 

избрали личен лекар *
	бр.
	195 153
	104 378
	19 079
	13 818
	8 768
	6 315
	12 871
	6 422
	11 500
	6 414
	6 588

	
	Граждани, избрали личен лекар с прекъснати  здравноосигурителни права *
	бр.
	31 939
	14 772
	3 077
	2 032
	1 249
	888
	3 076
	1 410
	2 922
	1 051
	1 462

	2
	Многопорфилни болници за активно лечение
	бр.
	3
	1
	1
	1
	
	
	
	
	
	
	

	3
	Обслужвани лица от многопорфилните 

болници за активно лечение
	бр.
	200 701
	124 991
	48 642
	27 068
	
	
	
	
	
	
	

	4
	Среден брой пациенти на един

 общопрактикуващ лекар *
	бр.
	1 540
	
	
	
	
	
	
	
	
	
	

	5
	Дял на лекарите със специалност
	%
	76,56
	86,36
	81,28
	82,12
	33,33
	0
	14,29
	60,00
	16,66
	0
	66,66

	6
	Болнични легла
	бр.
	625
	420
	115
	90
	
	
	
	
	
	
	

	7
	Детски ясли
	бр.
	10
	7
	1
	1
	
	1
	
	
	
	
	

	8
	Кадрова обезпеченост на здравните услуги 

със специализиран медицински състав
	бр.
	1 723
	1375
	150
	117
	9
	13
	15
	10
	15
	8
	11

	
	лекари
	бр.
	610
	474
	61
	39
	3
	4
	7
	5
	7
	4
	6

	
	медицински сестри
	бр.
	812
	658
	63
	61
	3
	8
	8
	1
	5
	2
	3

	
	фелдшери
	бр.
	80
	65
	2
	1
	2
	
	
	4
	2
	2
	2

	
	акушерки
	бр.
	94
	67
	14
	10
	1
	1
	
	
	1
	
	

	
	рехабилитатори
	бр.
	31
	25
	5
	1
	
	
	
	
	
	
	

	
	медицински лаборанти
	бр.
	67
	60
	4
	3
	
	
	
	
	
	
	

	
	рентгенови лаборанти
	бр.
	29
	26
	1
	2
	
	
	
	
	
	
	


*  Ред 1 и ред 4 са съставени по данни на РЗОК – Шумен.

Кадровата обезпеченост на здравните услуги със специализиран медицински състав на пръв поглед е на сравнително добро ниво. Това се потвърждава от  факта,  че над 76% от лекарите в Шуменска област са със специалност. Този висок дял на специалистите обаче се формира от кадровия състав на болничните заведения, където са концентрирани специализираните кадри – така например, в Шумен Нови Пазар и Велики Преслав делът им съответно е 86,36 %, 81,28 % и  82,12 %. В останалите общини делът им е значително по-нисък, а в общините Смядово и Никола Козлево въобще липсват лекари със специалност. Това, в комбинация със липсата на болнични заведения северно от линията Шумен-Нови пазар създава сериозен пространствен дисбаланс в качеството на предлаганите здравни услуги. 


Общо броят на лекарите в Шуменска е стабилен през последните години. От 584 през 1997г. се наблюдава плавно увеличение до 2003г. - 630 броя, след което има лек спад до 610 лекари през 2005г.

Обезпеченост на населението с общопрактикуващи лекари

Проблем  не само в Шуменска  област, но и в цялата страна,  е квалификацията на  общопрактикуващи лекари. Лекарите са изключително затруднени с отсъствието си от практиката, поради невъзможност да осигурят заместник. Поради това изискването на ЗЛЗ до 2009 г. всички ОПЛ да придобият специалност “Обща медицина” е трудно реализируемо.
В момента на територията на областта действат 128 ОПЛ, които са недостатъчни като брой и териториално разпределение. Като потвърждение на тази констатация са значителния брой свободни практики на територията на областта. Повечето  от тях  са съсредоточени в изостаналите и непривлекателните за лекарите селски райони. Това са:

· Практика със седалище гр.Велики Преслав, обслужваща пациенти в селищата  гр.Преслав, с.Миланово, с.Мостич, с. Имренчево
· Практика със седалище с.Златар, община В.Преслав, обслужваща  с.Златар, с. Суха река
· Практика със седалище с.Троица, община В.Преслав, обслужваща с.Тройца, с.Хан Крум
· Практика със седалище с.Менгишево, община Върбица, обслужваща с.Менгишево, с.Ловец, с. Конево, с. Кьолмен
· Практика със седалище с.Долина, община Каолиново, обслужваща с.Долина, с.Лятно, с.Лиси връх
· Практика със седалище с.Тодор Икономово Каолиново, община, обслужваща с.Тодор Икономово,с.Дойранци
·  Практика със седалище гр.Каспичан, обслужваща гр.Каспичан
· Практика със седалище с.Марково, община Каспичан, обслужваща с.Марково, с.Косово
· Практика със седалище гр.Нови пазар, обслужваща гр. Нови пазар, с.Стан, с.Енево, с.Зайчино ореше
· Практика със седалище с.Веселиново, община Смядово, обслужваща с.Веселиново, с.Александрово
· Практика със седалище с.Янково, община Смядово, обслужваща с.Янково, с.Бял бряг, с.Ново Янково, с.Жълъд, с. Черни връх
· Практика със седалище с.Черна, община Хитрино, обслужваща с.Черна, с.Байково, с.Добри Войников
· Практика със седалище с.Градище община Шумен, обслужваща с.Градище, с.Стуйно
Здравната система на територията на областта разполага с общо 868 медицински сестри и 80 фелдшери, които са изключително неравномерно разпределение по територията. Над 81% от тях са концентрирани в гр. Шумен.
На територията на Шуменска област са регистрирани общо 195 153 граждани, избрали общопрактикуващ лекар, като около 16 % от тях са с прекъснати здравноосигурителни права. Това е значително над средното ниво в страната, като особено сериозно е положението в общините с високо равнище на безработица:  Върбица – 25 % (при 35 % безработица), Каолиново – 23 % (при 50% безработица),  Венец-21% (при 39 % безработица) и Хитрино - 21% (при 34 % безработица). Вижда се, че високите нива на контингента с прекъснати здравноосигурителни права са пряко отражение на високите равнища на безработицата и се очертават като сериозен проблем за бъдещето развитие на областта.
Към момента на разработване на Стратегията в Шуменска област се работи по следните основни програми и проекти:

· Национална програма за превенция и контрол на ХИВ/СПИН

· Политика за психично здраве

· Национална програма за контрол на туберкулозата в Р.България

· Национална програма за ограничаване на тютюнопушенето

· Национална програма “Профилактика на самоубийствата в Р. България”

· Регионална програма за ограничаване на остеопорозата чрез управление и контрол на рисковите фактори

· Регионална програма за здравно образование и възпитание на децата от ЦДГ и учащите се съвместно с РИО

· Общинска програма “Кариеспрофилактика”

· Програма PHARE 2001 ”Осигуряване на достъп на малцинствата до здравни услуги “

· Проект “Преструктуриране в здравния сектор”

· Проект “Реформа в здравния сектор”
Изводи:

· Териториалната структура на здравеопазването  в  Шуменска област се отличава със концентрация на здравни заведения и специализирани кадри в три основни пункта - Шумен, Велики Преслав и Нови пазар.
· Налице е пространствен дисбаланс в разпределението на ОПЛ - съществуват значителен брой свободни практики в непривлекателни изостанали  региони.

· Сериозен проблем са високите проценти на лица с прекъснати здравноосигурителни права.

· През последните години се очертава драстично намаление на броят на болничните легла в пределите на областта.

2.5.4. Образование

2.5.4.1. Обща характеристика
Структурата на началното, основното, средното и висшето образование в област  Шумен е наследила традициите на образователната ни система. През учебната 1999-2000 г. в системата работят 3 534 учители. За същия период броят на учениците е  38 455. За учебната 2003-2004 г. броят на учителите е 2659, а на учениците 34 502. Намалява броят на първокласниците, поради намаляващата раждаемост на населението. Това ще доведе до свиване пълняемостта на паралелките и намаляване на техния брой, а в перспектива и до стесняване на училищната мрежа, най-вече на началните и основните училища. Това, от своя страна, ще доведе в бъдеще до закриване на училища, съкращаване на броя на паралелките и броя на учителите в началните, основните и средните  училища.  През учебната 1999-2000 година на един учител са се падали по 10,9 ученика, през 2003 – 2004 учебна година  числото е 12,9. Увеличението се обяснява с съкращението на част от учителите, което като относителен дял надвишава намаляването на учениците. 75% от учителите са с висше образование.
През 2003 г. в областта действат 123 държавни, общински и частни училища и учебно-възпитателни заведения.

Академичното образование е представено от Шуменския университет „Епископ Константин Преславски” и факултета „Артилерия, ПВО и КИС” на Националния Военен Университет „Васил Левски”.

Шуменският университет е наследник на създадения преди 80 години Висш педагогически институт. На негова основа през 1964 г. се формира факултет – филиал на СУ„Св. Климент Охридски”. През 1971 г. той става самостоятелно висше училище с три основни факултета - филологически, природо-математически и педагогически. Днес структурата му се състои от пет учебни звена – четири факултета и Педагогически колеж.  В тях са обхванати основните направления (хуманитарно, природоматематическо и педагогическо) на класическата университетска наука. Обучението се осъществява по учебни планове и програми за образователно – квалификационните степени специалист, бакалавър и магистър. В Центъра за следдипломно обучение и квалификация се осъществява преквалификация и повишаване на квалификацията на специалисти, завършили колеж, полувисше и висше образование. В отделни факултети има възможност и за продължаване на обучението в редовни и задочни докторантури за получаване на образователната и научна степен доктор. Към момента в Шуменския университет “Епископ Константин Преславски” се обучават над 7000 студенти в специалностите на Факултета по хуманитарни науки, Факултета по математика и информатика, Факултета по природни науки, Педагогическия факултет и на Педагогическия колеж – Добрич. В структурата на Университета е и Департаментът за информация и повишаване на квалификацията на учителите във Варна. В университета работят 525 щатни преподаватели, от тях професори и доценти 264, доктори на науките 18, доктори 176. С цел подпомагане развитието на учебния процес са привлечени и 61 нещатни професори и доценти от други университети и БАН. Шуменският университет “Епископ Константин Преславски” има 32 доктори хонорис кауза. Библиотечният фонд на Шуменския университет е на второ място сред университетските библиотеки в страната по наличие на старопечатни книги и микрофилми на липсваща в България старопечатна литература. На разположение на обучаващите се в Шуменския университет са два студентски стола, 4 корпуса студентски общежития с над 1000 легла, заведения за отдих и развлечения.

Факултет "Артилерия, ПВО и КИС" към Националния Военен Университет „Васил Левски” е специализирано висше учебно заведение с комплексна институционална и програмна акредитация. Той обучава курсанти, докторанти и цивилни лица по различни специалности. Провежда курсове за преквалификация, повишаване на квалификацията и чуждо езикова подготовка на офицери от българската и чуждестранна армии, както и за граждани от страната и чужбина. Провежда научно изследователска и научно развойна дейност в областта на военните и технически науки. Съседството на факултета с Народна библиотека “Ст. Чилингиров”позволява на студентите и курсистите да използват фонда и по всяко време.

Организирането и провеждането на професионално образование и обучение в област Шумен се осъществява в 13 професионални гимназии, в 4 средни общообразователни училища и едно помощно училище.

На територията на областта се намират следните професионални гимназии VIII – IX  до XII – XIII клас:

Община Шумен (гр. Шумен)

ПГ по механотехника, електроника и транспорт “Христо Ботев”

ПГ по строителство, архитектура и геодезия

ПГ по икономика

ПГ по облекло и хранене

ПГ по селско стопанство и хранителни технологии

ПГ по машиностроене

ПГ по телекомуникации

ПГ по химическа промишленост “Проф. д-р Асен Златаров”

Община Велики Преслав (гр. Велики Преслав)

ПГ по селско стопанство

Професионална техническа гимназия “Симеон Велики”

ПГ по подемна, строителна и транспортна техника “Иван Къндев”

Община Нови пазар (гр. Нови пазар)

ПГ по селско стопанство

ПГ по химични технологии и дизайн “Проф. Д-р Асен Златаров”

Средни общообразователни училища

СОУ “Н. Вапцаров” – с. Венец, община Венец

СОУ “Ц. Церковски” – с. Никола Козлево, община Никола Козлево

СОУ “П. Хилендарски” – гр. Върбици, община Върбица
СОУ “П. Волов” – гр. Шумен, община Шумен

Помощно училище “Васил Друмев” – гр. Шумен

Като цяло повечето застъпени професии и специалности в училищата съответстват на приоритетите на развитие на Шуменска област.

2.5.4.2. Преглед на състоянието на образованието по общини

Община Шумен. Делът на учащите по образователни степени в община Шумен, спрямо общия брой на учащите в областта, е както следва:

· основно образование – 46,1 %,

· средно образование – 73,0 %,

· висше образование – 100,0 %.

Учениците в основната и средната образователна степен са разпределени в 688 паралелки. Данните показват, че основната част от образователната инфраструктура от всички образователни степени е концентрирана в областния град. Представени са всички образователни степени, което прави гр. Шумен притегателен образователен център не само за учащи от общината и областта, но и от други части на страната.

	Община
	Вид на училището (чл.26/ЗНП)
	Брой

	Шумен 
	V - ХІІ клас 
	1 

	Шумен 
	гимназия (ІХ - ХІІ клас) 
	2 

	Шумен 
	ДОВДЛРГ за деца от І до ХІІ (ХІІІ) клас 
	1 

	Шумен 
	извънучилищни педагогически учреждения 
	2 

	Шумен 
	начално (І - ІV клас) 
	3 

	Шумен 
	Оздравително 
	1 

	Шумен 
	основно (І - VІІІ клас) 
	14 

	Шумен 
	помощно (за деца с умствена изостаналост) 
	1 

	Шумен 
	професионална гимназия 
	8 

	Шумен 
	Профилирана гимназия 
	1 

	Шумен 
	самостоятелно общежитие / интернат 
	2 

	Шумен 
	седмична детска градина 
	2 

	Шумен 
	СОУ (І - ХІІ клас) 
	5 

	Шумен 
	целодневна детска градина 
	29 


Професионалните направления по училища, които са застъпени в община Шумен са представени в следната таблица:

	УЧИЛИЩЕ
	ПРОФЕСИОНАЛНО НАПРАВЛЕНИЕ

	ПГ по механотехника, електроника и транспорт


	· Електроника и автоматизация

· Електротехника и енергетика

· Моторни превозни средства

· Металообработване и машиностроене

	ПГ по строителство, архитектура и геодезия


	· Строителство и геодезия

· Производство но изделия от дървесина

· Електротехника и енергетика

	ПГ по икономика


	· Стопанско управление и администрация

· Счетоводство и данъци

· Финанси, банково и застрахователно дело

	ПГ по облекло и хранене


	· Производство на храни и напитки

· Производство на облекло от текстил

· Дизайн

· Хотелиерство, ресторантьорство и кетъринг

	ПГ по селско стопанство и хранителни технологии


	· Селско стопанство

· Производство на храни и напитки

· Стопанско управление и администрация

	ПГ по телекомуникации
	· Електроника и автоматизация

	ПГ по машиностроене


	· Металообработване и машиностроене

· Моторни превозни средства

· Електротехника и енергетика

	ПГ по химическа промишленост
	· Химични продукти и технологии

· Опазване на околната среда

	Помощно училище


	· Производство на текстилно облекло

· Производство на изделия от дървесина


Община Велики Преслав. Характеризира се с развитие на туризма и конкурентноспособно и устойчиво земеделие, като се полагат усилия за  възстановяване на развитието на традиционните за общината производства – лозарство и винопроизводство. Важен проблем е подобряването на техническата инфраструктура.

Делът на учащите по образователни степени в община Велики Преслав, спрямо общия брой на учащите в областта, е както следва:

· основно образование – 7.5 %,

· средно образование – 9.1 %,

· висше образование – 0 %.

Учениците от основната и средната образователна степен се обучават в 104 паралелки.

	Община
	Вид на училището (чл.26/ЗНП)
	Брой

	Велики Преслав 
	ДОВДЛРГ за деца от І до ХІІ (ХІІІ) клас 
	1 

	Велики Преслав 
	начално (І - ІV клас) 
	2 

	Велики Преслав 
	основно (І - VІІІ клас) 
	5 

	Велики Преслав 
	професионална гимназия 
	3 

	Велики Преслав 
	СОУ (І - ХІІ клас) 
	1 

	Велики Преслав 
	целодневна детска градина 
	7 


Професионалните направления по училища, които са застъпени в община Велики Преслав са представени в следната таблица:
	УЧИЛИЩЕ
	ПРОФЕСИОНАЛНО НАПРАВЛЕНИЕ

	ПГ по селско стопанство
	· Селско стопанство

· Производство на храни и напитки

· Стопанско управление и администрация

	Професионална техническа гимназия
	· Електротехника и енергетика

· Електроника и автоматизация

	ПГ по подемна, строителна и транспортна техника
	· Моторни превозни средства


Община Нови Пазар. Общината е специализирана в развитието на стъкларо-порцелановата промишленост; лозаро-винарството и животновъдството.

Делът на учащите по образователни степени в община Нови Пазар, спрямо общия брой на учащите в областта е както следва:

· основно образование – 10,8 %,

· средно образование – 8,1 %,

· висше образование – 0,0 %.

Учениците от основната и средната образователна степен са разпределени в 150 паралелки.

Община Нови пазар (заедно с община Велики Преслав) са другите два притегателни центъра на образованието в област Шумен, особено за средното образование.

	Община
	Вид на училището (чл.26/ЗНП)
	Брой

	Нови пазар 
	извънучилищни педагогически учреждения 
	1

	Нови пазар 
	основно (І - VІІІ клас) 
	5

	Нови пазар 
	помощно (за деца с умствена изостаналост) 
	2

	Нови пазар 
	Професионална гимназия 
	2

	Нови пазар 
	СОУ (І - ХІІ клас) 
	2

	Нови пазар 
	целодневна детска градина 
	9


Професионалните направления по училища, които са застъпени в община Нови Пазар са представени в следната таблица:

	УЧИЛИЩЕ
	ПРОФЕСИОНАЛНО НАПРАВЛЕНИЕ

	ПГ по селско стопанство
	· Селско стопанство

· Стопанско управление и администрация

	ПГ по химични технологии и дизайн
	· Химични продукти и технологии

· Опазване на околната среда

	Помощно училище “Станата”
	· Хотелиерство, ресторантьорство и кетъринг 


Община Венец. Пред общинското ръководство стоят за решаване сложни социално-икономически проблеми, поради което то трябва да насочва усилията си предимно към професионална квалификация и преквалификация на трудовите ресурси.

Делът на учащите по образователни степени в община Венец, спрямо общия брой на учащите в областта, е както следва:

· основно образование – 4,8 %,

· средно образование – 1,8 %,

· висше образование – 0,0 %.

Учениците от основната и средната образователна степен са разпределени в 57 паралелки.

	Община
	Вид на училището (чл.26/ЗНП)
	Брой

	Венец 
	начално (І - ІV клас) 
	2

	Венец 
	основно (І - VІІІ клас) 
	6

	Венец 
	СОУ (І - ХІІ клас) 
	1

	Венец 
	целодневна детска градина 
	9


Едва ли застъпеното в СОУ “Н. Вапцаров” професионално направление Секретарски и офис дейности е най-подходящото с оглед на социално-икономическата ситуация в общината. 

Община Никола Козлево. Това е общината с най-висок коефициент на безработица в областта, което налага необходимостта от полагане на усилия особено в областта на професионалното обучение. Застъпеното професионално направление Производство на облекло от текстил в СОУ “Ц. Церковски” отговаря на профила на общината, тъй като това направление би могло да реши част от проблемите с безработицата, особено на жените. 

Делът на учащите по образователни степени в община Никола Козлево, спрямо общия брой на учащите в областта, е както следва:

· основно образование – 4,4 %,

· средно образование – 1,5 %,

· висше образование – 0,0 %.

Учениците от основната и средната образователна степен са разпределени в 49 паралелки.

	Община
	Вид на училището (чл.26/ЗНП)
	Брой

	Никола Козлево 
	начално (І - ІV клас) 
	2

	Никола Козлево 
	основно (І - VІІІ клас) 
	4

	Никола Козлево 
	СОУ (І - ХІІ клас) 
	1

	Никола Козлево 
	целодневна детска градина 
	9


Община Върбица. Общината се намира в тежка социално-икономическа ситуация, което изисква значителни усилия в сферата на образованието и професионалната подготовка, особено по отношение на малцинствените групи.

Делът на учащите по образователни степени в общината, спрямо общия брой на учащите в областта, е както следва:

· основно образование – 4,8 %,

· средно образование – 1,8 %,

· висше образование – 0,0 %.

	Община
	Вид на училището (чл.26/ЗНП)
	Брой

	Върбица 
	начално (І - ІV клас) 
	2

	Върбица 
	основно (І - VІІІ клас) 
	7

	Върбица 
	СОУ (І - ХІІ клас) 
	1

	Върбица 
	целодневна детска градина 
	12


Община Каолиново. Делът на учащите по образователни степени в общината, спрямо общия брой на учащите в областта е както следва:
· основно образование – 8,5 %,

· средно образование – 2,1 %,

· висше образование – 0,0 %.

Учениците от основната и средната образователна степен се обучават  в 96 паралелки.

	Община
	Вид на училището (чл.26/ЗНП)
	Брой

	Каолиново 
	извънучилищни педагогически учреждения 
	1

	Каолиново 
	начално (І - ІV клас) 
	4

	Каолиново 
	основно (І - VІІІ клас) 
	10

	Каолиново 
	СОУ (І - ХІІ клас) 
	1

	Каолиново 
	целодневна детска градина 
	16


Община Каспичан. Делът на учащите по образователни степени в община Каспичан, спрямо общия брой на учащите в областта, е както следва:
· основно образование – 4,7 %,

· средно образование – 0,9 %,

· висше образование – 0,0 %.

Учениците от основната и средната образователна степен са разпределени в 54 паралелки.

	Община
	Вид на училището (чл.26/ЗНП)
	Брой

	Каспичан 
	ДОВДЛРГ за деца от предучилищна възраст 
	1

	Каспичан 
	извънучилищни педагогически учреждения 
	1

	Каспичан 
	начално (І - ІV клас) 
	2

	Каспичан 
	основно (І - VІІІ клас) 
	4

	Каспичан 
	прогимназия (V - VІІІ клас) 
	1

	Каспичан 
	СОУ (І - ХІІ клас) 
	1

	Каспичан 
	целодневна детска градина 
	7


Община Смядово. Делът на учащите по образователни степени в община Смядово, спрямо общия брой на учащите в областта, е както следва:
· основно образование – 3,2 %,

· средно образование – 1,1 %,

· висше образование – 0,0 %.

Учениците от основната и средната образователна степен се обучават в 32 паралелки.

	Община
	Вид на училището (чл.26/ЗНП)
	Брой

	Смядово 
	извънучилищни педагогически учреждения 
	1

	Смядово 
	основно (І - VІІІ клас) 
	3

	Смядово 
	СОУ (І - ХІІ клас) 
	1

	Смядово 
	целодневна детска градина 
	4


Община Хитрино. Делът на учащите по образователни степени в община Хитрино, спрямо общият брой на учащите в областта, е както следва:
· основно образование – 3,2 %,

· средно образование – 0,1 %,

· висше образование – 0,0 %.

Учениците от основната и средната образователна степен са разпределени в 43 паралелки.

	Община
	Вид на училището (чл.26/ЗНП)
	Брой

	Хитрино 
	основно (І - VІІІ клас) 
	5

	Хитрино 
	полудневна детска градина 
	2

	Хитрино 
	СОУ (І - ХІІ клас) 
	1

	Хитрино 
	целодневна детска градина 
	9


От направения преглед по общини се вижда, че в общините Венец, Каолиново, Каспичан, Смядово и Хитрино средната образователна степен е слабо застъпено, преди всичко поради липсата на професионални средни училища.

Недостатъчното финансиране затруднява подържането на съвременна МТБ за професионално обучение. Необходимо е професионалните направление специалностите да бъдат съобразени с реалното състояние и с потребностите на икономиката в региона. 

В община Шумен през периода 2002-2005 г. са закрити следните училища: Основно учиище в с. Панайот Волов, Начално училище в с. Коньовец, Начално училище в кв. Мътница. Според специалисти от образователната сфера в областта е целесъобразно от учебната 2005/06 г. да се обединят следните професионални училища:

· Професионална гимназия по облекло и хранене, гр. Шумен с Професионална гимназия по химическа промишленост, гр. Шумен;

· Професионална техническа гимназия, гр. В. Преслав с Професионална гимназия по подемна, строителна и транспортна техника, гр. В. Преслав.

Проблемите,  свързани с реализираните собствени приходи от стопанската дейност, следва да бъдат нормативно решени в полза на училищата.
Въпреки недостатъчните финансови средства, продължават усилията за подобряване на материално-техническата база в: 

· Професионална гимназия по механотехника, електроника и транспорт “Христо Ботев” (гр. Шумен),

· Професионална гимназия по облекло и хранене (гр. Шумен), 

· Професионална гимназия по телекомуникации (гр. Шумен), 

· Професионална гимназия по селско стопанство и хранителни технологии (гр. Шумен), 

· Професионална гимназия по строителство, архитектура и геодезия (гр. Шумен),

· Професионална техническа гимназия (гр. В. Преслав) и др.

През периода 2002 – 2005 г. е обновена материално техническата база в следните училища в община Шумен:

· Реконструкция на отоплителна инсталация на ОУ “Иван Вазов” гр. Шумен.

· Подмяна на врати в НУ “Княз Борис I” гр. Шумен, III ОУ “Димитър Благоев” гр. Шумен, ОУ “Иван Вазов” гр. Шумен, II ОУ “Д-р Петър Берон” гр. Шумен.

· Подмяна на врати в СОУ “Трайко Симеонов” гр. Шумен

· Монтаж на ламиниран паркет в 7 стаи.

· Обзавеждане на 7 компютърни кабинета.

· Аварийно осветление в ОУ “Васил Левски” с. Градище, НУ “Княз Борис I” гр. Шумен, ОУ “Христо Ботев” с. Друмево, ОУ “Панайот Волов” с. Мадара.

· Възстановени спортни площадки в СОУ “Сава Доброплодни” гр. Шумен, ПМГ “Нанчо Попович” гр. Шумен.

· Закупени 163 бр. ученически маси, 375 бр. ученически стола, 56 бр. столове на колелца.

· Доставени компютри на стойност 6860 лв.

· Газификация на СОУ “Йоан Екзарх Български” гр. Шумен, СОУ “Сава Доброплодни” гр. Шумен, СОУ “Панайот Волов” гр. Шумен, ГПЧЕ “Никола Вапцаров” гр. Шумен, II ОУ “Д-р Петър Берон” гр. Шумен.

На територията на област Шумен има и 4 специални училища:

· Основно оздравително училище ”Христо Смирненски”, гр.Шумен (с 84 ученика),

· Помощно училище ”Васил Друмев”, гр.Шумен (с 266 ученици),

· Помощно училище”Станата”, гр.Нови Пазар (с 149 ученици),

· Начално помощно училище ”П.Р. Славейков”, с. Стан (с 40 ученика).

На територията на област Шумен има и 3 ДОВДЛРГ:

· ДОВДЛРГ ”Детелина”,гр.Шумен - 76 деца

· ДОВДЛРГ - гр.В.Преслав – 100 деца

· ДОВДЛРГ ”Слънце”, гр.Каспичан – 26 деца

По отношение на кадровата обезпеченост в училищата и ДОВДЛРГ в област Шумен са създадени необходимите кадрови предпоставки и условия за организиране и провеждане на образователно-възпитателния процес. Всички учители и възпитатели, работещи в училищата и ДОВДЛРГ, притежават необходимата правоспособност и нужната квалификация за заеманата длъжност. 

По отношение на МТБ не са извършвани основни ремонти в специалните училища и ДОВДЛРГ от 1990 година. Извършвани са само частични ремонти на покриви, парни инсталации, парни котли.

В ДОВДЛРГ ”Детелина”, гр.Шумен и ДОВДЛРГ - гр. Велики Преслав с финансовата подкрепа на спонсори са извършени ремонти на част от спалните помещения, изградени са трапезарии на всеки етаж.

2.5.4.3. Детски заведения

Поради демографската криза през последните години се наблюдава тенденция на намаляване броя на детските градини. В област Шумен през 2003г. има  127 ЦДГ, от които 119 целодневни детски градини, за разлика от 1999 г., когато броят на детските градини е бил 144. Броят на децата в тях през 2003 г. е 5 338, докато през 1999 г. броят на децата е бил 5 652. Педагогическият персонал в  детските заведения през 2003 г. е 514 души, като на един педагог се падат средно по 10.4 деца. На този етап структурата и количеството на детските заведения като цяло задоволяват потребностите на областта. В бъдеще се очаква продължаване на тенденцията към намаляване на броя на децата, което ще доведе до съкращения на преподаватели и закриване на детски градини.  

2.5.4.4. Специфични проблеми на образованието

Един от основните проблеми, свързан с образованието в областта е високият дял на ромите, които не са обхванати от системата за основно и средно образование. Според данни от извадково изследване на фондация „Отворено общество”
 в Шуменска област учениците от ромски произход са 17 %, учениците от турски произход са 29 % и тези от български произход са 53 %.  На базата на същото изследване най-висок е процентът ученици роми в следните общини: Каспичан - 40 %, Върбица - 37 %, Никола Козлево – 36 %, Смядово - 23 %, Нови Пазар - 19 %, Шумен – 11,3 %. Показателно е, че в областта има голям "скрит" процент роми, които не са обхванати в образователния процес. Проблемите са свързани главно в невладеенето на български език от учениците, неангажираността на родителите им с учебния процес, лошото социално-икономическо положение на семействата им. Учебният процес и училището като институция не ангажира родителя. Ромските деца владеят в много ниска степен българския език, което основно затруднява учебния процес. Към това се нарежда и липсващата самоподготовка, следствие на нехайството на родителите. Твърди се, че дори когато процентът на учениците роми в едно смесено училище надхвърли 50% няма видими тенденции за оттегляне на българчетата. В едно от посетените училища обаче е изразено противоположното мнение, че българите, турците и децата на по-заможните роми напускат училището, ако имат тази възможност. Повечето от учителите нямат необходимата подготовка, отговаряща на спецификата на работата им.  По данни от същото изследване в някои населени места почти 100 % от учениците са роми – начално училище в с. Цани Гинчево (96 %), начално училище в с. Косово (100 %), ОУ „Пенчо Славейков” в с. Марково (100 %).

Връзката между състоянието на образованието и социално-икономическото развитие е двупосочна – от една страна образованието и професионалната подготовка на човешките ресурси оказва влияние върху развитието на основните отрасли и научно-техническото им равнище, а от друга – образователната система в голяма степен изпитва трудности, свързани с икономическите и социалните проблемите на прехода. В хода на демократизиране на образователната система се породиха проблеми, общи за цялата страна, включително и за област Шумен. Такъв специфичен проблем в това отношение е недостатъчната мотивация за учене, което се илюстрира с наблюдаваното всяка година понижаване на средния успех по основните дисциплини.
Материално-техническата база на специалните училища е крайно остаряла, тъй като практически тя не е обновявана през последните 15 години.

Пречка за завършването на средно образование от социално слаби деца е  липсата на общежития за тях.

Налице са редица специалности  по остарели отрасли със затихващи функции. Затруднено е практическото обучение на учениците в професионалните училища, поради нарушените връзки между училищата и фирмите и липса на възможности за заплащане на това обучение. Необходимо е провеждането на маркетингови проучвания, насочени към дефинирането на потребностите от кадри в частния и публичния сектор, на основата на които да се преструктурира професионалното образование в областта.

Един от най-тежките проблеми на образованието е финансовият. Недостатъчни са средствата за образование в общинските бюджети, макар че се правят опити за децентрализиране на средствата. Липсата на достатъчен финансов ресурс оказва влияние върху редица дейности в училищата:
· Затруднено е поддържането на сградния фонд. Остарялата МТБ създава проблеми в учебно-възпитателния процес.
· В повечето училища липсва възможност за сериозно компютърно и интернет обучение на учениците, а в езиковите гимназии езиковите кабинети не са на съвременно техническо ниво.
· Слабо е застъпена квалификацията на учителите. Липсват стимули за повишаването й и постоянното осъвременяване на преподаването, както по съдържание, така и по форма.
· Учебните програми в училищата са далеч от налагащата се световната практика, която предполага да се преподава не информация, а умения как да се борави с нея.
Все още са малко училищата в областта, които се включват в конкретни проекти и програми, финансирани от фондовете на ЕС, Световната банка и други донори. Реализирането на такива проекти ще доведе до подобряване на МТБ, до повишаване на квалификацията на учителите, до подобряване на обучението на учениците като цяло. Следва училищните ръководства, общинските власти и областната администрация да инициират и подкрепят участието в такива проекти. В община Шумен се работи по следните проекти в областта на образованието:
· “Община Шумен – многоетнически образователен модел”

· “Програма РаМО”

· “Социално приобщаваща Европа”

· “Младежки дискусионни клубове”

· “Контрол и превенция на ХИВ/СПИН” – компонент 7 – Младежи в извънучилищна среда

· “Светлина за нов живот”

Изводи:

· Поради задълбочаващата с демографска криза, броят на учениците намалява, което води до закриване на училища и детски градини;
· Професионалното образование е концентрирано на територията на община Шумен, в областния град;
· Състоянието на образованието в северните и в южните периферни общини като цяло не е задоволително;
· Установява се значително несъответствие между реалните потребности от кадри на пазара на труда и предлаганите специалности в професионалните училища;
· Задълбочава се тенденцията към намаляване на мотивацията за придобиване на образователна степен;
· Регистрира се нарастване на броя на безпричинните отсъствия от училище;
· Работещите в образователната сфера имат нисък демотивиращ социален статус;

· Безработицата сред учителите донякъде стимулира квалификацията и преквалификацията им, но от друга страна високите такси, които те трябва да заплащат, възпрепятстват този процес;

· Като цяло обществеността слабо се интересува от проблемите в образованието, тъй като вниманието на значителна част от хората е ангажирано с нелекото им материално състояние;

· Не се работи достатъчно с талантливите деца, което ще има негативен социално-икономически ефект в бъдеще;

· Липсват алтернативни форми за запълване на свободното време на учениците, особено в малките селища

2.5.5. Култура


Културният живот в Шумен е разнообразен и многостранен. Своето развитие той започва през далечната 1851 г. със създаването на първия в България симфоничен оркестър и оперета. През 1856 г. се поставя началото на българския национален театър с представянето на първото театрално представление. Може да се твърди, че началото на читалищната дейност дава Сава Доброплодни още през 1856 г. с читалище „Добри Войников”, като също така основава и първото класно девическо училище. Първото взаимно училище е създадено през 1846 г. Тук са родени и творили и авторите на българската драма Добри Войников и на първата българска повест Васил Друмев. В Шумен е роден и Панайот Волов, един от апостолите на Априлската епопея. След Освобождението Шумен запазва значението си на културно-просветно средище в което проникват традициите на Възраждането.

Сега Шумен е културен и образователен център на Шуменска област, като дейностите в областта на културата се осъществява от държавни, общински, регионални, неправителствени и частни институции, организации и сдружения.

Културните традиции и прояви са с местна и национална значимост и те трябва да бъдат съхранени, развити и популяризирани.

В областта на просветата и културата Шумен отстоява позициите си на един от водещите центрове в страната.

Средища на културното развитие и обогатяване на населението са музеите, театрите, читалищата, библиотеките, галериите, религиозните домове на различните вероизповедания и др.

В Шумен има няколко професионални културни института - драматично-куклен театър, филхармония, голяма библиотека, няколко читалища, художествена галерия и богат исторически музей със съвременна експозиция. Музейната мрежа се допълва от четири мемориални къщи-музеи и археологически музей на Шуменската крепост.

В чест на 1300-годишнина на българската държава е издигнат грандиозен мемориален комплекс "Създатели на българската държава", превърнал се в символ на града.
От гледна точка на културата от изключително значение са:

Историко-археологически резерват "Шуменска крепост"

Посещения за периода 2000-2004г. в ИАР „Шуменска крепост”

	Година
	2000
	2001
	2002
	2003
	2004

	Общо
	5630
	3910
	2290
	3039
	9528

	В т.ч. чужденци
	105
	110
	120
	95
	824


Томбул джамия "Шериф Халил Паша"
Плиска - национален историко-археологически резерват
Посещения за периода 2000-2004г. в НИАР „Плиска”

	Година
	2000
	2001
	2002
	2003
	2004

	Общо
	7958
	9226
	12108
	8987
	9509

	В т.ч. чужденци
	265
	419
	518
	240
	528


Мадара - национален историко-археологически резерват

Посещения за периода 2000-2004г. в НИАР „Мадара”

	Година
	2000
	2001
	2002
	2003
	2004

	Общо
	34785
	33160
	47110
	46070
	44460

	В т.ч. чужденци
	6201
	12920
	16180
	15870
	13840


Велики Преслав - национален историко-археологически резерват с музей

Регионален исторически музей (гр.Шумен)

Съхранява над 150 000 музейни единици в осем зали. Експозицията представлява богатата история на региона от древността до края на XIX в. Притежава богата сбирка от икони, монети, печати и металопластика експонирани в зала "Съкровищница". Тракийска гробница от 4 в. пр. н. е. е единствената представена в музейна среда на Балканския полуостров.

Посещения за периода 2000-2004г. в Регионален исторически музей

	Година
	2000
	2001
	2002
	2003
	2004

	Общо
	5714
	6735
	6153
	3693
	4682

	В т.ч. чужденци
	20
	67
	59
	79
	83


Къща-музей "Панайот Волов" (гр.Шумен)

Домът на един от видните дейци на българската национална революция - Панайот Волов, днес е превърнат в музей. С оригинални материали е пресъздадена обстановката, в която са преминали детските и юношеските години на родения през 1850 година в град Шумен, Панайот Волов.

Посещения за периода 2000-2004г. в Къща-музей „Панайот Волов”

	Година
	2000
	2001
	2002
	2003
	2004

	Общо
	2876
	1703
	1968
	815
	1055

	В т.ч. чужденци
	3
	8
	2
	0
	0


Къща-музей “Добри Войников” (гр.Шумен)

Домът на видния възрожденец Добри Войников днес е превърнат в музей. Къщата, архитектурен паметник от епохата на Възраждането, е построена от самия него. 

Посещения за периода 2000-2004г. в Къща-музей „Добри Войников”

	Година
	2000
	2001
	2002
	2003
	2004

	Общо
	6440
	6440
	2347
	3183
	1786

	В т.ч. чужденци
	25
	32
	16
	40
	36


Къща-музей “Лайош Кошут” (гр.Шумен)

Паметник на възрожденската архитектура с оригиналния си градеж, с двор на три нива ограден с високи зидове, домът е свързан с българската и с унгарската история. Това е къщата на шуменския търговец и кмет на българската община хаджи Димитраки Хаджипанев, в която живее водачът на Унгарската революция Лайош Кошут по време на изгнанието си в град Шумен.

Посещения за периода 2000-2004г. в Къща-музей „Лайош Кошут”

	Година
	2000
	2001
	2002
	2003
	2004

	Общо
	1802
	2108
	1948
	2004
	2163

	В т.ч. чужденци
	23
	48
	41
	104
	83


Музеен комплекс “Панчо Владигеров” (гр.Шумен)

Панчо Владигеров е сред най-изтъкнатите творци на изкуството, които град Шумен е дал на България и света. 

Посещения за периода 2000-2004г. в Музеен комплекс “Панчо Владигеров”

	Година
	2000
	2001
	2002
	2003
	2004

	Общо
	4496
	4577
	4391
	3210
	1073

	В т.ч. чужденци
	328
	466
	591
	719
	607


Комплекс – паметник “Създатели на Българската държава” (гр.Шумен)

Монументът е открит на 28.11.1981 година, в чест на 1300 години от създаването на българската държава и пресъздава най- важните моменти от историята на Първото българско царство от Аспарух до Симеон.

Възрожденско училище в кв. Дивдядово (гр.Шумен)

Килийното училище е сред малкото напълно запазени новобългарски училища у нас. Намира се в двора на църквата и е строено заедно с нея през 1846 г.

Народно читалище "Добри Войников" (гр.Шумен)

Сградата на читалището, основано през 1856 г., е построена през 1898 г. по проект на френския архитект И. М. Мерсие. В него се съхранява първата театрална завеса, рисувана от виенските художници Макс Хагендоф и Водянски.

Велики Преслав е изходен пункт за посещение на старата ни столица намираща се на 3 км южно от града. В града се намират читалище „Развитие” основано през 1874г., музей, етнографска къща, църквата „Св.св. Петър и Павел.

Във Върбица се намират читалище „Пробуда” основано през 1871г., църквата „Св. Димитър Солунски” (1842г.).
В град Каспичан се намира читалище основано през 1898г.

Читалище „Христо Ботев” основано през 1872г. се намира в град Нови пазар. В същия има и картинна галерия.

В Смядово се намира читалище „Братство” основано 1860. В града има и много старо училище.

В Шумен се провеждат многобройни и разнообразни културни прояви:

· Друмеви театрални празници "Нова българска драма"
· Национални детски театрални дни

· Национален конкурс за изпълнение на унгарска и българска литература

· Ден на Шумен
· Ден на шуменските дарители 

· Общински читалищен събор 

· Традиционен народен събор "На вечерник в Дивдядово" 

· Национални ученически хорови празници "Добри Войников

· Национален конкурс за пианисти "Панчо Владигеров" 

· Национален конкурс за цигулари "Панчо Владигеров" 

· Национален студентски литературен конкурс "Боян Пенев

· Музикални дни "Мадарски конник" 

· Международен конкурс за пианисти и цигулари "Панчо Владигеров" 

· Международен фолклорен фестивал в рамките на "Варненско лято" и др.

Основни проблеми:

· Недостатъчна финансова обезпеченост за развитието на културата и поддържане на базата.

· Необходимост от допълнителни алтернативни финансови източници.

· Съществен проблем е отоплението на културните институти и читалищата.

· На много от паметниците на културата са нанесени значителни щети и от времето и от иманяри.

· Необходимо е засилването на културната идентичност на региона и интензификация на културния обмен, както вътре в областта, така и с останалите области в страната. При добро използване на културните ресурси, може да се получи стимулиране и на други сектори на местната икономика, например на туризма.

· Ограничените финансови средства за читалищата ги възпрепятстват при реализирането на дейности, свързани с попълване на библиотечни фондове, популяризиране и съхраняване на местните фолклорни обичаи и традиции и др.

· Демографската криза е довела до липса на млади хора в малките населени места, което от своя страна влияе и ще продължава да влияе върху негативно върху културния живот и читалищата в тези селища. Поради този факт последните все повече ще се характеризират със затихващи функции.

· Не са масови организираните посещения на културни прояви, но от друга страна посещенията на дейци на културата в училищата също не е често явление. Това възпрепятства издирването и подпомагането на талантливи деца и създаването на предпоставки за тяхната изява.

Според представители на местните културни институции, основните усилия в областта на културата трябва да бъдат насочени към:
· Запазване, утвърждаване и развитие на традиционните за Шуменска област културни форуми и инициативи.

· Възстановяване, опазване и поддръжка на местните паметници на културата, което ще доведе до възможност за тяхното изучаване от страна на подрастващите.

· Развитие и обновяване на материално-техническата база в областта на културата.

· Разработване и реализиране на международни и национални културни проекти.

· Създаване на предпоставки за развитие на млади дарования.

· Популяризиране на местното фолклорно и етническо наследство чрез музикални и театрални формации и културно-информационни центрове.

· Използване на богатото културно-историческо наследство за развитие на културен туризъм. Подобряване на инфраструктурата и успешен маркетинг за привличане на туристи за този вид туризъм. Възстановяване на традиционни за областта занаяти и превръщането им в туристически продукт. Разработване на цялостна стратегия за подобряване на маркетинга на туристическия продукт в областта на културата. 

· Включване на медиите в отразяването и популяризирането на културните събития в областта.

· По-активно участие на НПО в посредничеството между културните и предприемаческите инициативи в областта.
2.6. Анализ на техническата инфраструктура

2.6.1. Транспортна инфраструктура

2.6.1.1. Пътна мрежа

Територията на област Шумен се обслужва основно от автомобилен транспорт,  чрез който  се осъществяват по-голямата част от икономическите връзки и пътуванията между населените места.  

На територията на областта Областно пътно управление – Шумен стопанисва и поддържа общо 591 км. І, ІІ и ІІІ клас пътища от Републиканската пътна мрежа. Първокласните и второкласните пътища са изградени най-вече в централната и западната част на областта, където е концентриран и основният демографски и стопански потенциал.

През област Шумен преминава и част от трасето на автомагистрала Хемус (София-Варна), като само 14 км от магистралата засега са в експлоатация (от западната граница  на областта до пътен възел Каспичан). Към момента в строеж са още 6,4 км. (от пътен възел Каспичан до кв. Мътница), докато останалата част от трасето до Белокопитово е проектирана и предстои започване на строителните работи през следващия планов период. Включването на новите отсечки в експлоатация значително ще повиши инвестиционната атрактивност на териториите, през които преминава трасето, което ще рефлектира върху общото икономическо състояние на областта.
Най-високото ниво на транспортно обслужване се извършва от трите първокласни пътя, чрез които се осъществяват връзките на областта с територията на страната. Това са:

· Път I-2 (Е-70) и Път I-4 (Е-772), свързващи се при пътен възел Белокопитово, които са развити в направление запад-изток, съответно от София и Русе към Варна. Тези пътища осигуряват най-бързата (засега) връзка на областта със столицата, с дунавското крайбрежие и Черноморието и към момента са най-натоварената транспортна артерия в рамките на областта. 

5-километров буфер около първокласните пътища Е-70 и Е-772 в област Шумен. В буферните зони около тези пътища са концентрирани 14,5% от населените места и над 56 % от населението в областта.

· Трасето на път І-7, който  свързва границата с  Румъния – о.п. Силистра – о.п. Дулово – о.п. Шумен – о.п. Преслав – Върбица – Бероново – Мараша – о.п. Ямбол – о.п. Елхово – Гранитово – Мелница – Лесово – границата с Турция. След откриването на ГКПП “Лесово” ще се осъществи връзка между Турция – България – Румъния по направлението на първокласния път І–7, разтоварвайки особено интензивното движение по направленията на път ІІ – 55 Свиленград – Н. Загора – В.Търново – Русе и път І–5 Свиленград – Димитровград – Ст. Загора – Габрово – В. Търново – Русе. В бъдеще по направление на път  І-7 ще бъде осъществена и връзка с АМ “Тракия”. Пътят на територията на област Шумен осъществява връзката между областния център със северната и южна периферни територии. В 5 км буфер около трасето са концентрирани съответно 37% населените места и 64% от населението на областта. 

5-километров буфер около първокласен път І-7 в област Шумен. В буферната зона от двете страни на пътя са концентрирани 37 % населените места и 64 % от населението на областта.

Трябва да се отбележи, че качеството на пътната настилка на този път не отговаря на изискванията за първокласен път, което налага сериозни реконструкции, а на места почти цялостно изграждане с цел привеждането му към необходимите стандарти.

Общо по двете първокласни пътни трасета е концентрирано над 75% от населението на областта, което определя изключително важното значение на тези пътища за обслужване на населението и за нормалното функциониране на икономиката. Това от своя страна изисква значителни финансови средства за тяхното поддържане и усъвършенстване.

Пътната мрежа се допълва от общинските пътища, които формират основата на пътната мрежа в изостаналите селски райони на областта, особено в северната-централна и североизточната част от територията на област Шумен. По-голяма част от общинските пътища е в изключително лошо състояние и те се нуждаят от рехабилитация и основен ремонт, което от своя страна определя като недобро транспортното обслужване на населените места.

Гъстотата на пътната мрежа в област Шумен е средно 0,17 км/кв.км, което е значително по-малко от средното за страната (0,333 км/ кв.км). Най-голяма е гъстотата на пътната мрежа в централната част на областта.
Ремонтните работи по поддържане и възстановяване на републиканската пътна мрежа се финансират частично от републиканския бюджет и частично от общинските бюджети.
Усвоени средства за ремонт на пътната мрежа на територията на област Шумен
	Година
	Усвоени средства за реконструкции, рехабилитации, основен и среден ремонт по Републиканските пътища
	Усвоени средства за извършен текущ ремонт и поддържане  на Републиканските пътища
	Общо

	2000
	2,887,752.20
	741,271.90
	3,629,024.10

	2001
	7,870,853.00
	3,349,125.20
	11,219,978.20

	2002
	2,313,758.70
	3,497,774.30
	5,811,533.00

	2003
	1,222,002.91
	1,223,793.40
	2,445,796.31

	2004
	568,757.10
	2,350,079.50
	2,918,836.60


Достъп на населението до областния център

Анализът на достъпността на населението до областния център има важно значение за изясняване на възможностите на жителите на областта за ползване на социалните, административните, културните и др. услуги, които предлага гр. Шумен. Под достъпност тук се разбира средното време за достигане до областния център от която и да е точка, попадаща в обхвата на изследваната територия. Според Wegener et al. (2002) показателите за достъпност описват „относителното положение на дадена територия по отношение на възможностите, дейностите и активите на същата или друга територия, като ‘територия’ може да се възприеме като регион, населено място или транспортен коридор”. При съставянето на тези показатели винаги се включва пространствена компонента, която може да се измерва в разстояние, време за пътуване, цена, неудобство и др. Най-общо достъпността се възприема като съвкупност от две функции, едната свързана с дейностите и възможностите които могат да бъдат достигнати, а другата състояща се от времето, усилието, цената и разстоянието за достигането им.

Както бе изяснено по-горе измерването на достъпността не може да бъде осъществено без включването на пространствена компонента. Поради това най-адекватно би било за конструирането на показатели за достъпност да се използва пространствено определена (географска) информация, организирана в среда на географска информационна система. Според Foteringham (2000) и др. най-важната част от всяка ГИС е пространствената база от данни, като до голяма степен резултатите от направения анализ ще зависят от качеството и правилната структура на първичната информация.

За конструиране на показателите, отнасящи се до достъпността на територията са използвани растерни ГИС-базирани алгоритми. Растерните модели на данните в ГИС представят пространството, като разделят обектите на дискретни еднакви квадрати, наречени клетки (пиксели). Съвкупността от клетки изгражда т.нар. растерна решетка, организирана в матрица, състояща се от редове и колони.  Всяка клетка е проектирана в равнина посредством картографска проекция и съдържа стойност, описваща наблюдавания обект. В растерния модел на данните точките, линиите и полигоните се третират по един и същ начин - като клетки, изграждащи растерна решетка. Тази особеност на растерната информация, изразяваща се в еднотипна структура, позволява използването на единен семантичен език. Растерите модели дават възможност за представяне на данните като повърхност, което дава сериозни възможности за пространственото моделиране.  Благодарение на интегрираната среда за работа с пространствена информация растерната ГИС позволява голяма гъвкавост при количествено моделиране и комбиниране на различни слоеве, въпреки че по този начин се губи част от геометричната точност на пространствената информация.

Първата стъпка за моделиране на достъпността е свързана с определянето на скоростта за придвижване за различните типове територия и създаването на слой с такава информация. За нуждите на настоящата разработка е създадена растерна решетка с размер на клетката 100 х 100 метра, с кодирани стойности, отразяващи скоростта за нейното преминаване. Времето за преминаване на растерната клетка се изчислява както следва:

където:

CCT - време за преминаване на растерната клетка;

P - размер на пиксела;

TS - скорост на придвижване.

По този начин се получава „индискретен” растерен слой, при който разстоянието се трансформира във време.  Аналогично за конструирането на подобни показатели може да се използва и цена на пътуването. Възприема се че скоростта за придвижване извън транспортната мрежа е 6 км/час. След това се пристъпва към изчисляване на най-краткото разстояние от всяка една от растерните клетки в решетката до обектите от интерес (в случая с настоящата разработка - областен и/или общински център), чрез натрупване на времето за преминаване на клетката. Най-накрая за изчисляване на показателите с помощта на „зонална статистика”, вградена в повечето ГИС-базирани пакети за обработка на растерни данни, се осредняват стойностите за всяка една от общините, обект на изследването.

	Тип настилка
	Средна скорост (км/ч)
	Време за преминаване на растерната клетка (мин)

	Автомагистрала
	120
	0,0500

	Първокласен път
	90
	0,0667

	Второкласен път
	80
	0,0750

	Третокласен път
	70
	0,0857

	Четвъртокласен път
	60
	0,1000

	Друга
	6
	1,0000


От направения анализ на достъпността става ясно, че на територията на областта се наблюдават  значителни различия по отношение на времето за достигане до областния център – гр. Шумен.  В най-неблагоприятно положение са общините Никола Козлево, Каолиново и Върбица, където съответно 51,7, 26,2 и 25,8 % от населението на общините са отдалечени на повече от 45 минути време за път от областния център.  Времената за достъп ще бъдат още по-големи през зимните месеци при характерните за областта снегонавявания и образуване на преспи.
Дял на населението с достъп до областния център над 30 мин.
	Община
	Относителен дял (%)

	Област Шумен
	18.0

	Велики Преслав
	0.0

	Венец
	34.7

	Върбица
	92.0

	Каолиново
	100.0

	Каспичан
	3.4

	Никола Козлево
	100.0

	Нови пазар
	7.1

	Смядово
	28.8

	Хитрино
	0.0

	Шумен
	0.0

2.6.1.2. Железопътен транспорт

На територията на област Шумен съществува добре развита железопътна инфраструктура, което се предопределя от географското положение на областта. Развити са две основни направления, по които се осъществяват основните обеми от пътникопотоци и превози на товари. Това са линиите София-Плевен-Г.Оряховица- Варна и Русе-Каспичан-Варна, Бургас-Карнобат-Шумен-Русе (Варна). С локално значение са отклоненията към Велики Преслав и Нови Пазар. 

Общата дължина на жп линиите на територията на областта възлиза 166 км, от които 107 км са единични и 59 км – удвоени ( около 35,5%).
Ползването на жп транспорта се извършва чрез 8 гари и 13 жп спирки, концентрирани главно в централната част на областта. Пресичането на линиите с пътната мрежа се осигурява от 33 жп прелеза, от които 7 са неохраняеми. По-голямата част от тях са разположени на общински пътища, а само 5 са разположени на пътища от републиканската пътна мрежа.
Свързването на жп линиите е довело до формирането на два основни жп възела с национално значение на територията на областта – Шумен и Каспичан.   

Железопътната мрежа е оптимално развита и отговаря на нуждите на населението и икономиката в областта. Усилията трябва да бъдат насочени преди всичко към повишаване качеството на обслужването.

2.6.2. Съобщителна инфраструктура

Съобщителната мрежа, като основа за интегралните съобщителни услуги има структуроопределящо значение за развитието на всяка териториална единица.
На територията на област Шумен телефонните съобщения са организирани главно на базата на аналогови системи, преносни системи и нискочестотни селищни и междуселищни кабели, като постепенно, подобно на останалата част от страната се въвежда и цифрова техника.
	ГЛАВНИ ТЕЛЕФОННИ ПОСТОВЕ КЪМ 31.12.2002 г.

	
	
	
	
	
	
	
	

	Административно-териториална единица
	Население
	 
	Главни телефонни постове

	
	
	
	Брой
	на 100 жители
	 
	в т.ч. за населението

	
	
	 
	
	
	 
	Брой
	на 100 жители

	България
	7 801 273
	
	2 906 067
	37,3
	
	2 431 621
	31,2

	Североизточен
	1 285 803
	
	459 625
	35,7
	
	387 573
	30,1

	Шумен
	200 701
	
	63 497
	31,6
	
	54 918
	27,4


Степента на цифровизация е важен показател за развитието на сектора на съобщенията. Населените места в област Шумен са обхванати от местни мрежи с АТЦ, като степента на цифровизация е една от ниските за страната.  Относителният дял на цифровите телефонни постове от общият брой на телефонните постове в област Шумен възлиза на едва 3,4 % при средни стойности за България и североизточния район за планиране съответно 18,7 и 19,7 %.

Другият важен показателят, който характеризира нивото на развитие на селищните телефонни съобщения е телефонната плътност. Той се изразява в броя на главните телефонни постове, които се падат на сто жители от населението на дадена териториална единица.  По отношение на този показател областта се характеризира с малко по-ниски от средните за страната и североизточния район за планиране стойности.

	ТЕЛЕФОННИ ПОСТОВЕ КЪМ 31.12.2002 г.

	
	
	
	
	
	
	
	
	
	
	
	

	Административно-териториална единица
	Общо
	 
	В градовете
	 
	В селата

	
	Общо
	В т. ч. цифрови
	Отн. дял на
цифровите
(%)
	 
	Общо
	В т. ч. цифрови
	Отн. дял на
цифровите
(%)
	 
	Общо
	В т. ч. цифрови
	Отн. дял на
цифровите
(%)

	България
	2 906 067
	573 331
	19,7
	
	2 252 386
	554 873
	24,6
	
	653 681
	18 458
	2,8

	Североизточен
	459 625
	86 160
	18,7
	
	350 003
	83 579
	23,9
	
	109 622
	2 581
	2,4

	Шумен
	63 497
	2 187
	3,4
	
	46 361
	2 187
	4,7
	
	17 136
	-
	-


Медии

Сигналите на националната телевизия и радио покриват територията на областта. Въвеждането на сателитни антени в бита намалява значението на проблема с обхвата на изградената мрежа от ретранслатори. В общините има изградени кабелни телевизионни мрежи, чийто обхват непрекъснато се разширява.

Основните медии с регионално и локално значение са следните:

· ТВ “ Шумен “ – приема се на териториите на общините Шумен, Велики Преслав, Каспичан и Нови пазар;

· Кабелна телевизия “Вариант 6“ – приема се на територията на общините Шумен и Велики Преслав;

· Радио “Шумен“ – приема се на територията на областите Шумен, Разград, Търговище, Силистра, Добрич;

· “Форте“ радио – приема се на територията на общините Шумен, Велики Преслав, Нови пазар и Търговище;

· “Дарик“ радио – Шумен: приема се на територията на областите Шумен, Търговище и Разград;

· в–к “Шуменска заря“ – разпространява се на територията на област Шумен;

· вестник “Шумен“ – разпространява се на територията на общините Шумен, Нови пазар, Велики Преслав.

2.6.3. Водопроводна и канализационна инфраструктура

Водостопанската система е обслужваща система, свързана с всички сфери на обществения живот. Основни подсистеми на водостопанската система са:

·  Питейно-битово водоснабдяване

·  Отвеждане и пречистване на отпадните води

·  Хидромелиорации

·  Хидроенергетика

2.6.3.1. Питейно-битово водоснабдяване

В област Шумен са водоснабдени 151 населени места. Изградена е 885 км външна и 1 447 км вътрешна водопроводна мрежа, както и 50 454 км вътрешносградна инсталация. Основни източници на питейна вода са шахтовите кладенци (154), каптажите (151), както и дълбоките сондажи (50) и каптажите (4). Голяма част от каптажите през лятото пресъхват, което налага режим във водопотреблението, особено в северната част на областта. Областният център и Велики Преслав се водоснабдяват от яз. Тича.
Съществуващата водопроводна мрежа се нуждае от реконструкция и подмяна на голяма част от тръбите, които са етернитови. Освен че поражда хигиенно-санитарни проблеми, те са предпоставка за възникване на чести аварии и загуба на питейна вода. Поради лошото състояние на водопроводната мрежа почти половината от подаваните количества се губят. Водопроводните поцинковани отклонения в основната си част са изградени преди около 30 години и поради амортизация също създават предпоставки за аварии. Основните проблеми са свързани с остарялата вътрешна и външна водопроводна мрежа и необходимостта от включване на нови водоизточници във водоснабдителните групи.
По отношение на качеството на питейната вода се провежда мониторинг в следните пунктове:

· Пункт “Дълбок сондаж – ПС-ПБВ гр. Каспичан” с код 3658702, който е разположен срещу пречиствателната станция за битово-фекални води на “Рока България” АД гр. Каспичан (в северна посока) от другата страна на шосето Шумен – Каспичан. Тръбният кладенец е с дълбочина около 700 м, а вода за питейни нужди се черпи от около 75 м дълбочина.

· Пункт “гр. Нови пазар” с код 5200901, който е разположен в североизточния край на гр. Нови пазар. На запад помпената станция граничи с ветеринарно-медицинската служба. Проби се вземат от помпената станция от смесената вода от три дълбоки тръбни кладенци и от един плитък. Водата от помпената станция се използва за питейни нужди.

· Пункт “Дълбок сондаж – ПС-ПБВ с. Цани Гинчево” с код 7803201, който се намира в посока с. Никола Козлево – с. Цани Гинчево, преди селото, вдясно. Водата се използва за питейни нужди.

· Пункт “Дълбок сондаж – ПС-ПБВ с. Изгрев” с код 3256201, който се намира в посока гр. Каолиново – с. Изгрев, след селото, отбивка вляво, по пътя гр. Шумен – гр. Силистра, в посока Шумен. Водата се използва за питейни цели.

· Пункт “Дълбок сондаж – ПС-ПБВ с. Васил Друмево”, който се намира на север от с. Васил Друмево, на около 2 км от селото. Водата се използва за питейни нужди.

· Пункт “с. Хан Крум ПК “Строителни материали”, който се намира на югоизток от селото, на територията на ПК “Строителни материали”. Водата се използва за промишлени цели.

· Пункт “с. Радко Димитриево” с код 6144301, който е разположен на приблизително 200 м преди Телеугоителното стопанство по път, успореден на жп линията, до тополите. Водата се използва за питейни нужди.

· Пункт “Шахтови кладенци – ПС-ПБВ гр. Смядово” с код 6770802, който е разположен срещу стария (затворен) жп прелез, от другата страна на шосето Шумен – Смядово. Шахтовите кладенци са шест, като вода се черпи предимно от четири от тях. Дълбочината им е около 10-12 м, като водата се използва за промишлени цели. 
· Пункт “гр. Каспичан Консервен завод” с код 3658701, който се намира на територията на Консервния завод до р.Провадийска. Водата се използва за промишлени цели.

В пунктове  “Дълбок сондаж – ПС-ПБВ гр. Каспичан”, гр. Нови пазар, “Дълбок сондаж – ПС-ПБВ с. Цани Гинчево”, “Дълбок сондаж – ПС-ПБВ с. Изгрев”,  “с. Хан Крум ПК “Строителни материали””, пробонабирането се извършва четири пъти годишно, през месеците февруари, май, август и ноември. В пунктове “Дълбок сондаж – ПС-ПБВ с. Васил Друмево”, с. Радко Димитриево, “Шахтови кладенци – ПС-ПБВ гр. Смядово” и “гр. Каспичан Консервен завод”, пробонабирането се извършва два пъти годишно през месеците февруари и август. През 2004 г. пробонабиране в пункт за подземни води “гр. Каспичан -  Консервен завод” е извършвано еднократно поради сезонно използване на водоизточника.
Анализираните показатели през 2004 г. са 34, от които 28 основни и 6 допълнителни.

Превишение на ПДК за показатели желязо и манган се констатира през месеците май, август и ноември при пункт “с.Хан Крум ПК “Строителни материали”. Максимално превишение за показатели желязо и манган се установява през м. ноември, съответно 9,8 пъти над ПДК и 20 пъти над ПДК. При същия пункт през м. май се наблюдава превишение и за показатели амоний (2.3 пъти над ПДК) и нитрити (1,7 пъти над ПДК). За показател нитрати се установява превишение на нормата при пункт “с. Изгрев ПС-ПБВ-дълб. сонд.” (м. май, 1,6 пъти над ПДК) и при пункт с. Радко Димитриево (м. февруари и август, 1,1 пъти над ПДК). Показател о-фосфати превишава нормата през м. февруари при пункт “с. Васил Друмево ПС-ПБВ-дълб. сонд.” (1,2 пъти над ПДК).

По-голямата част от населените места не са канализирани (146) и само 5 (дори не всички градове!) имат канализация за отпадни води. Това е и най-тежкият проблем в област Шумен по отношение на канализацията. Канализационната инфраструктура включва 190 км улична канализация и 6 910 км сградни разклонения.
Особено тежки са канализационните проблеми в общините Никола Козлево, Върбица, Хитрино, Каолиново и Венец, където няма канализирани селища.
На територията на област Шумен има изградена пречиствателна станция за питейни води само на яз. Тича.
В останалите населени места се използват септични кладенци и поливни ями, което води до влошаване на качествата на питейните води.

2.6.3.2. Отвеждане и пречистване на отпадните води
Отпадната вода се провежда до пречиствателна станция за отпадни води само в гр. Шумен (механично стъпало), а са предвидени за изграждане пречиствателни станции в гр. Велики Преслав, гр.Нови Пазар и Каспичан.
ПСОВ Шумен е изградена до фаза механично стъпало – механично пречистване на отпадните води и е въведена в експлоатация през 2003 г. Необходимо е завършването на ПСОВ и на второто стъпало – биологично пречистване за обхващане на целия пречиствателен цикъл, както и изграждане на площадка за съхранение на утайките. Проектът е представен за финансиране от МОСВ и програма ИСПА. До момента са усвоени 11 004 216 лв.
ПСОВ Велики Преслав е предназначена за отпадните води от гр. Велики Преслав. Строежът й е започнал през 2003 г. и към момента са изпълнени основните строителни работи. Подготвени са проекти за финансиране на доизграждането на ПСОВ в размер на 2 000 000 лв.
ПСОВ Нови Пазар и Каспичан е обезпечена с разработени проекти, изготвен е ОВОС и е прието решение на РИОС Шумен, а също така е определена площадката на ПСОВ в землището на гр. Каспичан. 

Необходимо е да се извърши процедура по промяна на собствеността на земята, предназначена за площадката на ПСОВ и осигуряване на необходимите средства в размер на 4 000 000 лв.

2.6.4. Хидромелиорации

Развитието на напояването в областта се обосновава от структурата на традиционно отглежданите култури и от агроклиматичните условия.

Основните култури, които се отглеждат в района и се нуждаят от  напояване са  царевица, зеленчуци и др.

Климатичните условия са определят формирането на различни по продължителност и дълбочина периоди на засушаване. Характеризират се със  сравнително ниски температури през зимата и високи през лятото, както и неравномерно разпределенe на валежите с ясно изразен късно пролетен и ранно летен максимум. Това определя необходимостта от напояване като неизбежно мероприятие, което ще осигури благоприятни условия за производство на селскостопанска продукция.

Напоителните съоръжения на територията на Шуменска област са обединени в единна напоителна система с основен източник яз. Тича с полезен обем от 270 м3. Промените, настъпили през последните 14 години в селското стопанство и структурата на собствеността върху земеделската земя са дали отражение и върху размера на поливните площи. Основните фактори за намаляване на поливаните площи са два: занемаряване на съоръженията, инсталациите и каналите и увеличението на цената на водата за напояване.
Условията, при които се извършва в момента обработката на земята и селскостопанските култури изискват преоценка и реконструкция на съществуващата досега напоителна система. Това се отнася до необходимостта от промяна в начина на напояване, до изграждане и поддържане на нови съоръжения и до внедряване на нови технологии, включително и подходяща дъждовална техника.
 Стратегическите насоки за развитие на напояването в областта се определят от структурата на отглежданите земеделски култури и климатичните условия, налагащи полагането на значителни усилия за рехабилитация на основните съоръжения, представляващи гръбнака на изградената част от напоителните системи.

 Съществуващите изградени съоръжения с технология и начин на напояване (дъждуване с използване на широко захватна техника) вече не отговарят на съществуващите условия за производство на земеделска продукция. Наложителна е  реконструкцията на съществуващите площи за напояване, като се пригодят за по-дребно земеделие с преобладаващо гравитачно напояване, дъждуване с  техника за по малки площи (до 20-30 дка) и капково напояване.
 Нуждите на водоползвателите и относително високите цени на водите за напояване налагат по-точно определяне на количеството подадена вода, което определя необходимостта от инсталиране на  индивидуални измервателни уреди.

За ефективно водоразпределение и намаляване загубите на вода са необходими инвестиции за автоматизацията и диспечиризацията на водоподаването.

2.6.5. Енергийна инфраструктура

Състоянието на енергийния сектор е важен фактор за развитието на всички отрасли на икономиката, тъй като той обезпечава както производствените мощности, така и битовите нужди на населението с електро- и топлоенергия.

На територията на област Шумен функционира една хидроцентрала – ВЕЦ „Шумен”, разположена в землището на с. Миланово. Хидроцентралата работи на базата на собствен изравнител, захранван чрез канал от поречието на р. Камчия. 
Основно предприятие за производство на електроенергия е ТЕЦ „Шумен”, а за производство на топлинна енергия – ТЕЦ „Шумен” и паровите централи на предприятията „Плиска”ООД, „Мебел Джен”АД, „Августа Мебел”АД, „Карлсберг България”АД, и „МБАЛ Шумен”АД.

На територията на "Електроразпределение-Шумен" има въздушни линии 20 kV с обща линейна дължина – 1 756,33 км., както и инсталирани 1 249 трафопоста.

Съоръженията на територията на Област Шумен са собственост на ЕПР Шумен:

	№
	Подстанция
	Инсталирана мощност 
	Монтирани трансформатори 
	Напрежение на намотките

	
	
	MVA
	бр. х MVA
	ВН
	СН
	НН

	1
	Мадара
	600
	3х200
	230
	121
	10,5

	2
	Нови Пазар
	56,5
	1х31.5  
	110
	21
	6,3

	
	
	 
	1х25
	110
	21
	10,5

	3
	Каспичан
	50
	2х25
	115
	22
	 

	4
	Преслав
	50
	2х25
	115
	22
	 

	5
	Каолиново
	41
	1х25
	110
	21
	 

	
	
	 
	1х16
	110
	21
	 

	6
	Шумен-Запад
	50
	2х25
	110
	21
	10,5

	7
	Шумен 1
	145
	2х25
	110
	21
	10,5

	
	
	 
	1х15
	110
	6.3
	 

	
	
	 
	2х40
	110
	6.3
	6,3

	8
	Шумен-Изток
	50
	2х25
	110
	21
	10,5

	9
	Шумен Център
	50
	1х25
	110
	21
	10,5

	
	
	
	1х25
	110
	
	10,5

	10
	Юбилейна
	50
	2х25
	110
	21
	


Общата инсталирана мощност за подстанции, предназначени за захранване на мрежи е както следва:

· високо напрежение (мрежи с номинално напрежение 110, 220 и 400 kV – те са с със системно значение) – 600 МVA;

· средно напрежение (мрежи с номинално напрежение 6.3, 10 и 20 kV – те са с регионално значение) – 542,5 MVA.

Мрежата на електропреносната инфраструктура е изграждана до голяма степен хаотично поради липсата на устройствени планове на общините и населените места в областта. Това обстоятелство прави трудно извършването на ремонти и реконструкциии на електропреносната мрежа.
Разработването на устройствени планове и устройствени схеми за цялата територия ще даде възможност за решаване не само на проблемите с електрозахранването, а и на проблеми, свързани с другите мрежи от техническата инфраструктура (водоснабдяване, газификация, телефонизация и др.).

Особено тежки са проблемите, свързани с електроснабдяването на общините Хитрино, Венец и Върбица. Тези общини са със сериозни проблеми по отношение на сигурността и надеждността на електропроводите Средно напрежение (20 kV), въпреки усилията които полага “Електроразпределение”–клон Шумен за профилактика, ремонти и бързо отстраняване на възникнали аварии. Отделно от това, споменатата ниска надеждност се превръща зимно време в социален проблем. На практика е невъзможно резервиране между електропроводите, което означава, че авария по един от тях при тежки метеорологични условия води до продължително прекъсване на захранването на значителна част от населените места в тези общини. Съществува проектна готовност за решаване на проблемите с електроснабдяването чрез затваряне в пръстен ЕП 20 KV и Хитрино (проектът е с ориентировъчна стойност 94 хил. лв) и изграждане на ел.подстанция 110/20 кV в района на община Върбица. Решаването на проблемите, свързани с надеждността и качеството на електрозахранването в областта ще има важно социално и икономическо значение, тъй като ще се повиши инвестиционният интерес.

Разширяването на употребата на природен газ е световна тенденция и едно от основните средства за намаляване на вредните въздействия на енергетиката върху околната среда. Газовото гориво практически не съдържа сяра и позволява да се създадат съвременни технологии за производство на електроенергия, чиято ефективност надвишава тази на класическите кондензационни централи с около 15 %. Този сектор е развит в община Шумен и в община Нови пазар.
 „Черноморска технологична компания” АД получи разрешение за строеж (№ 223 от 29.07.2004 г., издадено от Община Шумен) за изграждането на газоразпределителната мрежа на гр. Шумен – КЛОН 1, с което започна първият етап от газификацията на гр. Шумен. Трасето започва от съществуващ газопровод, намиращ се в близост до  района на ХЗ „П. Волов”, преминава през тревни площи и достига до бул. „Мадара”. Газопроводът, според даденото разрешение, пресича булеварда и се включва в ул. „Владайско въстание”, пресича кръстовището с бул. „Велики Преслав”, ул. „Ивайло”, движи се по ул. „Стефан Янев” и завършва в близост до детската площадка на ул.”Съединение”. От там газопроводът преминава по улиците „Вардар”, „Съединение”, „Илчо Войвода”, „Гостивар”, „Люботрън” и завършва в крайната югозападна част на града при оградата на з-д „Шуменско пиво”. Според утвърдената инвестиционна програма на „Черноморска технологична компания” АД общата дължина на трасето е 8 км. и 127 м. Планираните инвестиции за строително- монтажната част възлизат на 964 799 лв. за изграждането на Клон 1. Програмата включва изграждане на още два клона от газоразпределителната мрежа на Шумен, първият от който включва обществено- административни и търговски обекти, в това число и обекти на Община Шумен, а вторият – битови абонати.
Разрастването на пазара за природен газ до битовия сектор ще доведе до преки ползи не само за населението, но и за околната среда. Създаването на пазар на природен газ с ниско налягане за отопление с локални централи и въвеждането му в жилищата за пряко изгаряне е конкурентна и високоефективна алтернатива на електрическата енергия.
2.7. Състояние на околната среда

Опазването на околната среда и рационалното използване на природните ресурси е една от приоритетните задачи, чието решаване има важен  политически, икономически и социален аспект. Екологичната политика включва система от целенасочени дейности и мероприятия, насочени към  оптимизирането на отношенията между обществото и природата. Ефективната екологична политика трябва да създава условия за бърз икономически растеж, достигане на висок жизнен стандарт и благоприятна жизнена среда за населението чрез рационално използване на природните ресурси, без да се накърняват интересите на бъдещите поколения.

Разнообразните природни условия и ресурси на територията на област Шумен, както и значителните пространствени различия между отделните й части по отношение на развиваните производствени дейности, изискват прилагането на диференциран подход при решаването на екологичните проблеми.

2.7.1 Нарушени територии

Нарушените територии в област Шумен са главно резултат на извършване на добив на полезни изкопаеми (1 200 дка минен добив), кариери за извличане на строителни материали (800 дка) и депа за депониране и първична преработка на отпадъци (325 дка)
.
Действуващи обекти за добив на подземни богатства с проучени и доказани запаси

	Обект
	Населено място
	Община
	Суровина

	р. Дойранци
	с. Дойранци
	Каолиново
	Каолин

	р. Жълти дол
	гр. Каолиново
	Каолиново
	Каолин

	к.Драгоево
	с. Драгоево
	Велики Преслав
	Скални м-ли

	к. Мътница 
	с.Мътница
	Шумен
	Скални м-ли

	к.Хитрино
	гр. Хитрино
	Хитрино
	Скални м-ли

	к. Зл. Нива
	с. Зл. Нива
	Каспичан
	Скални м-ли

	к. Троица
	с. Троица
	Велики Преслав
	Варовик

	к. Средня
	с. Средня
	Шумен
	Фелдшп. П-ци

	к. Лозево
	с. Лозево
	Шумен
	Варов. п-ци

	к. Камчия
	с. Р.Димитриево
	Шумен
	Пясък, баластра

	к. Килик
	гр. Каспичан
	Каспичан
	Мерг.глина

	к. Ветрище
	с. Ветрище
	Шумен
	Мерг.глина

	к. Дивдядово
	гр. Шумен
	Шумен
	Мерг.глина


На територията на РИОСВ Шумен действат 9 организирани депа за битови отпадъци в Шумен, Велики Преслав, Каспичан, Нови пазар, Смядово, Върбица, Каолиново, Хитрино и Тимарево.  Депото в Шумен е определено за регионално, а останалите 8 депа заедно с 210 селски сметища следва да се закрият до 2009 г.

В две общини на областта - Венец и Никола Козлево няма организирано сметосъбиране.

В област Шумен са организирани няколко предприятия за преработка на отпадъци както следва:

1. Отпадъци от алуминий – гр.Каспичан, гр. Плиска, с. Развигорово;

2. Отпадъци от РЕТ – гр. Шумен;

3. Безцветен стъклен амбалаж – гр. Шумен;

4. Отпадъци от автомобилни гуми – гр. Плиска;

5. Отпадъци от нефтопродукти – гр. Плиска.

Центрове за разкомплектоване на стари превозни средства има в Шумен и Нови пазар.
В област Шумен през 2003 г. са събрани битови отпадъци в размер на 67 564 тона
. Показателя събрани битови отпадъци на човек от населението – (535 кг/чов/год) има близки стойности до тези за страната и североизточния район за планиране (съответно 502 и 533 кг/чов/год).  Относителният дял на населението, обслужвано от система за организирано сметосъбиране обаче е сравнително малък – едва 62,9 % през 2003 г. Тази стойност е близка до стойността за североизточния район за планиране, но е значително по-малка от тази за страната – 82,0 %.

2.7.2. Замърсяване на въздуха

Наблюдението на състоянието на атмосферния въздух е сред приоритетните задачи на РИОСВ, Шумен. Замърсяването на въздуха с вредни емисии на територията на област Шумен се дължи предимно на работата на ТЕЦ Шумен и паровите централи на по големите предприятия. Повечето от тях са съсредоточени на територията на община Шумен и община Нови пазар. 

Източници на емисии превишаващи НДЕ по показатели прах и СО са паровите централи на „Плиска”ООД, „Августа Мебел”АД. 

Източници на емисии превишаващи НДЕ по показатели прах и NOх и SO2 са паровите централи на „Карлсберг България”АД и „МБАЛ Шумен”АД.

	1. Емисии на вредни вещества в атмосферата от индустриални горивни и производствени процеси през 2003 година

	

	(Тонове)
	
	
	
	
	
	
	

	EKATTE
	Териториални единици
	Серни окиси
	Азотни окиси
	Неметанови летливи органични съединения
	Метан 
	Въглероден окис
	Въглероден двуокис
	Двуазотен окис

	SHU
	Шумен
	617
	239
	284
	487
	768
	155 697
	11.1

	SHU23
	Велики Преслав
	85
	13
	12
	35
	7
	8 649
	0.9

	SHU07
	Венец
	1
	0
	1
	0
	0
	145
	0.0

	SHU10
	Върбица
	1
	0
	4
	50
	0
	121
	0.0

	SHU18
	Каолиново
	43
	35
	1
	2
	66
	10 829
	0.5

	SHU19
	Каспичан
	118
	48
	60
	37
	62
	19 836
	1.4

	SHU21
	Никола Козлево
	3
	0
	1
	0
	0
	91
	0.0

	SHU22
	Нови пазар
	13
	36
	8
	35
	11
	30 561
	1.4

	SHU25
	Смядово
	5
	1
	2
	3
	0
	278
	0.0

	SHU11
	Хитрино
	9
	1
	14
	0
	0
	630
	0.0

	SHU30
	Шумен
	339
	103
	183
	325
	622
	84 556
	6.9


От анализа на териториалната структура на замърсяването на атмосферния въздух става ясно, че основната част от източниците на замърсяване са концентрирани в областния град, както и в общините с развита индустрия – Нови пазар и Каспичан.

Проблемите, свързани със замърсяването на атмосферния въздух в областния град налагат предприемането на комплекс от мерки, сред които положителен ефект ще имат газифицирането на гр. Шумен и областта, изграждане на тролейбусен транспорт в областния център и ограничаване на автомобилния трафик в населените места,  изграждане на зелени пояси около промишлените зони и др.

2.7.3 Замърсяване на водите

Основни източници на замърсяване

Основните замърсители на водите са промишлените предприятия и населените места с канализационната им система, и пречиствателни съоръжения за отпадъчни води. Най-крупните промишлени замърсители в областта са свинекомплексите в гр. Шумен, собственост на “ПХЖ Брадърс комерс” АД и “Хибриден център по свиневъдство” АД, както и предприятията на “Рока България” АД - гр. Каспичан, “Аксис холд” АД, гр. Нови Пазар, Винарска изба “Хан Крум” АД - с. Хан Крум, “Брамас 96” АД - гр. Шумен и други. Към замърсителите на водите спадат и канализационните мрежи на селищата – гр. Шумен, гр. В. Преслав, гр. Нови  Пазар, гр. Каспичан, гр. Смядово, както и населени места с над 2 000 жители, без изградена канализационна мрежа – гр. Върбица, гр. Каолиново, с. Ивански, с.Ясенково, с. Вълнари.

Териториално разположение на замърсителите и основни замърсители по компоненти

Основните замърсители на водите по общини са както следва:

Община Шумен:

· Селищна канализационна система на гр. Шумен – показатели, характерни за БФВ. На територията на общината има изградена ГПСОВ.

· “ПХЖ Брадърс Комерс” АД – свинекомплекс, Основни замърсители по показатели са БПК5, неразтворени вещества азот амониев, азот нитритен, общ фосфор. Максималното превишение на ПДК, регистрирано при контролната дейност на РИОСВ, е 14 пъти при показател БПК5, за показател фосфор - 28 пъти, за показател нитрити – 14.7, за показател азот амониев – 20 пъти.

· “Хибриден център по свиневъдство” АД – свинекомплекс, гр. Шумен. Основни замърсители са по показатели БПК5, неразтворени вещества, азот амониев, азот нитритен, общ фосфор. Максималното превишение на ПДК, регистрирано при контролната дейност на РИОСВ, е 7 пъти при показателя БПК5, за показателя фосфор - 5 пъти, за показателя нитрити – 40 пъти, за показател неразтворени вещества – 6 пъти.

· “Хан Омуртаг” АД –основни замърсители са по показатели неразтворени вещества за производствените води, а за БФВ – показатели, характерни за този вид отпадни води. Максималното превишение на ПДК, регистрирано при контролната дейност на РИОСВ, е за поток промишлени води – по показател неразтворени вещества – 1,8 пъти, и за поток БФВ – азот нитритен – 1,5 пъти и фосфати – 1,5 пъти.

· “Алкомет” АД – Максималното превишение на ПДК, регистрирано при контролната дейност на РИОСВ, е за показател разтворени вещества – 6 пъти, за показател фосфор – 1,5 пъти, за показател нитрити – 11.65, за показател азот амониев – 2 пъти.

· “Брамас 96” АД - Максималното превишение на ПДК, регистрирано при контролната дейност на РИОСВ, е за показател БПК5 – 6,7 пъти, неразтворени вещества – 4 пъти, общ азот – 4,28 пъти и нефтопродукти – 30 пъти.

Община Каспичан:

· Селищна канализационна мрежа гр. Каспичан – замърсители, характерни за БФВ.

· “Рока България” АД –Максималното превишение на ПДК, регистрирано при контролната дейност на РИОСВ, е по показател неразтворени вещества – 14,6 пъти.

Община Нови Пазар:

· Селищна канализационна мрежа гр. Н.Пазар – замърсители, характерни за БФВ. 

· “Аксис холд” АД – Максималното превишение на ПДК, регистрирано при контролната дейност на РИОСВ, е за показателя разтворени вещества – 1,2 пъти, за показател нефтопродукти – 3 пъти, за показател нитрити – 3 пъти, за показател азот амониев –  1,3 пъти.

Община Велики Преслав:

· Селищна канализационна мрежа гр. В.Преслав – замърсители, характерни за БФВ. 

· Винарска изба “Хан Крум” АД, с. Хан Крум. Максималното превишение на ПДК, регистрирано при контролната дейност на РИОСВ, е за показател БПК5 – 35,8 пъти.

· “Винекс Преслав” АД гр. В.Преслав – Максималното превишение на ПДК, регистрирано при контролната дейност на РИОСВ, е за показател БПК5 – 21 пъти, за показател неразтворени вещества – 2 пъти

Община Каолиново:

· Селищна канализационна мрежа гр.Каолиново – замърсители, характерни за БФВ.
Община Смядово:

· Селищна канализационна мрежа гр. Смядово – замърсители, характерни за БФВ.
Община Върбица:

· Селищна канализационна мрежа гр. Върбица – замърсители, характерни за БФВ.
Пречиствателни станции


Пречиствателните станции на територията на областта могат да се групират в следните групи:

Изградени пречиствателни станции:

· ГПСОВ гр. Шумен – изградено механично стъпало на ГПСОВ гр. Шумен, като предстои изграждането на биологично стъпало и включването на три броя канализационни клонове към ГПСОВ;

· гр. Смядово има изградена ПСОВ, която в момента не функционира.  Същата в момента е собственост на “Еловица” АД, необходима е промяна на собствеността на ПСОВ, извършване на основен ремонт, модернизиране на съоръженията и въвеждане на пречиствателната станция в експлоатация;

Пречиствателни станции в процес на изграждане:

· ГПСОВ гр.Велики Преслав, която е в процес на строеж; предстои доизграждането й.

Пречиствателни станции в проектна готовност:

· ПСОВ гр. Каспичан и гр. Н.Пазар – има изготвен проект за обща ГПСОВ. 

Пречиствателни станции в идейна готовност:

· За гр. Каолиново и гр. Върбица е необходимо изграждане на селищна канализационна мрежа и ГПСОВ;

· За селищата с население над 2 000 жители, каквито са  с. Ивански и с.Ц. Брод (община Шумен), с. Каспичан (община Каспичан), с. Т.Икономово  (община Каолиново), с. Ясенково (община Венец)  и с. Вълнари (община Никола Козлево), е необходимо изграждане на селищна канализационна мрежа и ПСОВ. 

Състояние на водите

След обобщаване на данните за качествата на повърхностните водни обекти за действащите пунктове, по поречия и основни реки през 2004 година, се установява следното:

Поречие на р. Камчия:

 В пункт с. Р.Димитриево са регистрирани:

· азот нитритен – 1,04 мг/л;

· фосфати – 1,65 мг/л.

При анализа на данните за периода 2002 – 2004 г. се наблюдава тенденция към известно подобряване на състоянието на водите в областта:

	Година
	Азот нитритен, мг/л
	Фосфати, мг/л

	2004
	1,04
	1,65

	2003
	2,63
	1,69

	2002
	3,40
	1,81


Като цяло за другите контролирани показатели има тенденция на запазване на съществуващото качество на водите.

Регистрираното подобряване на качествата на водата по някои показатели за поречието на Камчия се дължи на експлоатацията на механичното стъпало на ГПСОВ Шумен.

Поречието на р. Русенски Лом:

Според обобщените данни за 2004, 2003 и 2002 год. от пункта на р. Поповска се констатира тенденция на запазване нивото на качествените характеристики на водите по наблюдаваните показатели. По някои от тях има известно подобряване, а при други – леко превишение на ПДК, в сравнение с предходни години.
Подобряване се отчита по показателя азот нитратен: 2004 г. – 2,57 лг/л, 2003 г. – 3,23 мг/л, 2002 г. – 3,61 мг/л. Увеличение на стойностите се установява по показатели БПК5 и окисляемост, съответно: БПК5 – 2004 г. – 24,18 мг/л, 2003 г. – 12,2 мг/л и 202 г.  – 19,02 мг/л.  Окисляемост перманганатна – 2004 г. – 17,89 мг/л, 2003 г. – 11,34 мг/л и 2002 г. – 15,12 мг/л.

Замърсяването на поречието на река Русенски Лом от емитери в района на РИОСВ Шумен запазва нивото си в рамките на изследвания тригодишен период. То се дължи основно на замърсяването от битово-фекалните води на градската канализационна мрежа. Това налага необходимостта от изграждане на ГПСОВ в Попово.

Поречие на р. Провадийска и поречие на р. Янтра: 

РИОСВ Шумен не разполага с информация за имисии и състоянието на водите в тези поречия.

Обобщеният анализ на емитерите и източниците на замърсяване за качествата на водите, зауствани в повърхностни течащи водни обекти (тела) се констатира, че замърсяванията са основно от канализационните мрежи на селищата.

За почти всички селища от района на РИОСВ Шумен няма изградени ГПСОВ. За селищата, които попадат в категорията до 2 000 еквивалентни жители, включващи села, също няма изградена канализационна мрежа до момента. В тях заустването на отпадъчните води от домакинствата се извършва в попивни или изгребни ями, в техните имоти.

По-големите замърсители с производствени отпадъчни води, на територията на РИОСВ-Шумен, са основно големите свинекомплекси и ферми, Винпроми, фирми за производство на керамика, порцелан и стъкло, големи млекопреработвателни предприятия. За замърсяване над нормите на всички причинители са наложени санкции.

2.7.4 Замърсяване на почвите

Замърсяването на почвите се осъществява предимно при неправилно торене и съхраняване на негодни за употреба изкуствени торове и пестициди в селскостопанските дворове и селскостопанските летища.

	Складове и контейнери за съхраняване на негодни пестициди

	
	
	

	Община / населено място
	Описание
	Тип

	Община Шумен

	с. Мараш
	11 200 кг, 1 160 л, селскостопанско летище
	склад

	с. Средня
	2 100 кг, 1 200 л, селскостопански двор
	склад

	с. Градище
	300 кг, 260 л, селскостопански двор
	склад

	с. Градище
	15 бр. селскостопанско летище
	контейнери

	
	ЗИ Царев брод – 7300 кг, 5700 л.
	склад

	с. Ивански 
	7 000 кг, селскостопански двор, лошо състояние на сградата
	склад

	Община Нови пазар

	с. Мировци
	15 000 кг, селскостопански двор, лошо състояние на сградата
	склад

	с. Мировци
	4 бр. селскостопански двор територия на склад ПРЗ
	контейнери

	Община Каолиново

	с. Сини вир
	550 кг, 2 500 л, селскостопански двор, лошо състояние на сградата
	склад

	с. Сини вир
	8 бр. селскостопански двор територия на склад ПРЗ
	контейнери

	Община Велики Преслав

	с. Златар
	9 500кг, 2100л, селскостопански двор, лошо състояние на сградата
	склад

	с. Мостич
	2 000 кг, навес
	склад

	гр. В. Преслав
	7 000кг, , селскостопански двор, лошо състояние на сградата
	склад

	с. Х Крум
	15 бр. , КОС селскостопански двор територия на склад ПРЗ
	контейнери

	Община Хитрино

	с. Тимарево
	6 000кг, 2 050л, централен за общината
	склад

	Община Върбица

	с. Конево
	6 бр. селскостопански двор територия на склад ПРЗ
	контейнери

	Община Смядово

	гр. Смядово
	6 бр. селскостопански двор територия на склад ПРЗ
	контейнери

	Община Каспичан

	с. Марково
	12 бр. селскостопански двор територия на склад ПРЗ
	контейнери

	Община Венец

	с. Изгрев
	28 бр. селскостопански двор територия на склад ПРЗ
	контейнери

	Община Никола Козлево

	с. Хърсово
	6 бр. селскостопански двор територия на склад ПРЗ
	контейнери


Друг основен източник на замърсяване на почвите са бензиностанциите, които на територията на област Шумен са 58.

2.8. Териториална структура и урбанизация

2.8.1.Териториална структура на Област Шумен

Област Шумен попада в Североизточния район за планиране и заема площ от 3 389, 684 хил. дка, което представлява 3,1 % от площта на Република България. Областта обхваща 17 % от територията на района за планиране, като по площ се нарежда на трето място след област Добрич и област Варна. В областта има 10 общини и 151 населени места, от които 8 града и 143 села. Най-голяма е територията на община Шумен – 652, 3 хил. дка (19,2 % от площта на областта), а най-малка – територията на община Венец – 222, 6 хил. дка (6,6 % от площта на областта). 

В структурата на територията на област Шумен се включват земеделски земи, горски територии, населени места и други урбанизирани територии, водни течения и водни площи, територии за добив на полезни изкопаеми и територии за транспорт и друга техническа инфраструктура. 

Земеделските територии в областта имат обща площ от 2 075,435 хил. дка и включват ниви, трайни насаждения, естествени ливади, мери и пасища, разсадници, полски пътища и др. По площ на земеделските земи Шуменска област е на трето място в района за планиране след област Добрич и област Варна. Делът на земеделските земи от общата територия на областта е 61,23 %, като стойността на този показател е по-висока от средната за страната (57,44 %), но по-ниска от тази за Североизточния район (68,96 %). Почти 85 % от земеделските територии в областта са обработваеми земи, като този показател варира в тесни граници за отделните общини. Средно на един жител се падат 8,75 дка, което е два пъти повече от средното за страната. Площта на обработваемите земи в област Шумен представлява 3,53% от площта на обработваемите земи в Република България и 14,76 % от обработваемите земи в Североизточния район за планиране. Около 1/5 от обработваемите земи (21,30 %) са поливни, което е значително повече от средните стойности за страната (14,98 %) и района за планиране (14,98 %). Най-голям дял от земеделските земи на областта се падат на община Шумен (около 22 %), в която се намират и 22,23 % от обработваемите земи на областта, а най-малък дял на – община Венец (7,0 %). Най-малък относителен дял от обработваемата земя на областта има община Върбица – 6,56 %. С най-много обработваема земя на един жител разполага община Хитрино (25,42 дка/жител), а с най-малко (поради големия брой на населението) – община Шумен (3,81 дка/жител). В четири от общините на областта (Венец, Върбица, Каолиново и Никола Козлево) няма поливни земи. Основната част от поливните земи се намира в община Шумен и община Каспичан, в които са съсредоточени съответно 42,6 % и 23,8% от поливните земи на областта. Амортизираните и разрушените напоителни съоръжения в областта не дават особени предимства на общините с най-голям дял на поливните земи, в сравнение с останалите общини.

Горските територии заемат площ от 979,541 хил. дка и включват гори, полезащитни пояси, голини, сечища, пожарища, поляни, горски пътища и просеки. Лесистостта на територията на областта е 28,90 % и е по-голяма от тази на района за планиране (22,39 %), но по-малка от тази на страната (33,48 %). На територията на област Шумен се намират 2,64 % от горите на Република България и 21,90 % от горите на Североизточния район за планиране.  Над ¼ от горските територии на областта са в община Върбица (26,83 %), която се отличава и с най-висок процент на лесистост (57,54%). В община Смядово и в община Шумен се намират съответно 17,41 % и 11,94 % от горите на областта. Най-малък относителен дял от горите в областта се падат на община Хитрино (само 2,75 %), в която и процентът на лесистост в сравнение с останалите общини е най-нисък (9,75%),.
Населените места и другите урбанизирани територии имат площ 194,252 хил. дка и включват застроени терени, озеленени площи и гробища, улици и площади. Този тип територии обхваща 5,73 % от площта на областта, което е повече както от средното за страната (4,15%), така и от средното за района за планиране (5,43 %). На област Шумен се падат 4,22 % от урбанизираните територии в България и 17,92 % от урбанизираните територии в СИ район. Най-голям дял от урбанизираните територии на областта се пада на община Шумен (около 30 %), а най-малък – на община Смядово (5,8 %). На всяка от останалите общини се падат средно между 6 % и 10 % от площта на населените места и урбанизираните територии в областта. Поради голямата площ на община Шумен, само 2,7 % от нейната територия е заета с населени места и урбанизирани територии, независимо че в нея се намира областният град. Площта на гр.Шумен е 18 хил. дка и е почти колкото площта на 25-те села в неговата община. Жилищната зона на областния град заема почти 70 % от неговата територия. Населените места и урбанизираните територии имат най-голям относителен дял спрямо общата площ на общините Хитрино (6,77 %), Каолиново (6,26 %) и Велики Преслав (6,13 %).
Водните течения и водните площи заемат 48,873 хил. дка, което представлява 1,44 % от територията на областта. Относителният дял на тези територии е по-нисък от този за Република България (1,81 %), но по-висок от този за Североизточния район (1,24 %). В площта на тези територии се включват язовири, реки, канали, рибарници, блата и др. Почти половината (49,1 %) от водните течения и водните площи в областта са съсредоточени на територията на община Върбица. В община Върбица е и най-голям относителният дял на водните течения и водните площи от общата територия на общината – 5,25 %. За останалите общини този дял варира около 1,0 %, като е най-малък в община Хитрино –  едва 0,18 %.
Териториите за добив на полезни изкопаеми и депата за отпадъци имат обща площ 68,284 хил. дка, което е около 2 % от територията на областта (данните за страната са 2,44 %, а за Североизточния район – 1,27 %). В тези площи се включват кариери и минни разработки,  депа за промишлени и битови отпадъци, непригодни земи. На област Шумен се падат 2,52 % от площта на този тип територии в България и 26,98 % от същия тип земи в района за планиране. Над ¼ от площта на териториите за добив на полезни изкопаеми и депата за отпадъци в областта се пада на община Смядово (25, 8%). Почти 5 % от площта на община Смядово и 4 % от площта на община Каспичан се използва за добив на полезни изкопаеми и за депа на промишлени и битови отпадъци. Този тип територии имат най-малък относителен дял спрямо общата площ на община Никола Козлево – (0,52 %).

Териториите за транспорт и инфраструктура заемат 23,299 хил. дка и включват жп-линии и съоръжения, пътищата от републиканската пътна мрежа, местни и ведомствени пътища, наземни проводи и други инженерни съоръжения. Относителният дял на площта на този тип територии от общата площ на областта възлиза на 0,69 % и е около средния за страната и Североизточния район за планиране (съответно 0,68% и 0,72%). На област Шумен се падат 3,09% от площта на този тип територии в България и 16,10% от същия тип земи в района за планиране. Най-голям дял от площта на териториите за транспорт и инфраструктура в областта се падат на община Шумен (31,1 %), а най-малък – на община Никола Козлево (4 %).
Структура на територията на областта, сравнена с тази страната и останалите области от Североизточния район за планиране

	 Р България, район за планиране и области
	Общо
	Типове територии (дка)

	
	
	Земеделски
	Горски
	Населени места и други урбанизирани територии
	Водни течения и водни площи
	Територии за добив на полезни изкопаеми
	Територии за транспорт и инфраструктура

	
	Площ (дка)
	%
	
	
	
	
	
	

	
	
	
	Обща площ
	в т.ч. обраб. площи
	от тях полив. площи
	
	
	
	
	

	1.
	Шумен
	3389684
	3.1
	2075435
	1756024
	373984
	979541
	194252
	48873
	68284
	23299

	2. 
	Варна
	3819472
	3.4
	2293243
	1980811
	129200
	1071521
	259040
	74417
	87877
	33374

	3.
	Добрич
	4719713
	4.2
	3791421
	3445583
	43260
	579441
	257729
	13484
	40117
	37521

	4.
	Разград
	2639744
	2.4
	1907934
	1638168
	143949
	547142
	132331
	18959
	16406
	16972

	5.
	Силистра
	2846285
	2.6
	1998058
	1707936
	67081
	631277
	137246
	56284
	7738
	15682

	6.
	Търговище
	2558528
	2.3
	1707041
	1367619
	205473
	662770
	103516
	34722
	32651
	17828

	7.
	СИ район
	19973426
	18,0
	13773132
	11896141
	962947
	4471692
	1084114
	246739
	253073
	144676

	8.
	България
	111001902
	100.0
	63764817
	49769279
	7453548
	37157538
	4603416
	2010385
	2710867
	754879


Източник: Национален център по кадастър ЕООД.

Структурата на територията на областта по общини

	Баланс на територията по общини в дка
	Област Шумен
	В т. ч. по общини

	
	
	Венец
	Върбица
	Хитрино
	Каолиново
	Каспичан
	Н.Козлево
	Н.Пазар
	В.Преслав
	Смядово
	Шумен

	Общо, в т. ч.:
	3389684
	222586
	456803
	276694
	293535
	274402
	264335
	317646
	277626
	353767
	652290

	Земеделски територии
	2075435
	145467
	148402
	223066
	205794
	191108
	165207
	227113
	164702
	148947
	455629

	Горски територии
	979541
	60573
	262853
	26977
	60656
	53069
	83165
	61873
	82955
	170501
	116919

	Населени места и други урбанизирани територии
	194252
	11972
	14667
	18735
	18364
	14155
	12983
	17437
	17025
	11268
	57646

	Водни течения и водни площи
	48873
	893
	23996
	520
	782
	2515
	689
	3210
	4127
	3476
	8665

	Територии  за добив на полезни изкопаеми
	68284
	2670
	5795
	4840
	6310
	11159
	1367
	5834
	6520
	17595
	6194

	Територии за транспорт и инфраструктура
	23299
	1011
	1090
	2556
	1629
	2396
	924
	2179
	2297
	1980
	7237


Източник: Национален център по кадастър ЕООД.

2.8.2. Урбанистично развитие

Състоянието на населените места и урбанистичното развитие е пряко отражение и следствие от регионалното развитие и провежданите регионални политики. От друга страна, конфигурацията на мрежата от населени места може да се интерпретира и като пространствена проекция на регионалната политика. Това позволява много от изводите и оценките за регионалното развитие да се представят чрез анализа на развитието на селищната мрежа. 

Общо на територията на област Шумен селищните образования заемат площ от 194 252 дка, което е приблизително около 9,4 % от площта на областта.  Развитието на селищната мрежа се благоприятства от географското положение и природните дадености на територията на областта.
Равнинно-хълмистият характер на релефа е способствал за сравнително равномерното пространствено разпределение на селищата, а в радиус 5 км от основните транспортни маршрути (в направление София-Варна и меридионалния път от Силистра за Ямбол и границата с Турция) са съсредоточени 47 % от населените места и съответно 76 % от населението в областта.
Характерно за развитието на урбанизационните процеси в Шуменска област през втората половина на двадесети век е, че той протича доста интензивно  до средата на осемдесетте години и по-забавено след това. През целия този период броят на населението в селата прогресивно намалява за сметка на броя на населението в градовете. До средата на 60-те години на миналия век градовете на територията на областта са само три – Шумен, Нови пазар и Велики Преслав. В периода 1964-1981г има най-съществено увеличение на броя на градските селища. През този период за градове са обявени Върбица, Каолиново, Каспичан, Плиска и Смядово. В периода след 1980-85 г. започва да намалява населението и в някои от градовете, предимно в по-малките. От 1992 г. вече намалява населението всички градове, в това число и на гр. Шумен.

Понастоящем дела на градското население е 61,8 %, което е по-ниско от средното за страната (68 %).
При общо население на областта 200 701 души, средната големина на едно населено място е 1 329 души (за страната е 1 690 души). Това показва, че в областта преобладават малките населени места. Селското население в областта към края на 2001 г. е 78 347 души, а средната големина на едно селско населено място е 552 души (за страната е 623 души), което е в рамките на категорията малко село.

Броят на населените места с население под 200 души е 25 или приблизително 16,6 % от всички населени места в областта. Най-голям е техният брой в общините Нови Пазар (5), Хитрино (4) и Шумен (4).


 Степента на развитие на териториите до голяма степен е в силна зависимост от наличието на значителни по размери градски територии, около които са съсредоточени 

 основните производствени мощности, услугите, образованието, науката и културният живот. Такива територии са се формирали основно около гр.Шумен и в по-малка степен в района на вторичните урбанистични ядра „Каспичан-Нови пазар” и Велики Преслав.

Останалите градове на територията на областта са с по-малко значение за урбанистичното развитие и се характеризират с ограничен брой градски функции.
Териториите без град в северната част на областта (общините Хитрино, Венец и Никола Козлево) имат подчертано периферна роля, с изявен аграрен стопански профил  и облик.
Основното градско ядро на областта е формирано от гр. Шумен, където е концентрирано около 43,2 % от населението на областта. В града на площ от 11 140 дка  понастоящем живеят около 87 200 души, което прави около 85 % от населението на цялата Шуменска община. В града на площ от 6560 дка е концентриран основният стопански потенциал на областта.  Със своята обща площ от около 18 хил. дка, градът формира над половината от застроените територии на общината и близо 10 % от площта на населените места в областта. 

Град Шумен е традиционен административен център и винаги бил център на област или окръг през всички административни деления с две кратки изключения –  след 9.9.1944 г. за 2 години и от 1987 г. с въвеждането на новите области. Това е позволило в града да се концентрира значителен административен капацитет и инфраструктурен потенциал.
Площ, гъстота на населението и населени места към 31.12.2003 г.
	EKATTE
	Райони за планиране, области и общини
	Площ (кв.км.)
	Гъстота на населението
човека/км2
	Населени места
	Градове
	Села

	BG
	България
	111001,9
	70,3
	5333
	246
	5087

	NE
	Североизточен
	19973,4
	64,4
	941
	39
	902

	SHU
	Шумен
	3389,7
	59,2
	151
	8
	143

	SHU23
	Велики Преслав
	277,6
	57,8
	12
	1
	11

	SHU07
	Венец
	222,6
	33,3
	13
	-
	13

	SHU10
	Върбица
	456,8
	24,1
	16
	1
	15

	SHU18
	Каолиново
	293,5
	42,8
	16
	1
	15

	SHU19
	Каспичан
	274,4
	35,2
	9
	2
	7

	SHU21
	Никола-Козлево
	264,3
	26,3
	11
	-
	11

	SHU22
	Нови Пазар
	317,6
	61,3
	16
	1
	15

	SHU25
	Смядово
	353,8
	22,6
	10
	1
	9

	SHU11
	Хитрино
	276,7
	25,8
	21
	-
	21

	SHU30
	Шумен
	652,3
	157,0
	27
	1
	26


Териториално-урбанистичната структура в областта е представена от три основни типа територии:
·  природни територии без населени места;

· централни територии с изявени градове-центрове;
· периферни територии с малки населени места без градове-центрове.
Природните територии без населени места обхващат компактни площи в средните и южните части на областта (Шуменското, Провадийското и Роякското плато, Преславска и Драгоевска планина, както и най-южните старопланински части). Преобладаващият платовиден и планински тип релеф в обхвата на тези територии, както и широкото разпространение на горите е причина за липсата на населени места в тези части на областта. Чистата и съхранена природа на тези площи е важно предимство за рекреационното им използване. Този тип територии заемат около ¼ от площта на областта.

Централните територии с изявени градове-центрове заемат централната част на областта и включват общините Шумен, Велики Преслав, Нови Пазар и Каспичан. С известна степен на условност към този тип територии може да се отнесе и община Смядово (без южната й половина). В структурата на градските територии са обособени жилищни, промишлени и складови зони, като в периода на бързата урбанизация и индустриализация протича процес на териториално нарастване на градовете и застрояване на околоградските територии. Архитектурно-устройствените проблеми са свързани с екстензивното усвояване на земи за изграждане на производствените зони и техният неприветлив архитектурно-строителен вид. Новите инвеститори често предпочитат изграждане на обекти на нови места, а старите неизползвани халета на закрити предприятия остават в същия неугледен вид. Сградите в панелните комплекси се нуждаят от саниране, естетизация и благоустрояване на междублоковите пространства. Обществените сгради също се нуждаят от ремонти и реконструкция, необходима е оптимизация на техническата инфраструктура и подобряване на изградените зелени системи в градовете. След реституцията плановете на градовете в по-голямата си част са неактуални, необходимо е да пристъпи към актуализиране на кадастъра и устройствените планове. Този тип територии заемат около 40 % от площта на областта.
Периферните територии без изявени градове-центрове включват общините Хитрино, Венец и Никола Козлево, в които липсват градски тип селища. Въпреки, че общинските центрове Каолиново и Върбица са градски тип селища, преобладаващата част териториите на техните общини също могат да се отнесат към тази група територии. Основните устройствени проблеми на селищата в посочените общини са свързани с незадоволителното състоянието на техническата инфраструктура, която беше анализирана в раздела за техническата инфраструктура на областта. Този тип територии заемат около 35 % от площта на областта.
2.9. SWOT-анализ

Обикновено при оценъчните и прогнозните изследвания се използват два основни подхода – емпиричен и експертен. При емпиричния подход се извеждат закономерности на основата на анализирана емпирична информация с помощта на статистически и математически модели. При експертния подход се разчита на опита на експертите, като се допуска, че те имат нужния капацитет да разкриват закономерности и да правят синтезирани достоверни оценки, без да е необходимо да се разработват сложни математико-статистически модели.

SWOT-анализът спада към експертната група методи, но той не може да бъде разработен без необходимата изходна информация. За първи път този метод за анализ е използван в научните разработки, посветени на управлението (мениджмънта) на фирмите. Най-често SWOT-анализът се използва за идентифициране на организационното състояние на фирмата и за очертаване на тенденциите в нейното развитие. По-късно SWOT-анализът е пренесен и в други области като регионално планиране, околна среда, туризъм и др.

Главната цел на SWOT-анализа е да се извърши взаимообвързана оценка на вътрешните за дадена организация или регион силни (Strengths) и слаби (Weaknesses) страни, както и на външните за организацията или региона възможности (Opportunities) и заплахи (Threats). Приема се, че вътрешните страни (силните и слабите страни) могат да се контролират от организацията, докато външните фактори (възможности и заплахи) определят състоянието на средата, в която се развива организацията или региона. В световната практика SWOT-анализът се е утвърдил като задължителен елемент на стратегическото планиране. Значението на SWOT-анализа се подсилва и от факта, че той е регламентиран като задължителна процедура при всички планове и програми, свързани с усвояването на предприсъединителните и структурните фондове и инструменти на Европейския съюз.
Резултатите от SWOT-анализа позволяват точно формулиране на приоритетите и целите за развитие на фирмата, сектора или региона, както и периодична оценка на мястото й в бранша (за сектора – мястото му в регионалното или националното стопанство, а за региона – позицията му в рамките на страната). Резултатите от SWOT-анализа позволяват да се планират и реализират конкретни мерки за коригиране на състоянието. Сред елементите на анализа има взаимовръзки, които разкриват потенциала за развитие, а също и такива, които показват ограниченията (лимитиращите фактори) и проблемите, които предстои да бъдат преодолени.
Преди да преминем към SWOT-анализа на отделните сектори в социално-икономическото развитие на област Шумен, ще споменем, че в нашата страна има сериозни проблеми, свързани с наличието, количеството и качеството на необходимата изходна информация и достъпа до нея. Както и при всички останали анализи, предназначени за органи и лица, вземащи решения, трябва да се работи с достоверна, официализирана информация. За съжаление националната и регионалната статистика в България като цяло не съответства на световните стандарти и не е в състояние да задоволи потребностите от достатъчна по количество и качество актуална информация за целите на подобен анализ.
Географско положение на област Шумен

SWOT-анализ

	Силни страни
	Слаби страни

	· благоприятно географско положение за осъществяване на транспортни и икономически връзки в рамките на Североизточния район за планиране;

· областта изпълнява ролята на хинтерланд, подпомагащ икономическото развитие на северната част на българското черноморско крайбрежие;


	· липса на възможности за трансгранично сътрудничество; 

· периферно географско положение в рамките на СЕ район за планиране и страната като цяло; 

· относителна отдалеченост и изолираност от европейските международни коридори, преминаващи през територията на България; 

· отдалеченост на областния център от областните центрове в СЕ България;

· вътрешна периферност на северните и южните части на областта.



	Възможности
	Заплахи

	· завършване строителството на АМ „Хемус” София-Варна; 

· подобряване състоянието на трите първокласни пътя, чрез които се осъществяват междуобластните връзки в СИ район и връзките на областта с останалата част на страната – I-2 (Е-70), I-4 (Е-772) и І-7;

· подобряване състоянието на пътищата от Републиканската пътна мрежа и общинските пътища на територията на областта.


	· отлагане във времето на въвеждането  в експлоатация на отсечките от АМ Хемус, намиращи се на територията на областта; 

· липса на достатъчно финансови средства за подобряване състоянието на републиканската и общинската пътна мрежа в рамките на областта; 

· засилване на вътрешната периферност на северните и южните части на областта, в резултат от обезлюдяване и по-нататъшен стопански упадък на тези територии.




Природни условия и ресурси на област Шумен
SWOT-анализ

	Силни страни
	Слаби страни

	· наличие на скални феномени (карстови пещери и пропасти, живописни проломи), представляващи ценен природен ресурс за развитието на алтернативен туризъм (познавателен, спелеотуризъм, скално катерене и др.);

· благоприятен климат за развитието на разнообразно земеделие (производство на зърнени и технически култури, зеленчукопроизводство и лозарство);

· изградените изкуствени водоеми са предпоставка за развитие на интензивно поливно земеделие и за развитието на риболовен туризъм и краткотраен седмичен отдих;

· почвените ресурси на областта благоприятстват развитието на високоефективно земеделско производство; 

· горите имат стопанско значение предимно в старопланинската част на областта, а наличието на разнообразен дивеч в тях е предпоставка за развитието на ловен туризъм; 

· значително биологично разнообразие в областта, с наличие на уникални за страната защитени видове; 

· наличие на добре изградена мрежа от защитени природни територии, включваща един резерват („Букака”), три поддържани резервата („Патлейна, ЕДервиша” и „Моминград”), един природен парк („Шуменско плато”) и пет защитени местности („Могилата”, „Дъбовете”, „Чибуклията”, „Блатно кокиче” и „Марашка кория”).


	· проявява на свлачищни и срутищни процеси, влияещи неблагоприятно върху състоянието на инженерната инфраструктура; 

· с изключение на някои нерудни изкопаеми (каолин, кварцов пясък, инертни материали и др.), областта като цяло е бедна на полезни изкопаеми – няма рудни полезни изкопаеми и енергийни източници, съществува зависимост от внос от други райони, без това да е сериозен лимитиращ фактор за развитието на областта;

· проява на неблагоприятни климатични явления като ранни есенни и късни пролетни слани, продължителни засушавания, интензивни извалявания, обледявания на електропроводите и снегонавявания по пътищата през зимата; 

· неравномерното разпределение на валежите по сезони и месеци, налага изкуствено напояване, оскъпяващо земеделското производство; 

· областта е относително бедна на водни ресурси (в северната периферна част някои от реките и каптажите през лятото пресъхват), речните разливания и наводненията са типични за случаите, когато се комбинират бързо снеготопене с интензивни валежи през пролетта; 

· понижаване на почвеното плодородие в резултат от екологически несъобразена промишлена и селскостопанска дейност (нарушаване целостта на почвената покривка, ускорена почвена ерозия, вкиселяване на почвите, замърсяване на почвите с пестициди и наличие на залежали складирани средства за растителна защита); 

· на места горската растителност е с влошени характеристики (закелевялост, ниска биопродуктивност, слаба водоохранна функция, заболявания по горите).


	Възможности
	Заплахи

	· разработване и реализиране на проекти по линия на САПАРД (в предприсъединителния период) и от структурните фондове на ЕС (след 2007 г.) в областта на устойчивото стопанисване на горите, запазването на биологичното разнообразие и екологическото равновесие;

· подобряване на системата за контрол и управление на дърводобива при строго съблюдаване на екологичните изисквания и предписанията на лесоустройствените проекти;

· подобряване състоянието на горския фонд, засегнат от незаконни сечи, природни бедствия, съхнене, болести и пожари; 

· осъществяване на хидротехнически мероприятия с цел регулиране на речния отток, подобряване на водоснабдяването на населените места и осигуряване на води за напояване на достъпни за земеделските стопани цени;
· след допълнителни проучвания е възможно увеличаване обхвата на защитените територии, прекатегоризиране на част съществуващите и  обявяване на нови защитени територии;

· възможности за увеличаване на лесистостта на територията чрез залесяване край населените места, реките и водните площи с бързорастящи дървесни видове.


	· недостиг на финансови средства за реализиране на проекти в областта на ефективното използване на природните ресурси и опазване на околната среда; 

· засилване на засушаванията в резултат от евентуални промени в климата;

· намаляване дела на обработваемата земя и влошаване на структурата на земепозването в резултат от прекалено раздробяване на земеделските имоти;

· намаляване на водните ресурси и влошаване на техните качествени характеристики в резултат от антропогенната дейност; 

· липса на законодателство, регламентиращо изискванията за опазване и управление на ландшафтите и непълнота на законодателството за опазване на биоразнообразието;
· опасност от засилване на неконтролираната сеч в реституираните гори.




Демографска ситуация в област Шумен

SWOT-анализ

	Силни страни
	Слаби страни

	· въпреки трайната тенденция към намаляване на раждаемостта, тя все още е по-висока (9.6 ‰) от средната за страната (8.6 ‰) и средната за Североизточния район за планиране (9.4 ‰); 

· половата структура на населението в областта е относително благоприятна за естественото възпроизводство и трудовото участие на населението; 

· въпреки големия относителен дял на етнически малцинствени групи (около 40%), взаимоотношенията между различните етнически общности са хармонични и няма  напрежение и опасност от конфликти;
· относително високото образователно равнище на населението в областния център и в градските общински центрове е благоприятна предпоставка за социално-икономическото развитие на областта.


	· основен демографски проблем в областта е отрицателният естествен прираст в комбинация с отрицателен миграционен баланс;

· намаляване на общия брой на населението и концентрирането му в гр.Шумен и неговата община;

· влошаване на възрастовата и образователната структура на населението;

· непрекъснато намаляване на населението в селата за сметка на увеличаване на относителния дял на градските жители;

· бедност на голяма част от селското и немалка част от градското население

· висока миграционна подвижност към гр.Шумен, други областни центрове  или чужбина;

	Възможности
	Заплахи

	· създаване на предпоставки за задържане на населението в селските общини чрез разработване и реализиране на специални програми и проекти за:

· повишаване на доходите и подобряване на условията за живот в областта; 

· осигуряване на работни места за задържане на икономически активното население;

· подобряване на образователната структура с акцент върху професионалното обучение на младите хора.


	· бързото застаряване на населението в бъдеще ще създава  сериозни проблеми за социално-икономическо развитие на областта;

· отрицателният естествен прираст, дължащ се на намалената фертилност и на неблагоприятната възрастова структура на населението ще окаже неблагоприятно влияние върху неговото възпроизводство в перспектива;

· миграциите на населението (главно на младите генерации) ще продължават да оказват и в бъдеще негативно влияние на останалите демографски параметри;

· съществува опасност от демографски срив и обезлюдяване на малките населени места, ако се запазят съществуващите тенденции;

· недостатъчен капацитет на държавните и местните власти и липса на достатъчни финансови средства за реализиране на проекти, насочени към неутрализиране на причините за демографския колапс в областта и към подобряване на качествените характеристики на демографския потенциал;


Икономическо развитие на област Шумен

 SWOT-анализ
	Силни страни
	Слаби страни

	· стабилно нарастване на относителния дял на услугите в структурата на брутната добавена стойност (БДС);

· постоянно увеличаване обема на чуждестранните преки инвестиции (над 3 пъти за последните пет години);

· голям дял на малките и средните предприятия (над 92 % от предприятията в областта), което е предпоставка за по-голяма адаптивност и гъвкавост на местната икономика към предизвикателствата на пазарната икономика;

· наличие на макроикономическа стабилност на малките и средните предприятия в областта, увеличаване броя на новорегистрираните фирми;
· значителен агроекологичен потенциал за развитие на разнообразно и високо-ефективно земеделие;
· наличие на значителен трудов ресурс с богати традиции в земеделското производство;

· по-висок, в сравнение със средния за страната, относителен дял на земеделските земи от общата площ на територията на областта (61 %), на обработваемите земи от площта на земеделските земи (84 %) и на поливните земи от площта на обработваемите земи (21 %);

· почти два пъти по-високи от средните за страната стойности на показателя обработваема земя на един жител (8,8 дка/жител);

· наличие на научни звена и подготвени специалисти в областта на селското и горското стопанство;

· значителен потенциал за развитие на горското стопанство и за добив на недървесни горски ресурси (билки, горски плодове, гъби, дивеч, рибни ресурси и др.);

· засилен контрол върху незаконните сечи и увеличаване броя на влезлите в сила наказателни постановления за нарушителите;

· разнообразните природни и антропогенни туристически ресурси са предпоставка за развитие главно на „меки” форми на туризма –  познавателен, културен, еко- и селски туризъм (с изключение на селския туризъм, става въпрос за развитие на туризъм с кратък престой);

· близостта до големия туристически пазар на Северното Черноморие позволява обособяването на регионален туристически продукт и привличането на туристи оттам за неколкодневни излети за запознаване с туристическите забележителности в областта.


	· областта е на едно от последните места в страната по обем на БВП;
· производителността на труда в областта е по-ниска, в сравнение със средната за страната и района за планиране – по показателя БВП на човек от населението тя е едва на 22-ро място в страната (с над 28% по-малко от средното за страната) и на 3-то място в   СИ район за планиране;
· неблагоприятна териториална структура на икономиката в областта с големи контрасти между „център” и „периферия” (ос на икономическо развитие „запад-изток”, включваща общините Шумен, Каспичан, Нови пазар и Велики Преслав и изоставаща северна и южна периферия, включваща останалите общини, без наличие на опорни икономически центрове в тях);

· недостатъчно добре развити партньорски връзки между бизнеса и органите на държавната и местната власт;

· използване на остарели технологии и амортизирани съоръжения, непълноценно работят много промишлени предприятия, ниска е конкурентноспособността им;

· въпреки големия брой на малките предприятия, те нямат достатъчно сериозен принос в областната икономика; значителна част от тях работят по неритмични поръчки на малки серии (на „ишлеме”);

· закрити са повечето промишлени дейности в цеховете в малките населени места; 
· инфраструктурата в малките общини на областта, отблъскваща инвеститорския интерес;
· свит пазар и понижено търсене на стоки и услуги, поради ниските доходи на населението в областта;
· затруднена е реализацията на произвежданата продукция, разчита се повече на поддържане на ниски конкурентни цени, отколкото на иновации и активен маркетинг;

· намалява производството на почти всички земеделски култури, поради намаляването на засетите площи, въпреки относителното увеличаване на средните добиви;

· като цяло в областта се произвежда екологично чиста земеделска продукция, но голяма част от нея е за задоволяване на личните нужди и няма стоков характер;

· по добиви от основните земеделски култури областта изостава спрямо средните за страната и особено спрямо средните за СЕ район;

· малка част от земеделските производители са регистрирани като такива и не могат да ползват държавни субсидии;

· земеделските производители не разполагат с необходимите финансови ресурси за закупуване на висококачествен посадъчен материал и за прилагане на модерна агротехника;

· отрицателно влияние върху земеделското производство оказват ниските изкупни цени и недостатъчните възможности за реализация на продукцията;

· растениевъдството създава сезонна заетост на част от работната сила, която не намира алтернатива в други икономически дейности в селските общини;

· не се използва пълноценно големият потенциал на аграрната наука и практика в областта;

· независимо от значителния относителен дял на поливните земи, напоителните съоръжения в голямата си част са разрушени и разграбени;

· поради монополно налаганите ниски изкупни цени, тютюнопроизводството не може да се смята за перспективно, а по-скоро се явява като заместител на липсващите алтернативи.

· няма реален пазар на земята, което е характерно и за страната като цяло;

· намалял брой на животните във фермите и влошен качествен състав на стадата, поради високите цени на концентрираните фуражи и ниските изкупни цени на животинската продукция;

· все още дребните земеделски производители изпитват големи затруднения при получаването на изгодни кредити;
· земеделските стопани почти не са запознати с европейските изисквания за качество на продукцията;

· през последните години има спад в залесителните мероприятия, поради недостатъчните  инвестиции от страна на държавата за залесяване;

· разпокъсването на горската собственост и нейното раздробяване затруднява опазването и ефективното използване на горските ресурси;

· все още липсва пазар на горски имоти, което е характерно и за страната като цяло;

· като цяло намаляват популациите от дивеч;

· ловните стопанства все още работят на загуба, поради по-големите разходи за ловностопански мероприятия, в сравнение с приходите от ловния туризъм;

· богатият туристически потенциал не се използва пълноценно, поради липсата на комплексен туристически продукт за областта и слабия интерес от страна на туроператорските фирми;

· не са обезпечени финансово съхраняването, социализирането и комерсиализирането на културно-историческото наследство и природните дадености чрез туризма;

· най-атрактивните туристически обекти не са пригодени за посещение от голям брой туристи;

· туристическият потенциал е съсредоточен предимно в общините Шумен, Велики Преслав и Плиска, а този в старопланинската част почти не е усвоен;

· ограничител за привличането на туристи и качественото им обслужване е липсата на цялостна рекламна, маркетингова и информационна дейност за общините и областта като цяло.

	Възможности
	Заплахи

	· разработване и реализиране на комплексна програма за възраждане на икономиката в областта и увеличаване темпа на нарастване на БВП, с цел догонване на резултатите за района за планиране и страната;

· защита на местните производители от нелоялния внос и нелоялните конкуренти от местни и чужди фирми;

· намаляване на  данъчното бреме за предприемачите и изваждане на сенчестата икономика  “на светло”;

· привличане на инвестиции в земеделието, индустрията и туризма;

· разработване и реализиране на програми и проекти за интензифициране на икономическото развитие на периферните общини, за да се намали отрицателния ефект на съществуващия икономически модел „център-периферия”;

· създаване на регионална туристическа асоциация, обединяваща усилията на лица и фирми за развитието на туризма в областта;

· ефективно използване на наличната база и разработване на атрактивни туристически пакети услуги;

· близостта до Черноморието и перспективите за развитие на международния и вътрешния туризъм създават добри възможности за реализиране на земеделска продукция;

· в ход е финансиране и довършване на десетки проекти по програма САПАРД в областта на земеделието;

· необходимо е разработване на стратегия за повишаване капацитета за усвояване на средствата от структурните фондове на ЕС след 2007 г.;

· благоприятните почвено-климатични условия и богатият опит в земеделието дават шанс на областта в развитието на биологично земеделие по европейски стандарти, което ще стимулира развитието на хранителната промишленост;

· необходимо е провеждане на обучителни семинари относно изискванията за екологично производство, условията на европейски пазар, повишаването на пазарните умения и агротехническата култура на земеделските производители; 

· необходима е комасация на земята и стимулиране на икономическия интерес за сдружаване на отделните собственици за общи действия - създаване на по-големи масиви, прилагане на модерни методи на земеделие и защита на общите интереси;

· разработване на маркетингова стратегия за възраждане и интензифициране на земеделието, за създаване на гъвкави механизми за насърчаване на земеделското производство и защита интересите на производителите;

· внедряване на нови сортове и породи  в растениевъдството  и животновъдството;

· възстановяване на напоителните системи;

· изграждане на преработвателни предприятия за селскостопанската продукция;

· високи темпове в развитието на туризма в страната;

· възможности за навлизане в нови пазари на туристически продукти след присъединяването на България в Европейския съюз;

· разработване на стратегия за развитие на туризма и план за действие с цел:

· формирането на регионален „марков” туристически продукт, осигуряващ положителен „имидж” и „разпознаваемост” на областта на туристическия пазар;

· подобряване на туристическата инфраструктура чрез привличане на български и чуждестранни инвестиции;

· развитие на съпътстващи туристически услуги (транспортни, хотелски, развлекателни и др.) в съответствие с международните стандарти, с цел задоволяване на разнообразните потребности на българските и чуждестранните посетители;

· цялостно подобряване на качеството на туристическото обслужване.


	· неблагоприятна бизнессреда, поради високи данъци, бюрокрация, и сива икономика; 
· продължаващ спад в производството и закриване на предприятия, в т.ч. и приватизирани;

· липсата на млада работна сила в селските общини, поради изчерпване на демографския им потенциал, ще усили в бъдеще темпа на социално-икономическия упадък на тези територии;

· все още не са ясни последиците от присъединяването на България към Европейския съюз за малките и средните предприятия в областта и страната;
· нелоялна конкуренция от внос на земеделска продукция;
· налице са несъвършенства в законовата и подзаконовата нормативна база за стопанисването на недържавните гори (например, връщането на собствеността не е обвързано с даване на цялостни права за ползване на горските плодове, гъбите и билките);

· новите собственици на гори (не само в областта, но и в страната) не познават горското законодателство, нямат опит в стопанисването на горите, което ще доведе до влошаване състоянието на реституираните гори;

· системата за инвентаризация и планиране на национално ниво не отговаря в достатъчна степен на изискванията за природосъобразно, многофункционално и устойчиво стопанисване на горите;
· съкращаването на субсидирането по програмата „От социални помощи –  към заетост” ще доведе до намаляване на обема на лесовъдните дейности и до невъзможност за финансиране на разходите по мероприятията в горскостопанския сектор;

· все още на национално ниво липсва ясна оценка на корупционните практики в горскостопанския сектор;
· липсва система за събиране и обмен на информация, мониторинг и оценка на биологичното разнообразие в горските екосистеми;

· липса на мащабни научни разработки, насочени към оценка на влиянието на горскостопанските практики върху биологичното и ландшафтно разнообразие в страната и областта;
· туризмът в областта и в бъдеще ще изпитва неблагоприятното влияние на мощните конкурентни туристически дестинации във Варненска и Добричка области;


Състояние на социалната сфера в област Шумен

 SWOT-анализ

	Силни страни
	Слаби страни

	· сравнително добро качество на работната сила (но преди всичко в областния център);
· през последните 2-3 години слабо се понижава равнището на безработицата в областта, но това се дължи предимно на осигуряване на временна работа по програмата „От социални помощи – към осигуряване на заетост”;
· в ход са различни проекти за насърчаване на заетостта и в сферата на социалното подпомагане с цел намаляване на високата социална цена на прехода;

· многобройните и разнообразни предприятия от леката и хранително-вкусовата промишленост са фактор за намаляване на безработицата, предимно сред жените;

· наличие на добре квалифицирани медицински кадри (с изключение на северните и южните периферни общини);

· наличие на академични институции и на научно-изследователски звена в областта на земеделието, в които работят високо квалифицирани кадри;

· широка гама от предлагани педагогически специалности в Шуменския университет и наличие на добре подготвени педагогически кадри в областта;

· относително добре развита мрежа на професионалното образование (с изключение на северните и южните периферни общини);

· изключително богат културен живот, включващ разнообразни културни прояви с местна и национална значимост;

· многобройни и разнообразни средища на културно развитие (културно-исторически паметници и музеи, читалища, библиотеки, оркестри, театър, галерии, религиозни храмове на различни вероизповедания и др.);

· богато културно-историческо наследство, което е важен ресурс за развитието на туризма;
	· поради демографския срив постоянно намалява броят на икономически активното население в областта;
· поради липсата на други опорни стопански центрове, в община Шумен са концентрирани над 2/3 от всички наети лица в областта;
· във всички отрасли на икономиката средните заплатите в областта са по-ниски, от тези за страната;
· по равнище на безработица областта е на едно от първите места в страната;
· тежък социален проблем са високите относителни дялове на продължително безработните, безработните младежи, безработните с намалена работоспособност и безработните без образование, квалификация и професия;
· състоянието на пазара на труда отразява големите различия в социално-икономическото развитие между община Шумен и всички останали девет общини в областта; 
· в областта не се наблюдава значително нарастване на работните места на първичния пазар на труда;
· намалява броят на социално-подпомаганите лица в трудоспособна възраст, с цел тяхното интегриране в обществото чрез програми на МТСП;
· недостатъчна социализация на ромската общност, въпреки приетата областна програма за интеграция на етническите малцинства;
· здравните заведения и специализираните медицински кадри са концентрирани предимно в общините Шумен, Велики Преслав и Нови пазар, докато в останалите общини се чувства недостиг на квалифицирана медицинска помощ;  

· налице е териториален дисбаланс в разпределението на общопрактикуващите лекари (има значителен брой свободни практики в непривлекателни изостанали  общини и населени места);

· лицата с прекъснати здравноосигурителни права са най-многобройни в общините с висока безработица, което е тежък социален проблем;

· налице е драстично намаляване на броя на болничните легла, в резултат от провежданата здравна реформа;

· поради задълбочаващата се демографска криза, броят на учениците постоянно намалява, което води до закриване на паралелки, училища и детски градини, до увеличаване на безработицата сред учителите;
· професионалното образование е концентрирано предимно в община Шумен (в областния град) – състоянието на образованието в северните и в южните периферни общини като цяло не е задоволително;
· има значително несъответствие между реалните потребности от кадри на пазара на труда и предлаганите специалности в професионалните училища;
· нараства броят на безпричинните отсъствия от училище, задълбочава се тенденцията към намаляване на мотивацията за придобиване на образователна степен;
· работещите в образователната сфера имат нисък демотивиращ социален статус;

· безработицата сред учителите донякъде стимулира квалификацията и преквалификацията им, но от друга страна високите такси, които те трябва да заплащат, възпрепятстват този процес;

· не достигат финансови средства за поддържане и усъвършенстване на материалната база на учебния процес;

· като цяло обществеността слабо се интересува от проблемите в образованието, тъй като вниманието на значителна част от хората е ангажирано с нелекото им материално състояние;

· липсват алтернативни форми за запълване на свободното време на учениците, особено в малките селища;

· необходим е диференциран подход в голяма част от началните и основните училища в малките населени места, в които преобладават деца от ромски произход;

· не достигат финансовите средства за развитието на културата и поддържането на богатите културни традиции в областта;

· не достигат финансови средства за отоплението на културните институти и читалищата, за съхраняване и възстановяване на многобройните културно-исторически паметници в областта;

· недостатъчно ефективно се използва богатото културно-историческо наследство за развитието на туризма;

· поради ограничените финансови средства, читалищата не могат да реализират дейности, свързани с попълване на библиотечните фондове, популяризирането и съхраняването на местните фолклорни обичаи и традиции и др.

· ,поради демографската криза в областта, читалищата в малките населени места са със затихващи функции;

· нарушени са традиционните връзки между културния елит и „потребителите” на култура в областта.



	Възможности
	Заплахи

	· разработване и реализиране на програми и проекти за насърчаване на заетостта, за квалификация и преквалификация и обучение през целия живот;

· осигуряване на временна заетост по различни програми, включително при реализиране на инфраструктурни проекти, на проекти в земеделието и горското стопанство;

· ориентиране на професионалното образование към реалните потребности на пазара на труда в областта;

· по-активно включване на НПО в сферата на професионалното обучение, квалификацията и преквалификацията и в дейности, насочени към рисковите социални и етнически групи;

· усъвършенстване на законодателството в сферата на здравеопазването и образованието в съответствие с европейските изисквания;

· реализиране на проекти за интегриране на децата от малцинствените групи в образованието;

· подобряване на материалния статус на учителите и на системата за повишаване на тяхната квалификация;

· разработване и реализиране на проекти за съхраняване и възстановяване на богатото културно-историческо наследство в областта;

· включване в националния културен календар на допълнителни културни прояви от областта;

· разработване и реализиране на проекти за популяризиране в страната и чужбина на културните традиции в областта, за превръщането им в туристически продукт.


	· задълбочаването на демографската криза ще доведе до още по-голямо намаляване на икономическата активност на населението, до увеличаване на броя на закритите училища и детски градини, до повишаване на равнището на безработицата сред учителите;

· продължаващият социално-икономически упадък на периферните общини ще предизвика свръхконцентрация на работна сила в областния център и ще засили външната миграция на икономически активно население; 

· намаляването но темповете на икономическо развитие ще повиши равнището на безработицата в областта, ще увеличи дела на лицата без здравноосигурителни вноски и ще увеличи социалните разходи за тях;

· липса на мотивация  за работа сред лица, за които  социалното подпомагане е начин на живот; 
· задълбочаването на различията между реалните потребности на пазара на труда и нивото професионалното обучение в областта ще възпрепятства адаптирането на местната икономика към новите предизвикателства;

· подценяването на индивидуалната работа с талантливите деца ще има негативен социално-икономически ефект в бъдеще.




Състояние на техническата инфраструктура в област Шумен

 SWOT-анализ

	Силни страни
	Слаби страни

	· развити пътни връзки между областния център и общинските центрове;

· относително добре развита жп- инфраструктура в областта, подпомагаща транспортните и икономическите й връзки с останалата част от страната;

· наличие на два основни жп-възела на територията на областта (Шумен и Каспичан) с национално значение; 

· пет от общинските центрове в областта имат жп-връзка с областния център, което има стимулиращ ефект върху тяхното социално-икономическо развитие;

· относително добре развита енергийна инфраструктура;

· изградена и пусната в експлоатация е ПСОВ Шумен (до фаза механично стъпало), предстои изграждането на биологичното стъпало на същата ПСОВ и довършване на строителните работи по ПСОВ Велики Преслав, в проектна готовност е ПСОВ Нови Пазар-Каспичан.
	· недоброто общо състояние на техническата инфраструктура в областта отблъсква инвеститорския интерес;

· състоянието на първокласните пътища I-2 (Е-70), I-4 (Е-772) и І-7, свързващи областта с останалите части на страната, не отговаря на тяхното важно значение;

· по-голямата част от територията на областта се обслужва единствено от общинската пътна мрежа, чието поддържане е затруднено, особено в зимни условия;

· недостатъчна изграденост на пътищата от републиканската пътна мрежа – гъстотата на пътната мрежа е под средната за страната;

· проявата на свлачища по  пътищата  в планинските части на областта изисква допълнителни средства за укрепителни мероприятия;

· североизточната част на областта е в изолирано периферно положение, спрямо жп мрежата;

· поради лошото състояние на водопроводната мрежа, почти половината от подаваните количества питейни води се губят;

· качествените характеристики на подаваните питейни води не отговарят на приетите стандарти по някои показатели;

· в много населени места (особено в северните общини) има режим на водоснабдяването;

· в половината от общините в областта липсва канализационна мрежа, което е остър санитарно-хигиенен проблем;

· в гр. Смядово има изградена ПСОВ, която не функционира;

· съществуват остри проблеми в електроснабдяването на част от периферните общини (особено в общините Хитрино, Венец и Върбица);

· ограничител за ефективното използване на поливните земи е високата цена на водата за напояване и занемаряването на хидромелиоративните съоръжения;

· съществуващите площи за напояване не са пригодени за новите условия на дребно земеделско производство.



	Възможности
	Заплахи

	· изграждането на АМ “Хемус ” ще намали периферността на територията на областта и ще има дългосрочен стимулиращ социално-икономически ефект;

· подобряването на състоянието на общинската пътна мрежа ще подпомогне социално-икономическото развитие на малките населени места, особено в периферните общини;

· разработването на устройствени планове за цялата територия на областта и населените места, ще даде възможност за решаване на проблемите, свързани с подържането и подобряването на техническата инфраструктура;

· газифицирането на стопанските субекти и развитието на пазара на природен газ за битови нужди ще повиши енергийната ефективност в областта и ще подобри нейното екологично състояние; 

· подобряването на видовия и сортовия състав на земеделските култури и внедряването на нови технологии за напояване ще позволи по-икономично използване на водните ресурси в областта.
	· забавяне на изграждането на АМ „Хемус”;

· неосигуряване на финансови средства за ремонт и поддръжка на пътищата от републиканската и общинската пътна мрежа;

· недостиг на необходимите финансови средства за завършване на ПСОВ Шумен и ПСОВ Велики Преслав, и за изграждането на ПСОВ Нови Пазар-Каспичан.




Състояние на околната среда  в област Шумен

SWOT-анализ

	Силни страни
	Слаби страни

	· общото състояние на компонентите на околната среда в областта е  задоволително – няма територии и обекти, които се отнасят към 14-те “горещи екологични точки” в страната; 

· изградени специализирани предприятия за преработка на отпадъци (от алуминий, стъкло, нефтопродукти и др.) и центрове за разкомплектоване на излезли от употреба превозни средства (в Шумен и Нови пазар);

· вероятно, поради стагнацията на областната икономика, се наблюдава известно намаление на степента на замърсяване на водите в поречията на р. Камчия и Русенски Лом;

· като цяло екологичното състояние на почвите позволява практикуването на биологично земеделие и производство на екологично чиста продукция;

· не е констатирано влошаване на радиационната обстановка в областта;

· налагат се строги санкции за замърсяване над нормите на всички причинители.
	· наличие на нарушени територии от добива на полезни изкопаеми, нуждаещи се от рекултивация;

· в две от общините на областта (Венец и Никола Козлево) няма организирано сметосъбиране;

· нисък относителен дял на населението, включено в системата за организирано сметосъбиране (едва 63 %, което е с 20 % по-малко от средното за страната);

· замърсяване на атмосферния въздух над ПДК по редица показатели (прах, СО, NOх и SO2), предимно в областния град, Каспичан и Нови пазар

· замърсяване на водите над ПДК със замърсители от промишлените производства, свинекомплексите и канализационните мрежи; 

· в складове и контейнери в 16 населени места на територията на областта се съхраняват опасни количества пестициди.

	Възможности
	Заплахи

	· формиране на екологосъобразна ефективна структура на икономиката на областта;

· усъвършенстване на екологичното законодателство в съответствие с европейските изисквания и новите социално-икономически условия;

· внедряване на съвременни информационни технологии в управлението околната среда и природните ресурси, вкл. Географски информационни системи (ГИС);

· проблемите, свързани с управлението на ТБО трябва да се решат на регионално ниво;

· проблемите, свързани със замърсяването на водите в областта могат да се решат с построяването и функционирането на пречиствателни станции;

· повишаване на екологичната култура на населението, екологично образование и възпитание на подрастващите;

· по-активно включване на НПО в разработването и реализирането на проекти с екологична насоченост.
	· недостиг на финасови средства за реализиране на екологични проекти;

· отлагане на кардиналното решаване на проблемите, свързани с депонирането на твърдите битови отпадъци;

· увеличаване на площите с нарушени територии и нерешаване на проблема с тяхната рекултивация;

· 


Териториална структура на област Шумен

SWOT-анализ

	Силни страни
	Слаби страни

	· разнообразна териториална структура на областта, позволяваща многофункционално и комплексно използване;

· значителен дял на земеделските и горските територии, което благоприятства развитието на земеделие, горско стопанство и туризъм;

· относително равномерно развита селищна мрежа;

· наличие на областен център с голям стопански потенциал и богат духовен живот;

· наличие на вторични урбанизирани ядра (Каспичан, Нови Пазар и Велики Преслав) със стопански и културен потенциал за развитие.


	· ясно изразена вътрешна периферност по отношение на северните и южните общини;

· липса на голям град (над 100 хил. жители) – център на мощно урбанистично развитие и двигател на икономическия растеж в областта. Областният център разполага с богати възможности да се превърне в такъв град, но това не бива да бъде за сметка на депопулацията на малките населени места в областта.  

· урбанистичното развитие в областта е силно дебалансирано – липса на градове -  опорни центрове в три от общините и сравнително скромен потенциал за икономическо развитие на малките градове.

· като цяло техническата инфраструктура не задоволява нуждите на населените места и затруднява тяхното функциониране;

· урбанистичната среда в градовете като цяло не съответства на съвременните изисквания за благоустройство и жилищен комфорт;

· устройството на населените места се затруднява от липсата на актуална кадастрална и планова основа.



	Възможности
	Заплахи

	· превръщане на малките градове в опорни икономически и обслужващи центрове, балансиращи  притегателната сила на областния град;

· обогатяване на аграрния облик на периферните територии без изявени градове с допълнителни функции, подпомагащи урбанистичното им развитие;

· подобряване състоянието на техническата инфраструктура на населените места;

· актуализиране на кадастъра и устройствените планове на населените места.


	· продължаваща депопулация на периферните общини и задълбочаване на вътрешно областните различия в нивото на социално-икономическо развитие;

· западане на градските функции на малките градове;

· липса на достатъчно финансови средства за благоустройство на малките населени места.




� Източник: ТСБ Шумен, Подреждането е по възходящ ред на регистър Булстат.


� Източник: Териториално статистическо бюро, гр. Шумен


� Източник: Изпълнителна агенция за насърчаване на малките и средните предприятия (АМСП), Доклад за МСП в България през 2000 г.


� Българска търговско-промишлена палата, топ 50 МСП 2003 г. - примери за добри практики.


� Източник на данните за икономически активни лица: МТСП, Агенция по заетостта


� Източник: Национален статистически институт


� Данните се отнасят за 2001 г.; Източник: НСИ


� „Годишен доклад за ранно предупреждаване”, ПРООН, 2001 г.


� „Национален план за действие по заетостта през 2005”, МТСП, 2005 г.


� Източник: „България. Оценка на бедността”, Доклад на Световната банка.


� Лица с редовно поддържана регистрация с продължителност над 1 година в Дирекции “Бюро по труда”.


� Включително самотни майки, майки с деца до 3-годишна възраст.


� За изчисляване на показателя са използвани данни за общ брой регистрирани и регистрирани със статут „развиващ дейност” фирми от регистър Булстат, актуализиран към 31.12.2003 г. и фирмите за които е създадена картотека в Бюрата по труда.


� Източник: Регионална дирекция за социално подпомагане, област  Шумен.


� Месечна помощ за лица и семейства , чийто доход за предходния месец е по-нисък от определения диференциран минимален доход за страната.  


� Ромски училища в България – 2001 г., фондация „Отворено общество”.


� По данни на Регионалната инспекция на МОСВ, гр. Шумен


� Източник: НСИ.  Данните се отнасят само за организираното сметосъбиране.

